
Til Passagererne.

Vi lever i Jernbanens Tid, som De ved. Om Sommeren farer Alverden
afsted i kupéen.

Ifald man har følge, ja, saa er det godt; men ofte man siddber alene
der blot i kupéen.

Da bliver tibt Reisen i Længden lidt trist. En Smule Lektyre man ønsker
sig vist i kupéen.Ei tanketung Digtning, ei tanketyndt Vrøvl, ei bitter
Satire med kritiske høvl i kupéen.

Ei frisindsidéer i blodigrød Dragt, ei kras Realisme i Dyndfarvepragt i
kupéen.

Nei, Prosa med Smaafolk — ei Dukker af Træ — med hvilke man baade kan
sørge og le i kupéen.

Lidt Læsning, som belst man kan nyde i fred og tage gemytlig og —
indslumre ved i kupéen.

Se, det var alene med Bogen min Agt, og derfor har op jeg paa Nettet
den lagt i kupéen.

Og har jeg, mens TUoget afsted for meb Il, fremlokket paa Læben det
ringeste Smil i kupéen,

jeg takker for følget meb dyb kompliment: Maaske at vi mødes kan endnu
en GBang i kupéen.

Forfatteren.

Det sidste Træ paa Volden.

Det var just i Løvspringtiden.

Hun sad véd Vinduet, den gamle Dame, og saa ned paa Volden.

Volden?

Ja, nu var der snart ikke mere tilbage af den gamle Vold. Der var en
hel Masse Arbeidere der nede. De gravede og huggede. Hele den lange
Trærække, der havde ydet Skygge og Kjølighed i saa mange Aar, laa nu
fældet og slæbte sine lysegrønne Bladknopper i Sandet.

Kun et eneste Træ stod tilbage. Det var det største, og det skulde
fældes imorgen.

Ene og forladt af alle sine Nærmeste stod det der og strakte sørgmodig
Grenene i Veiret, som om det vilde anraabe Himlen, om det snart maatte
følge sine Søskende.

Den gamle Dame sad der med Taarer i Øinene. Det var gaaet hende som
Træet.4

Døden havde med sin blanke Le fældet hendes Nærmeste den ene efter den
anden, og nu stod hun alene i Verden akkurat som det gamle Træ og
ventede kun paa sin Dødsdom.

Hvor mange Minder knyttede der sig ikke til dette Træ, der havde staaet
udenfor hendes Vindu, fra hun var en liden Pige; thi her i Huset var
hun født, og her havde hun tilbragt hele sit Liv.

Der i Alléen havde hun leget som Barn, og der havde-hun spadseret som
ung Pige, først alene — siden fik hun Følge.

Hun huskede saa godt første Gang, hun saa ham. Hun sad der ved Vinduet
akkurat som idag.

Nu var hun hvidhaaret, indskrumpen og rynket. Den Gang var hun ung og
smuk med friske røde Kinder og gult Haar.

Han saa op til hendes Vindu, og saa rødmede hun, og det gjorde han
ogsaa.

Siden gik han forbi hver Dag, og tilsidst begyndte han at hilse. Hun
gjengjældte hans Hilsen, det var maaske ikke rigtigt; men han saa jo
saa inderlig god og beskeden ud.

Senere traf de hinanden tilfældigvis paa et Bal, blev præsenterede for
hinanden og dansede med hinanden hele Aftenen.

De syntes, at de var gamle Bekjendte. De havde seet hinanden saa tidt,
og de havde jo elsket hinanden saa længe — næsten tre Maaneder.

.Han friede ikke, derfor fik han heller ikke noget Ja; men de blev
enige om, at de skulde mødes paa Volden den næste Dag.Det sidste Trå
paa Volden.

Det var ved Foraarstid — akkurat som nu — Træerne stod med sine
lysegrønne Bladknopper.

Hun tog Plads paa en Bænk under det store Træ, det pleiede hun saa ofte
at gjøre, og hun havde sit Hækletøi med; men hun rystede altfor meget
paa Haanden til at kunne arbeide. Han kom ogsaa strax og havde sine
Bøger under Armen; thi han var Student og skulde paa Forelæsning.

De talte slet ikke om Kjærlighed. Guderne maa vide, hvad de egentlig
talte om. De var saa lykkelige ved hinandens Selskab, og de var begge
saa unge og ufordærvede.

Siden mødtes de næsten daglig der paa Bænken. De tænkte ikke, at der
kunde være noget galt deri, og de tænkte endnu mindre paa, at Papa
kunde staa oppe i Vinduet; men det gjorde han uheldigvis.

Papa gjorde, hvad alle Fædre gjør under saadanne Omstændigheder, han
blev vred og forbød de Elskende at se hinanden oftere, og det var dumt;
thi da forstod de naturligvis begge, at de ikke kunde leve uden
hinanden.

Hun græd en hel Del og lod falde Ytringer om, at hun høist rimelig
vilde afgaa ved Døden; men Moderen trøstede hende.

«Vær du kun rolig, lille Marie, den Sygdom dør man saamænd ikke af. En
Smule Forelskelse og ulykkelig Kjærlighed maa enhver ung Pige have. Det
er en Børnesygdom akkurat som Mæslinger og Ondt for Tænder.«

«Jeg faar aldrig mere Frederik at se.»

«Lad ham skynde sig med at tage sin Examen, saa kan I jo forlove Jer
ordentlig, naar han er bleven Kandidat.»

«Da ligger jeg paa Kirkegaarden.»6

«Passiar. Det sagde jeg ogsaa, da min første Forlovelse gik overstyr.»

«Har du da været flere Gange forlovet, Moder?»

«Ja, tre Gange, mit Barn, før jeg fik din Fader, og han var den mindst
smukke af alle mine Kjærester.»

Marie sukkede.

Det vilde hun aldrig.

Den følgende Dag listede hun sig ned til Postgaarden med en Billet,
hvori hun bad ham stikke et Brev i den hule Knude paa Træet, saa skulde
han faa Svar.

Det gjorde han ogsaa, og den hule Træknude blev deres Kjærligheds
Postkasse, hvoraf de begge øste Trøst.

Det var smaa uskyldige Billet-doux'er med megen Elskovskval og mange
Forsikringer om evig Troskab etc.

Hun havde gjort sin gamle Pige til sin Fortrolige. Denne ståk hendes
Breve i Træet, naar hun gik til Bageren om Morgenen for at hente
Hvedebrød, og saa tog hun hans med og præsenterede Marie dem til Theen.
Hun læste dem med dyb Andagt, som om de havde været hendes Morgenbøn.
Imellem var de paa Vers. Aldrig havde hun læst nogen Digter, som skrev
saa smukt.

Men en Dag kom der ikke noget Brev i Træknuden, og hendes blev heller
ikke afhentet. Der gik to, tre, der gik otte Dage og endnu intet Brev.

Saa fik hendes Fader Besøg af en liden bleg, forgrædt Kone. Det var
Frederiks Moder. Han vilde saa gjerne se Marie en Gang, inden han døde.
Han havde ikke saa længe igjen. Han var opgiven af Lægerne. Faderen var
død af Brystsyge, og nu havde Sønnen arvet den efter ham. Desuden havde
den unge Mand læst saa stærkt iDet sidste Trå paa Volden. 17

den sidste Tid. Han skyndte saa paa for at faa sin Examen og at blive
Kandidat.

Faderen sænkede bevæget Hovedet og bad Marie følge med den lille
forgrædte Kone.

Snart stod hun ved sin Elskedes Leie.

Han saa slet ikke saa syg ud. Rigtignok var hans Hud næsten
gjennemsigtig hvid, men han havde stærke røde Roser i Kinderne, og hans
Øine var saa glansfulde.

Hun sad ved hans Seng med hans Haand i sin, og han var saa smilende og
lykkelig.

Det forekom ham, som om de sad sammen under det store Træ paa Volden og
talte om alt muligt undtagen om Kjærlighed.

«Naar du sidder der paa Bænken, vil du tænke paa mig en Gang imellem,
ikke sandt?» spurgte han.

«Jeg vil ofte tænke paa dig.»

«Selv — selv om du sidder der med en anden?»

«Jeg vil aldrig sidde der med nogen anden.»

Han trykkede hendes Haand med et lykkeligt Smil.

Siden kom hun daglig til ham. De gik sammen paa Volden, som han
spøgende kaldte det.

Men en Dag mødtes de ikke mere paa Volden. Han var gaaet bort — for
bestandig.

Sommeren var forbi, Træerne tabte sit Løv, saa kom Vinteren og pudrede
dem en Gang imellem med Rimfrost, og saa kom Foraaret paany og klædte
dem i deres lysegrønne Toilette.

Marie havde seet det altsammen fra sit Vindu. Hun havde grædt meget, og
hun var bleven meget, meget ældre, fandt hun. Det sidste Trå paa
Volden.

Da Luften blev mildere, tog hun stadig Plads paa Bænken med sit
Hækletøi; men hun sad altid alene.

Hun gjorde ikke som Moderen, der forlovede sig flere Gange. Hun
bevarede sin første Kjærlighed for hele Livet.

Tidens Hjul rullede sin jævne Gang, og Løvet sprang ud og faldt af Aar
efter Aar, mange, mange Aar, og Marie sad fremdeles i sit Vindu. Nu sad
hun der som gammel Jomfru alene, ganske alene; thi Fader, Moder, Slægt
og Ungdomsvenner var gaaet bort den ene efter den anden.

Nu havde hun ingen anden Ven end det gamle Træ, og det skulde imorgen
falde for Bøddeløxen, og saa skulde Volden jævnes med Jorden, og alle
de gamle Minder udviskes. Der faldt et Par Taarer ned paa Hækletøiet,
og hun reiste sig for at tænde Lampen; thi det var allerede blevet
mørkt.

Da hun den næste Morgen aabnede sit Vindu, var Træet fældet. Hun
kastede et Tørklæde over Hovedet og gik ned til en af Arbeiderne.

«Vil De gjøre mig en Tjeneste?»

«Gjerne.»

«Hug mig en rigtig stor, smuk Gren af det Træ der og bring mig den op i
min Bolig her lige over for. De skal faa Deres Umage godt betalt.»

En Stund efter kom han op til hende med en stor Gren af Kronen. Det var
et helt lidet Træ, fire Alen høit og fuldt af svulmende Knopper.

Hun plantede det ved Hovedgjærdet af sin Seng i en stor kinesisk Bojan
og gav det hver Dag friskt Vand.

Og inde i den gamle Jomfrus varme Stue udfoldede det sine Bladknopper
og stod snart friskt og duftende med lysegrønt Løv.

Dilling. VIII. 2Naar hun saa slumrede ind, drømte hun sig atter paa
Volden ved sin Frederiks Side, drømte alle sine lyse, vaarfriske
Ungdomsdrømme om igjen.

En Aften følte hun sig saa underlig mat.

Hækletøiet rystede i hendes Haand som den første Gang, da hun mødte sin
Frederik paa Volden.

Hun tændte Lampen med den rosenrøde Silkepapirskjærm og gik i Seng.

Det friske, duftende Løv strakte sine Grene over hende, og hun var
næsten smuk, som hun laa der med sit fine Hoved hvilende paa Puden,
medens Lampen kastede et Rosenskjær over hendes Ansigt. Hun foldede de
skjælvende Hænder og lukkede Øinene med et lyst Smil, medens et let
Aandepust forkyndte, at hun var gaaet bort for at møde sin Ungdoms
Elskede i Skyggen af det gamle Træ.

Hercules og Omphale.

Han saa prægtig ud, den kraftige Mand, som han sad der, medens hans
hvide Legeme aftegnede sig skarpt mod den dybrøde Baggrund.

Han havde ikke meget paa, kun et stort forlorent Skjæg og et Stykke
guldbroderet Flor kastet over sig; men det var heller ikke Meningen, at
han skulde optræde i moderne Selskabstoilette; thi han sad som Model,
som Model til Hercules, der med Haandtenen i sine stærke Næver i Stedet
for Køllen lærer at spinde hos den stolte Dronning Omphale.

Han havde et lyst, smukt Ansigt med venlige blaa Øine og saa godmodig
ud som alle Kjæmper.

Rummet, hvori han sad, var et stort, elegant Atelier med Malerier,
Skitser og Torsoer og naturligvis persiske Tæpper og Makartbuketter.

Der er intet, som bliver mere misbrugt nu for Tiden end persiske Tæpper
og Makartbuketter.12

I Kupéen.

Enhver nogenlunde velopdragen Ungkarl kjøber sig bare nogle Alen broget
Jute, en Bundt Straa og et Par Paafuglefjedre og faar nogle visne
Palmeblade ude i botanisk Have, og føier han dertil en kinesisk Vifte
til 25 Øre og lader en af sine kvindelige Bekjendte klæbe en Del
Glansbilleder paa en gammel Ingefærbojan, kan han dekorere sin Salon
ligesaa kunstnerisk fantastisk som Ernst Bojesens Vindu ved Juletider.

Til Malerens Ros skal det dog siges, at her i Atelieret var der intet
af denne forlorne Kunstsans. Baade Tæpper og Porcellæner var ægte, og
de udskaarne antikke Møbler gav det hele et solid Præg.

Midt paa Gulvet stod et stort Staffeli, og foran dette sad Maleren, en
ung Mand med store Halmsko paa Fødderne, blaat Kostume og en blaa
Skotterhue koket bag i Nakken.

Paa en Divan henne i Hjørnet laa en ung Mand henslængt og sparkede med
en lille spidssnudet fransk Støvle i et citrongult Angoraskind. Det var
Literaten Georg Felder, en af de moderne, soignerede og velfriserede
Forfattertyper, smagfuldt og elegant paaklædt.

Han pustede Cigarrøgen ud i smaa Ringe, greb dem med Haanden og vendte
sig mod Maleren.

«Kjære Gernau,» sagde han, «1 Malere er dog langt heldigere stillet end
os Forfattere. Naar I vil male et Billede, sender I blot Bud efter en
prægtig Model som Sergeant Hansen og kopierer kun hans smukke Figur paa
Lærredet, og saa har I strax Eders Hercules færdig; men naar jeg skal
låve en Fortælling, maa jeg komponere baade Handlingen og Figurerne ud
af mit eget Hoved, og alligevel paastaar man, at det ikke er
originalt.»Hercules og Omphale.

«Jeg kunde maaske ogsaa give Digteren Stof til en eller anden lille
Historie,» sagde Modellen med et Smil. «Jeg har reist meget i mine
yngre Dage og oplevet flere Eventyr.»

»Bare de ikke er altfor galante, min kjære Hansen,» sagde Felder. «Vi
lever i Reaktionens Tid. Publikum, det forkjælede Barn, der skifter
Luner hvert Øieblik, er kjed af den realistiske Fricassé, der er altfor
stærkt krydret med usædelig Cayennepeber; nu foretrækker man lidt sød
Konfekt til Dessert, saadan en net moralsk Fortælling med ædle
Mennesker, megen Dyd og megen Kjærlighed og en smuk Slutning, hvori de
Elskende bliver lykkelige.»

«Slig en Historie har jeg netop paa Lager.»

«Lad os saa faa den, Hansen.»

«Saa gjerne, hvis Hr. Gernau tillader det. Jeg skal nok sidde stille,
medens jeg fortæller.»

«Det maa De godt, Hansen, og læg kun Skjægget væk, saa taler De bedre.
Jeg holder paa med Brystet.»

Sergeant Hansen tog det forlorne Skjæg af og viste en frisk, rød Mund
med en Række blændende hvide Tænder overskygget af en kruset, blond
Moustache.

Saa begyndte han:

«Det kan nu være et halvt Snes Aar siden. Jeg var dengang en ung Fyr
paa omkring de Tyve og Snedkersvend af Profession. Jeg havde arbeidet i
flere af de store tyske Byer og vandrede nu nedad mod Bøhmen i Følge
med en dansk Smedesvend, som jeg kjendte hjemmefra. Vi havde det smaat
med Penge og maatte ind flere Steder for at fægte. Ja, det var ikke
saadan med Sabler, vi fægtede. Nei, ser De, almindelige Betlere, de
tigger, men vandrende Haandværkssvende de «fægter», naar de har Brug
for nogle24 I Kupéen.

Smaaskillinger. Det var en smuk Eftermiddag sent paa Sommeren. Solen
brændte temmelig varm, og vi var begge tørstige og trætte, da vi
nærmede os en lille By lige ved den bøhmiske Grænse. Paa den ene Side
af Veien laa en

Smedie, paa den anden Side en stor Fabrik. Man holdt nok Hvile med
Arbeidet; thi der laa en hel Del unge Fabrikpiger i Vinduerne og kigede
efter os med deres brændende sorte Øine. Det var noget for mig. Jeg lod
min Kammerat gaa hen i Smedien, medens jeg selv smuttede ind i
Fabrikken. Det var ikke første Gang, jeg havde fægtet med Pigebørnene.
De sad netop og nød deres Eftermiddagskaffe og spiste Hvedebrød og
Frugt og deslige. Det kan nok være, jeg gjorde Affærer. De sværmede om
mig som Fluer om en varm Æbleskive, og der regnede ordentlig med
Kobberskillinger, og et Par af Snutterne rakte mig deres Kaffekopper,
forat jeg kunde læske mig med Slatterne. Kun en af dem, en lille
sortøiet Pige og den kjønneste af dem allesammen, holdt sig beskedent
tilbage. Da jeg skulde gaa, stod hun nede ved Døren. «Jeg har ingen
Penge at give dig,» sagde hun og rakte mig en stor Skive Hvedebrød med
Syltetøi paa; «men hvis du vil have det der, maa dugjerne faa det. Du
maa bare undskylde, at jeg har bidt af det.» — «Desto bedre smager
det,» sagde jeg og satte mine Læber der, hvor jeg saa Mærker efter
hendes hvide Tænder.Hercules og Omphale.

Aldrig har noget Syltetøi smagt mig mere sødt! Saa tog jeg Afsked med
de søde smaa Asener, som klatrede op i Vinduerne og kyssede paa Fingren
ad mig. Ja, for jeg var nu en kjøn, rask Fyr, skal jeg sige Dem, og
dertil var jeg blond, og disse sorte, sydlandske Fruentimmer holder saa
meget af blonde Mandfolk. Da jeg kom udenfor, traf jeg min Kammerat;
men lige over Gaden stod der en høi, kraftig Mand med svært sort Skjæg
og saa skarpt paa os. Han bar Politiuniform og en tyk Stok i Haanden.
«Det var en slem Fyr, han der,» sagde jeg. «Hør, Smed, det er nok
bedst, vi stikker af saa hurtig som muligt, for, ser du, det kan være
ganske gemytligt og indbringende at gaa saadan og fægte paa Landeveien;
men lovligt er det skam ikke.» Vi skyndte os afsted, men
Politibetjenten fulgte efter, og da vi var komne et Stykke henad
Landeveien, stillede han sig foran os. «Holdt,» sagde han paa Tysk.
«Hvad bestiller I her paa Landeveien, 1 Dagdrivere?» — «Hør, Kammerat,»
sagde jeg, «vi lader, som om vi ikke forstaar et eneste Ord Tysk. Glo
bare paa ham, Smed, og se dum ud. Det gjør du forresten altid.» «Naa?»
sagde Tyskeren, «vil 1 ikke svare, 1 Døgenichte, hvad bestiller 1 her
paa Landeveien?» Saa tænkte jeg, du skal dog ialfald have den
Fornøielse at skjælde ham ordentlig ud paa Dansk, og saa begyndte jeg:
«Hvad rager det dig, din gamle Abekat, hvad vi bestiller. Hvad behøver
du at stikke din tykke Næse i vore Affærer? Du har nok nylig stukket
den i en Krukke Rødbedesaft, hvad? Den har Kuløren.» Min Kammerat stod
og skrupgrinede, men Tyskeren forstod naturligvis ikke et Ord. Han
rystede smilende paa Hovedet og sagde: «Det var dog et underligt Sprog.
Det maa vist være Kinesisk.» — «Du kan tro nei, Moppe, vi er
ikkeHercules og Omphale.

Kinesere. Da er du snarere en Bavian.» — «Gjør nu ikke mere Vrøvl, men
lad mig se Eders Papirer,» sagde Tydskeren. «Papir, Papir,» gjentog
han. «Naa du vil have Papir, gamle Støder,» sagde jeg paa Dansk. «Det
kunde du jo havesagt strax. Her har jeg et Stykke «Berlingske». Den er
rigtignok ikke saa ganske ny; men du kan jo alligevel ikke læse
Avertissementerne.» Nu lod han til at blive alvorlig vred. Han gjorde
Tegn til os, at vi skulde gaa videre, og drev os foran sig med Stokken.
Det kunde ikke nytte at gjøre Modstand, da han var en rigtig Kraftkarl,
og han trak ydermere en Revolver op af Lommen. «Nu er den gruelig gal,
Smed,» sagde jeg. «Nu skal vi i Brummen. Herregud, det skulde min gamle
hæderlige Fader hjemme i Kjøbenhavn vide, at hans Søn gik paa
Landeveien under Politieskorte som en anden Stratenrøver.» — «Ah,
Kjøbenhavn, Copenhagen, Danemark, verstehe,» udbrød Tydskeren. «Ja, der
er jeg ærlig født i Kompagnistræde, om du ved, hvor det ligger, din
gamle Knægt,» sagde jeg. Han rystede paa Hovedet og drev os videre.
Snart kom vi til Politistationen, et lidet Stenhus med Ørnen over
Døren. Han lod os træde ind i et Slags Kontor, laasede Døren af, og da
vi saa, det ikke nyttede at gjøre Vrøvl mere, trak vi vore Vandrebøger
frem. De var nu meget gode og viste, at vi havde arbeidet et Aars Tid
hos hver Mester og opført os ordentlig. «Det er jo meget godt,» sagde
Politibetjenten paa rent Dansk. «Sæt jer ned saalænge.» Derpaa gik han
ind i Sideværelset. Vi stod begge som himmelfaldne. Han var saaledes
maaske selv en Dansker, eller ialfald forstod han Dansk ligesaa godt
som sit Modersmaal, og jeg, som havde skjældt ham saa morderlig ud. Det
kan nok være, vi var flove! En Stund efter kom han tilbage og aabnede
en Dør. Nu skulde vi

naturligvis lige ind i Arresten med det samme, og det havde vi da ærlig
fortjent. Men ved De, hvor vi kom hen? Ind i hans lille, hyggelige
Dagligstue, hvor der stod dækket et udmærket Aftensbord med Hvedebrød,
kold Steg, Vin, Ost, Druer og andre gode Ting. «Se her,» sagde han
fremdeles paa Dansk, «spis nu. 1 kan vel trænge til en ordentlig
Aftensmad.» Vi stod begge skamfulde som Hunde, og jeg forsøgte paa at
fremmumle et Par dumme Undskyldninger. «Lad nu det være godt,» sagde
han gemytlig. «Rigtignok har I været temmelig grove mod mig, især du,
din Gavtyv; men jeg kan alligevel godt lide dig, for du er en rask Fyr.
Jeg er selv Slesviger og holder meget af de Danske; men i sidste Krig
maatte jeg jo kjæmpe paa tydsk Side, og siden blev jeg efter flere
Skjæbnens Omvexlinger ansat som Politibetjent her ved Grænsen og
giftede mig med en tydsk Pige; det er min lille Kone, som De ser der.»
Saa satte vi os til Bords og lod baade Maden og Vinen smage os
fortræffelig. Og medens vi sad som allerbedst og spiste, ved De, hvem
der ståk Hovedet ind ad Døren? Ingen anden end min lille Sortøiede fra
Fabrikken.

«Der er min Datter, Gretchen,» sagde Politibetjenten muntert. «Nu er
hun færdig med sit Arbeide for idag. Kom nærmere, min Pige.» Hun hilste
og rødmede dybt, og jeg tror skam ogsaa, at jeg gjorde det samme. Saa
fik vi en ny Flaske Vin, og saa sad vi der og passiarede i al
Gemytlighed paa Tydsk naturligvis, for jeg kunde nok ogsaa tale Tydsk,
naar jeg bare vilde. Imidlertid var det blevet saa sent, at
Politibetjenten tilbød os at være der Natten over. Vi skulde rigtignok
sove i Arresten; men vi fik gode Sengklæder. Smeden laa allerede og
snorkede; men jeg kunde ikke sove. Jeg stod bag Jerngitteret og saa ud
i denHercules og Omphale.

lille velholdte Have, som var fuld af Kirsebærtræer og Blomster. Maanen
skinnede saa smuk, og nede mellem Træerne gik Gretchen og hængte
Vasketøi op. Forældrene var nok allerede gaaet i Seng. Saa listede jeg
mig ud og gik ned til hende i Haven.»

«Hrm!» sagde Forfatteren og tændte en ny Cigar, «nu er jeg bange for,
at Fortællingen bliver umoralsk. Det er jo Faust og Gretchen i
Havescenen.»

«Den kjender jeg ikke, Hr. Felder, og Gretchen og jeg lavede heller
ingen Scener. Vi begyndte at tale om det yndige Veir —»

«— og endte med at fortælle, at I elskede hinanden?»

«Ja, det gjorde vi, og saa lovede Gretchen at vente trofast paa mig i
nogle Aar, saa skulde hun nok høre fra mig, og saa skiltes vi ad.»

«Og saa fik De et Kys eller to til Afsked?»

«Jeg fik maaske flere, for jeg talte dem ikke; men det var i al
Ærbarhed. Den næste Morgen drog vi videre. Politibetjenten trykkede os
et Par Groschen i Haanden og sagde: «Reis med Gud, og naar I kommer
hjem til Danmark, saa send en Gang imellem en venlig Tanke ned til
Politibetjenten paa den bøhmiske Grænse.» — «Det skal jeg nok,» sagde
jeg og saa hen paa Gretchen, som stod og græd i sit hvide Forklæde. Jeg
tror nok, at jeg selv ikke var saa ganske tør i Øinene.»

«Ja, det var jo en smuk Historie,» sagde Falk, «men Slutningen?»

«Den kommer først nogle Aar senere. Ser De, da jeg kom hjem, skulde jeg
gjøre Militærtjeneste, og saa fandt jeg mig saa godt derved, at jeg
lagde Snedkeriet paa Hylden og gik ind paa Underofficerskolen, og da
jeg var færdig med20

min Examen, skrev jeg ned til Gretchens Fader og ved-lagde de bedste
Anbefalinger fra mine Overordnede og spurgte, om han vilde give mig sin
Datter. En Tid efter kom han selv med Kielerdampskibet og havde
Gretchen med, og i Garnisonskirken rakte hun mig sin Haand. Nu er hun
min Kone, og vi har et smukt lille Hjem og en yndig Dreng med lyst Haar
som Faderen og sorte Øine som Moderen; men ser De, den danske Hær er jo
ikke saa brillant aflønnet, at en Underofficer jo nok kan trænge til en
lille Extrafortjeneste, og derfor sidder jeg Model —»

«Som Hercules med Haandtenen og Kvindeklæder, bare for Omphales Skyld,
akkurat som i Mythologien,» sagde Felder og sprang op fra Divanen.

Maleren lagde Paletten tilside.

«Nu har De siddet længe nok idag, Hansen,» sagde han og saa paa sit
Uhr. «To og en halv Time. Vær saa god, en Krone og fem og tyve Øre.»

Modellen reiste sig, sparkede det guldbroderede Flor til Side, strakte
sine stærke Lemmer og gik bag et Skjærm-bræt for at klæde sig paa.

«Den gamle Hercules var ikke saa heldig stillet, som De er, Hansen,»
sagde Felder og gik hen til Staffeliet for at lorgnetere Billedet. «Han
fik ikke engang 50 Øre Timen for sin Umage.»

Lidt efter traadte Sergeanten fuldt paaklædt frem bag Skjærmbrættet.

Høi og kraftig, lyshaaret og smilende stod han der i sin smukke Uniform
lige under Overlyset og lod sine venlige blaa Øine spille i Solskinnet.

«Farvel og Tak for idag.»Hercules og Omphale.

«Selv Tak, Hansen,» sagde Georg Felder og ståk ham en Seddel i Haanden.
«Se her, tag de Penge og giv Deres Gretchen eller Omphale, eller hvad
De vil kalde hende, og sig, at dem har hendes brave Hercules fortjent
ved at spinde Traaden til en Roman —»

— «Hvori de Elskende bliver lykkelige i sidste Kapitel,» sagde
Sergeanten med et Smil.

Derpaa førte han Haanden til Huen, dreiede sig om paa Hælen og smuttede
ud af Døren, medens hans Sporer klirrede mod Atelierets
Stentrappe.Kjærlighed og Grøntsager.

I er var indrettet Butik i en Port, lukket fortil og bagtil med Døre.

Den ene Gadedør stod altid aaben i Forretnings-tiden, den anden var
lukket og simpelt, men smagfuldt dekoreret med fire Ligkranse paa Søm
og nedenunder to Træbukke med et Bræt over, hvor der laa to
Hvidkaalshoveder og en Kvast Rhabarberstilke paa en «Nationaltidende».

Indvendig var der rigtig nydeligt med lange Hylder fyldte med en
Overflod af appetitlige Grøntsager og Frugt.

Der laa hele Grupper af Rødder, Knipper af Rhabarber, Buketter af
Blomkaal og Grønkaal, Pyramider af rødmussede Æbler, guldgule
Appelsiner og store spanske Løg.

Midt i det Grønne stod Madamen selv, en liden, velnæret Skikkelse,
omtrent lige tyk baade oventil og nedentil og med et veirbidt Ansigt,
der straalede som et Rødkaals-hoved i Solskin.

iKjærlighed og Grøntsager.

Madame Pallesen, det var hendes Navn, havde handlet der i Porten i
mange Aar, lige fra Stedet blev bygget, og hun kunde lukke sin Butik
af, naar hun gik; thi Husets Beboere havde sin Indgang gjennem
Gadedøren.

Madame Pallesen var ingen malerisk Amagerkone med brogede
Silketørklæder og Border paa Skjørtet. Hun stod altid i et enkelt
Toilette bestaaende af en graa Nederdel, en tyk sort Trøie og et stort
rødtærnet Bomuldsforklæde, der var bundet udenom Trøien paa det Sted,
hvor hun formodedes at have sine Hofter. Paa Hovedet bar hun et
strikket Uldtørklæde, der var bundet bag Ørene og viste lidt af hendes
glatkjæmmede brune Haar.

Hun stod altid i Døraabningen og havde stadig et venligt Smil og Nik
paa rede Haand; thi hun havde en temmelig udstrakt Bekjendtskabskreds.

At hun kjendte alle Fruer, Politibetjente og Tjenestepiger i Gaden var
ikke saa forunderligt; men hun vexlede ogsaa fortrolige Hilsener med
Sporvognskonduktørerne og Ølkuskene fra Carlsberg, og selv Sandmanden
og Fiskerkonen, der gik i Gaden og raabte «Buland» og «Miavoli»,
hvilket efter deres Mening skal betyde «Gulvsand» og «Rødspætter»,
stansede altid sine Trækvogne udenfor hendes Dør og sagde hende et Par
venlige Ord paa nogenlunde forstaaeligt Dansk.

Man maa imidlertid ikke tro, at Madame Pallesen stod alene i Verden.
Hun havde en Pallesen ved sin Side i Porten, en buttet lille Mand,
rødmusset og smilende som hun selv.

Og dog kom hans Smil ikke altid fra Hjærtet. Der laa Sjælekval
bagved.24

Pallesen svirede ikke, han var ingen Spiller, og han søgte ikke
fremmede Guder i Smaagaderne; men han havde en slem Feil. Han var
skrækkelig jaloux.

Madame Pallesen havde aldrig været saa overvættes deilig, og nu var hun
jo ogsaa heller ikke ung længere; men i Pallesens Øine var hun den
kosteligste Urt i hele Grøntboden, hvorfor han nærede en afgjort
Antipathi mod Postbud, Politibetjente, Konduktører og andre
uniformerede Personer, der som bekjendt er de farligste selv for gamle,
brugte Kvindehjærter.

Og dog havde Pallesen ingen Grund til sin Jalousi.

Madame Pallesen var trofast og ren som den Sne, der faldt ifjor. Iaar
er der nemlig ikke faldt nogen.

Rigtignok kunde hun ikke elske sin Mand alene; thi det kan ingen Kone
gjøre. Dertil har Kvinden et altfor stort Overmaal af Kjærlighed.
Dersom hun ikke selv har Børn, hun kan lade den flyde udover, spilder
hun altid en Del paa Hunde, Katte, Pleiebørn, Slyngler af Nevøer, gamle
Logerende eller andre Gjenstande.

Madame Pallesen havde ingen Børn, og havde aldrig havt nogen; men
Kammerraad Rask paa 4de Sal havde en Søn, Fritz, og paa ham øste Madame
Pallesen en hel Del af sine varme Følelser.

Kammerraadens flyttede ind i Stedet samtidig med, at Pallesens begyndte
sin Grønthandel. Da var Fritz en lille Boldt, som trillede om paa
Gaardspladsen paa et Par skjæve Ben, saa trillede Madamen en Appelsin
ud gjennem Bagdøren, saa trillede lille Fritz ind gjennem Bagdøren, og
saa var Venskabet sluttet og fortsattes gjennem Aarrækker.

Fritz voxte op, kom i Skole og fik megen Lærdom, men lidet Lommepenge,
og dog var der ingen af Drengene,Kjærlighed og Grøntsager.

som var mere velstaaende end han; thi han lagde hver Morgen Veien
gjennem Butikken, og Madamen benyttede altid Leiligheden til at stikke
ham lidt Sølvtøi i Næven.

Aarene gik, Kammerraadens var for længe siden døde, og Fritz, som blev
opdragen hos en Slægtning, var bleven Sekondløjtnant og en rigtig kjøn
ung Mand; men derfor glemte han ikke sin gamle Veninde. Hver Dag, naar
han gik til eller fra Skolen paa Fredriksberg, aflagde han hende gjerne
en lille Visit, gnavede paa et Æble eller stjal en Buket Violer akkurat
som i gamle Dage og fik sig en Passiar.

Maaske var der en Smule Egoisme med i Spillet fra hans Side; thi han
manglede stadig Lommepenge, akkurat som i gamle Dage.

Han gjorde helst sine Besøg, naar Pallesen ikke var tilstede; thi
Pallesen havde aldrig kunnet lide ham.

Den smukke Dreng, paa hvem Madame Pallesen havde kastet næsten en
moderlig Kjærlighed, var en Slags levende Bebreidelse mod Pallesen, der
ærgrede sig over, at han ikke var hans Fader.

En lille spansk Væg dannede i den bagerste Del

af Butikken et Aflukke, hvor der stod tomme Frugtkurve, Kartoffelsække
og lignende.

Derind smuttede Fritz ofte i Drengeaarene for at undgaa Pallesens vrede
Blikke, og «Caveline» sendte saa altid sin Mand et lille Ærinde i Byen.

Madame Pallesen var nemlig i Daaben, uvist af hvilken Grund, opkaldt
efter den ulykkelige Dronning Caroline Mathilde, et Navn, som Pallesen
havde simplificeret til Caveline, der brugtes til Hverdags, medens det
aristokratiske Caroline Mathilde kun kom frem ved højtidelige
Leiligheder, især naar han var vred.

II.

Det var en smuk Aprildag.

Solen spillede stærk og varm hen over Ligkransene, og Rhabarberstilkene
laa næsten og kogte paa sin «Nationaltidende».

Pallesen sad inde i Butikken paa en omvendt Kurv og dampede paa en
Cigar, Madamen stod i Porten og saa opad Gaden.

1 det Fjerne opdagede hun en slank Skikkelse i Uniform.

«Pallesen,» sagde hun og vendte sig til sin Mand, «du maa gaa ned paa
Amagertorv og bestille et Dusin Kaalhoveder til imorgen. De skal have
dem i Beværtningen, og vi har ikke nok.»

«Det kunde du jo have sagt før, da jeg gik derned.»

«Herregud, jeg glemte det. Men se nu at komme afsted, saa du kan være
her tilbage til Middag.»

Pallesen reiste sig gnaven.

«Se saa, lille Pallesen, skynd dig nu lidt.»Kjærlighed og Grøntsager.

«Det er forfærdeligt, hvor du har travelt med at faa mig afsted. Man
skulde næsten tro, at du havde et Stævnemøde. Han skulde vel ikke være
i Nærheden den sortøiede Politibetjent, som altid gaar og glor herind?»

«Du er tosset, Pallesen. Tror du, saadan en ung Fyr gaar hen og
forelsker sig i en grim, gammel Kjælling?»

«Caveline, du ved meget godt, at du er kjøn endnu. Men dersom du er mig
utro —»

«Naa, hvad saa?»

«Saa myrder jeg os begge to, det kan du æde Rottegift paa.»

«Pallesen, gaa nu og hent dine Hvidkaalshoveder. Du er selv det største
Kaalhoved i hele Butikken.»

Pallesen slentrede uvillig ned ad Gaden.

Neppe var han ude af Syne, før Løitnant Fritz Rask traadte ind.

«Goddag, Madame Pallesen.»

«Goddag, min egen Dreng. Hvorledes har De det?»

«Tak, skidt. Jeg er saa rædsomt ulykkelig.»

«Hvor mange Penge behøver De?»

«Penge? Naa — ja, saadan en Snes Kroner.»

«Her har De dem, slemme Dreng.»

«Tak. Men jeg er alligevel ulykkelig,» sagde han og sank ned paa en Sæk
Kartofler.

«Men hvad er dog paa Færde?»

«Jeg er forelsket.»

«Aa, det er dog ikke saa farligt.»

«Jo, det er sogar livsfarligt. Jeg har forelsket mig for hele Livet.»

«I hvem?»

«1 en nydelig ung Pige, der rimeligvis i dette Øieblik svæver over mit
Hoved. Hun bor her paa iste Sal.»28

«Ih, du milde Gud, i Mille Freybel!»

«Netop. Vi var paa Bal sammen i Paasken og forlovede os, da vi gik ned
ad Trapperne. Det er nu fjorten Dage siden, og jeg har i al denne Tid
ikke talt et Ord med min Kjæreste, ikke faaet et eneste Kys Hun har
sendt mig en Del ømme Blikke fra Vinduet; men det kan man ikke leve af
i Længden.»

«Hun bor hos sin Tante».

«Ja, det er formodentlig ogsaa den gamle Drage, der har slugt alle mine
ømme Billetter, saa Mille ikke engang har faaet Lugten af dem, for de
var naturligvis parfumerede.»

«Det ligger i Frøken Freybels Interesse, at ingen af hendes Broderdøtre
bliver gifte med det første.»

«Har hun to Stykker?» spurgte Fritz.

«Ja, den yngste, Susanne, eller Susse, som hun kaldes, er kun lidt over
et Aar gammel. Ser De, Fritz, Sagen forholder sig saaledes. Da
Skibskaptein Freybel for et Aar siden gjorde en Reise til Amerika, tog
han sin Hustru og sine to Sønner med. Begge Døtrene, Emilie, der gik
paa Institutet, og den lille to Maaneder gamle Susse lod han blive
tilbage under sin Søsters Varetægt.»

«Og saa omkom han paa Søen med hele Familien?»

«Ganske rigtig. Men inden han reiste, oprettede han et Testamente,
hvori han bestemte, at begge Pigebørnenes Formue skulde staa urørt,
indtil de var myndige, og at deres Tante skulde have 2000 Kroner om
Aaret for hver af dem til deres Opdragelse.»

«Saa kan jeg godt forstaa, at hun gjerne vil beholde de 4000 Kroner
aarlig saa længe som muligt.»

«Naturligvis.»Kjærlighed og Grøntsager.

«Men bedste Madame Pallesen, De maa sørge for, at jeg faar Mille i
Tale.»

«Jeg? Hvad tænker De paa?»

«Søde, lille, rare Madame Pallesen, De maa, hører De, De maa.»

Og Fritz kjælede og talte saa længe for Madamen, indtil hun lovede at
gjøre sit Bedste for, at de Unge kunde mødes den næste Aften efter
Klokken 7 i Grøntboden, som lukkedes ved denne Tid, hvorefter den unge
Løitnant i straalende Humør ilede ned ad Gaden.

Et Par Tjenestepiger kom for at gjøre Indkjøb, og lidt senere traadte
gamle Frøken Freybel ind i Butikken fra Bagdøren.

Saa gammel var hun forresten ikke, saadan omkring de Fyrre, og hun saa
yngre ud med sin moderne Frisure og sit elegante Toilette.

Tjenestepigen, Gine, var ude og kjørte Susse i Børnevognen, og saa
maatte Frøkenen selv hente Persille til Suppen, og saa skulde man
naturligvis have en lille Passiar.

Madame Pallesen var et' Slags Reservoir, hvori alle Gadens Beboere
udøste sine Sorger, specielt malede Fruerne og Tjenestepigerne hinanden
gjensidig med de mest smudsige moderne realistiske Dyndfarver.

Frøken Freybel begyndte med at skjælde Gine ud som et af de sletteste
Væsener, der gik paa Kjøbenhavns slette Brolægning, og førte derfra
Samtalen hen paa sin Broderdatter Emilie.

Tænk hun var kun atten Aar og havde allerede Kjær-lighedshistorier!

Madame Pallesen var forfærdet: Da h u n var atten Aar, vidste hun
sletikke, hvad Kjærlighed var, og hun var30

overtydet om, at Frøkenen, som dog nu var meget over atten Aar, endnu
ikke havde havt en eneste Kjærligheds-historie.

Frøkenen slog Øinene ned og bed bly i Persillekvasten :

Hun maatte tilstaa, at hun netop i disse Dage havde havt et Eventyr.
Hun var saagodtsom bleven forlovet

med en Herre fra }die Sal, som hun daglig mødte paa Trapperne.

Madame Pallesen tænkte ved sig selv, at det maatte være en
Familiesvaghed der i Huset at forlove sig paa Trapperne.

Det var i den Anledning, hun vilde bede Madame Pallesen om en Tjeneste.

«Hvad er det, bedste Frøken Freybel ?»

«Kunde ikke jeg og min Kjæreste, han er forresten Assistent i
Ministeriet, faa Lov at mødes et Øieblik hernede imorgen Aften, efterat
De har lukket Butikken? Jeg kan ikke lade ham besøge mig i mit Hjem,
inden Forlovelsen er deklareret, og jeg vil heller ikke give Mille og
den næsvise Gine nogen Anledning til Skumlerier.»

«Det kunde De saa gjerne faa Lov til, Frøken; men om Aftenen viger ikke
Pallesen fra Butikken, saalænge jeg er her. Nei, da har jeg en bedre
Idé. Forær Gine en Theaterbillet imorgen Aften og send Emilie hidned
etKjærlighed og Grøntsager.

Ærinde, saa skal jeg nok opholde hende med Snak en Times Tid og bede
hende hjælpe mig at binde Violbuketter, og imidlertid kan De modtage
Deres Assistent i Deres Bolig, det er ogsaa mere passende.»

«De har Ret, det var prægtigt. Ja, De er nu altid saa god og saa klog,
Madame Pallesen. Men kan jeg nu være vis paa, at De kan opholde Emilie
hernede en Stund ?»

«Ja, det kan De være tryg for. Jeg skal nok hitte paa noget, som kan
more hende.»

Frøkenen gik.

Madame Pallesen sank om paa den omvendte Kurv, satte begge Hænder i
Siden og lo, saa hun rystede, til stor Forbauselse for en Pige, der
skulde kjøbe Kartofler, hvilket hun ikke fandt det ringeste
fornøjeligt.

III.

Lidt før Klokken 7 den følgende Aften hentede Madame Pallesen en stor
Spand Vand, greb en Kost og en Klud og begyndte at vaske Gulvet og
pjaske, saa Vandet sprøitede Pallesen om Benene.

Pallesen flyttede sig ulykkelig fra det ene Hjørne til det andet,
Madamen forfulgte ham ubarmhjærtig med Kosten.

«Hør, Pallesen, synes du egentlig, det er saa morsomt at staa og glo
paa mig, medens jeg vasker?»

«Nei, det ved Gud, det ikke er.»

«Saa synes jeg, det var bedre, du gik hjem og tændte op under Maskinen,
saa man kunde faa sig en Kop varm Th.e, strax man kom hjem.»32

«Jeg vil ikke gaa alene.»

«Er du maaske bange for, at der kommer nogen og tager dig?»

«Aa nei.»

«Men du tror, jeg skal have et Stævnemøde, hvad? Ja, vogt dig, den
sortøiede Politibetjent gaar udenfor paa Vagt, og saa er der ogsaa et
nydeligt Postbud i rød Kjole.»

«Caveline, vil du yppe Klammeri, saa gaar jeg øjeblikkelig.»

Pallesen bragte Træbukkene og Ligkransene indenfor, hvilket var et Tegn
paa, at Butikken var lukket, og gik hjem til Familieleiligheden, der
laa i en Sidegade.

Da han var borte, drog Madamen Veiret lettere. Hun fik i en Fart tørret
Vandet op og tændte en lille Petro-leumslampe paa Væggen.

Neppe var hun færdig med disse Arrangements, før Emilie ståk Hovedet
ind gjennem Bagdøren.

Det var en sød Pige med spillende mørke Øine og krøllet, sort Haar.

«Har De allerede lukket, Madame Pallesen? Tante sendte mig ned for at
kjøbe et Knippe Radiser og sagde, at jeg godt kunde blive hernede en
Stund og hjælpe Dem med at binde Violbuketter, hvis De bad mig derom.
Hun var saa underlig venlig. Jeg forstod hende ikke rigtig.»

«Det med at binde Violbuketter er blot noget, jeg har bundet hende paa
Ærmet. De skal snart forstaa, hvorfor jeg har faaet Dem herned, lille
Frøken.»

I det samme bankede det forsigtig paa Døren til Gaden.

Madamen aabnede Porten paa Klem, Fritz smuttede ind og holdt snart
Emilie i sine Arme, medens MadameKjærlighed og Grøntsager. 2?

Pallesen dreiede Nøglen om, hvorefter hun fik meget travlt med at ordne
nogle Grøntsager i Baggrunden af Butikken.

Fritz og Emilie satte sig Haand i Haand ned paa to •omvendte Kurve.

Hvad de sagde?

Ja, de sagde ikke saa meget; thi Forelskede bruger ikke saa meget
Munden til at tale med, og naar de endelig siger noget, saa er det i
Almindelighed lige saa aandrigt og interessant som en Operatext, hvori
Helten og Heltinden synger en Duet paa et stivt Kvarter uden at bruge
andre Ord end:

«Jeg elsker dig, Du elsker migi»

Denne Duet havde rimeligvis Fritz og Mille gjerne sunget en Times Tid,
hvis de ikke var bleven afbrudte ved stærke Slag paa Gadedøren.

«Caveline, Caveline!»

«Gud, det er Pallesen! Skynd jer ud gjennem Bagdøren.»

De Elskende smuttede halv fortumlede ud, Madamen laasede Døren af og
greb en Skaal med Gulvsand, som hun begyndte at strø omkring.

«Caveline, Caveline!»

Madamen aabnede Døren.

«Hvad er der dog skeet? Brænder Stedet af hjemme?»

«Caroline Mathilde, du bedrager mig,» sagde Pallesen med en Stemme, som
om han havde været Christian den Syvende, der havde overrasket
Dronningen med Struensee.

Madamen lavede en Sandstorm paa Gulvet.

«Du er tosset, Pallesen.»

«Den sortøiede Politibetjent var herinde.»

«Den sortøiede Politibetjent har ligget paa Kommunehospitalet i otte
Dage.»

«Saa har der været en rødøiet En. Jeg hørte Stemmer. Der var nogen
herinde.»

Madamen befriede sig fra Sandskaalen og satte Hænderne i Siden.

«Ja, her var virkelig nogen. Den lille Frøken Freybel var her og kjøbte
et Knippe Radiser.»

«Hvorfor løb hun sin Vei?»

«Fordi hun skulde have Radiserne paa Bordet, og fordi hun ikke havde
tænkt at sove inat her i Porten.»

Pallesen bøiede sig pludselig.

«Her ligger en Visitkortbog, saa kan vi jo se, hvem der har været her.»

Han tog Kortene ud og læste: Emilie Freybel.

«Caveline, du er uskyldig.»

«Og du er fjollet, Pallesen, fjollet af Jalousi.»

«Jeg er en Hotello,» sagde Pallesen, der havde ert dunkel Erindring om
en sortmalet Fyr af samme Navn, der kvalte sin Kone paa Theatret.

«Du er en gammel Nar,» sagde Madamen. «Kom, skal du faa et Kys, og saa
lukker vi Butikken.»

Og Ægteparret begav sig paa Hjemveien.

Fritz var imidlertid sluppen over Gaardspladsen og kommen ud af
Gadedøren, efterat han og Emilie havde aftalt et Stævnemøde den næste
Formiddag i Fredriksberg Have.

Mille løb op ad Trappen og kom rød og forfjamsket ind i Entréen, hvor
hun traf sin Tante, der ligeledes var temmelig rød og
forfjamsket.Kjærlighed og Grøntsager.

«Kom, lad os gaa lige ind i Spisestuen, Barn, Aftensbordet er dækket.»

Mille huskede ikke paa, at hun havde været nede for at kjøbe Radiser,
og Frøkenen huskede heller ikke paa at spørge efter dem.

«Tante, jeg synes, jeg hørte nogen gaa i Entréen.»

«Vist ikke, det var paa 2den Sal.»

Lidt efter spurgte Frøkenen:

«Hjalp du saa Madame Pallesen med at binde Violbuketter?»

«Ja, Tante.»

«Morer det dig?»

«Aa, jeg kan ikke tænke mig noget morsommere.»

«Saa skal du saamænd faa Lov til at gjøre det oftere. Den uskyldige
Fornøielse var det dog Synd at nægte dig.»

«Tusind Tak, søde Tante.»

Emilie fandt det nødvendigt at svælge et Smil i en Slurk Thevand.

IV.

I det milde Foraarssolskin vandrede Gine, den deilige Mø, i
Fredriksberg Have med sort Fløielshue med flagrende røde Silkebaand og
et helt Fag hvide Gardiner til Forklæde.

Hun skjød foran sig en koket Barnevogn, hvor den lille Susse sov den
Uskyldiges Søvn, eftersom hun kun var fjorten Maaneder gammel.

Gine gik ikke ene paa de vildsomme Stier. Hun var eskorteret af en
dansk Kriger.36

Gine var en smuk Pige og temmelig magelig. Hun fandt, at Ammepladsene
var de behageligste og bedst aflønnede, og derfor sørgede hun bestandig
for at være skikket til en saadan Post.

Gine havde et varmt og kjærligt Hjærte og havde derfor bestandig en
Ven, hvem hun kunde skjænke sin Ømhed og sit Smørrebrød med Paalæg.

For Øieblikket var Korporal Jensen den lykkelige Madkjæreste.

Gine gik og beundrede den friske Skovbund, der var overdrysset med
hvide Anemoner, de lysgrønne Buske og Bøgetræerne med sine tykke gule
Bladkopper.

«Jeg kan ikke se mig mæt paa Naturen,» sagde hun drømmende.

«Ikke jeg heller. Jeg er saa rædsomt sulten.»Kjærlighed og Grøntsager.

«Herregud, Jensen, hvorfor skal du dog bestandig afbryde mig, naar jeg
er romantisk. Du er en kjøn Fyr, Jensen, og et rart Menneske; men du
forstaar dig ikke mere paa Poesi end paa Østers.»

«Du maa huske paa, at jeg kun er en ustuderet Bondekarl, og du er en
Pige med Dannelse.»

«Ja, jeg har stadig tjent i bedre Huse, og jeg har megen Læsning. Jeg
abonnerer paa «Illustreret Familje-journal».»

«Jeg forstaar ikke, hvorledes du er kommen til at holde saa meget af
mig.»

«Jeg har altid sværmet for de Militære. Alle mine Kjærester har været
Soldater. Du er den femte.»

«Hør, Gine, Løitnanten gav mig igaar en Krone i Drikkepenge. Skal vi
ikke gaa op til Josty og tage en Bayer?»

«Du kan drikke en Bayer til Smørrebrødet, saa faar jeg en Kop Chokolade
med Sandkage.»

«Det skal du, min søde Pige.»

«Saa sætter vi Vognen her under det store Træ.»

«Skal vi ikke have den med, Gine?»

«Tror du, jeg vil slæbe den arrige Unge med op i Restaurationen? Sæt,
at hun ståk i at brøle deroppe. Det var en rar Taffelmusik. Nei, her
staar Vognen saa deiligt.»

«Men tænk, om nogen kom og tog Barnet.»

«Du kan være ganske rolig. Folk har saamænd nok i sine egne Børn, saa
de gaar ikke hen og tager andres.»

Derpaa vandrede de Elskende hen til Kaféen og lod Barnevognen tilbage.

En Stund efter kom Fritz og Emilie samme Vei.38

Mille havde ikke havt nogen Vanskelighed med at komme ud. Hendes Tante
havde tværtimod opfordret hende til at trække frisk Luft; thi Frøkenen
ventede netop sin Assistent.

Emilie kjendte strax Vognen og saa sig forbauset om efter Gine.

Pludselig fik Løitnanten en Idé.

«Mille, jeg vil bortføre din Søster.»

«Mig, mener du vel?»

«Nei, Susse. Jeg tager hende forsigtig under min Kappe, vi gaar gjennem
Søndermarken og bringer hende til Madame Pallesen, din Tante bliver
fortvivlet, du siger, du vil søge Hjælp hos mig, og jeg lover at gjøre
alt for at finde det tabte Barn, men forlanger som Belønning din
Haand.»

«Det er en vild, romantisk Ide.»

«Men vi realiserer den. Gine har ialfald godt af at faa lidt Skræk i
Livet og en Lærepenge.»

Alt gik godt. De Elskende skiltes i Søndermarken. Emilie gik en Tur om
Frederiksberg for ikke at komme for tidlig hjem, og Fritz naaede uden
nogen Hindring Grøntboden, hvor Pallesen heldigvis ikke var tilstede.

Da Madame Pallesen hørte, hvad de Unge havde fundet paa, skjændte hun
og var vred, svor paa, at hun intet vilde have med den Sag at gjøre;
men det endte dog med, at hun tilsidst indvilgede i at skjule Susse i
det lille Aflukke bag Butikken.

Susse var et rigtig artigt Barn. Hun havde sovet under hele
Transporten, dækket af Løitnantens store Havelok. Nu saa hun sig om med
et Par blaa Øine og smilede, da Madamen sagde: «Dikke, dikke
dik.»Kjærlighed og Grøntsager.

Hun blev anbragt i en stor Kurv med Grønkaal og fik en Gulerod at lege
med, medens Fritz begav sig hen i en Kafé ligeoverfor, hvor han kunde
holde Udkig med, hvad der passerede.

Lidt senere kom Pallesen tilbage. Han stod og talte med sin Kone, da
han pludselig spidsede Øren ved Barneskrig.

«Her er et Barn i Butikken.»

«Men, Pallesen, hvor kan du dog tro —»

Madamens Ansigt glødede som et Rødkaalshoved i Solnedgang.

Pallesen ilede hen mod Aflukket, Madamen stansede

ham.

«Pallesen, jeg beder dig —»

«Caveline, Caveline, du har et Barn, det havde jeg ikke troet om dig.»

«Pallesen, vær nu fornuftig. Naar skulde jeg have faaet det? Jeg vil
tilstaa dig, hvorledes det hænger sammen. Det tilhører Syjomfruen paa
4de Sal. Jeg lovede at passe det, medens hun gik et Ærinde i Byen.»

«Hvorfor sagde du ikke det strax?»

«Herregud, Pallesen, du er jo saa heftig, og jeg var bange for, at du
skulde blive vred paa mig, fordi du skjænder bestandig og siger, jeg er
altfor tjenestvillig mod alle.»

Pallesen vilde svare, men fik ikke Tid dertil.

Frøken Freybel kom styrtende ind i Butikken ledsaget af Gine, der
tudgræd.

Mille kom ogsaa strax efter tilstede.

Frøkenen fortalte hændervridende, hvorledes Susse var stjaalet, medens
den skjændige Gine havde forladt Vognen.40

Gine havde fortalt, at hun kun var gaaet hen til Kilden for at faa et
Glas Vand.

Hun vogtede sig vel for at sige, at hun havde siddet hos Josty og
sviret med sin Korporal.

Der begyndte at samle sig flere Folk, et Par Fruer fra Huset, nogle
Tjenestepiger, Urtekræmmersvenden paa Hjørnet og Spækhøkeren i
Kjælderen.

Madame Pallesen ønskede i dette Øieblik, at hun selv kunde synke i
Kjælderen. Hele hendes firkantede Skikkelse rystede, og hun maatte
støtte sig til en Hylde for ikke at falde om.

Nu traadte Fritz ind. Han lod, som om han tilfældigvis var kommen
forbi, og spurgte om, hvad der var paa Færde.

Mille var temmelig rød i Hovedet og skalv stærkt i Stemmen, da hun
præsenterede ham for sin Tante, der betragtede ham med mistænksomme
Blikke og modtog ham temmelig koldt.

Hun blev dog mildere stemt, da Løitnanten meget ivrig tilbød sin Hjælp.
Han vilde gjøre en Anmeldelse paa Politistationen og selv foretage en
nøiagtig Undersøgelse af nogle mistænkelige Logishuse i Nærheden, hvor
han havde hørt, at en Flok Tatere var taget ind.

Alt kunde muligens være gaaet godt, dersom Susse havde forholdt sig
rolig.

Hun begyndte rimeligvis' at kjede sig i det mørke Aflukke og fandt det
trivielt i Længden at lege med sin Gulerod, hvorfor hun gav sin
Nærværelse tilkjende ved høie Brøl.

Alle begyndte at lytte.

«Har De Smaabørn i Butikken, Madame Pallesen?»4'

«Det er Syjomfruens paa 4de Sal,» sagde hun med tilsløret Stemme.

Pallesen betragtede sin Kone skarpt og gik henimod Aflukket.

«Pallesen!» stønnede Madamen sagte.

«Lad mig komme ind, Caroline Mathilde,» bød han med knusende Ro.

Da han kom ud med Barnet paa Armen, styrtede Gine og Frøkenen hen til
ham.

«Der er jo Susse!»

Frøkenen vendte sig forbitret mod Madamen:

«Saa De befatter Dem med at stjæle Børn, Madame Pallesen?»

Der gik en Forundringsmumlen gjennem Forsamlingen. Tjenestepigerne
fnisede, Fruerne vexlede misbilligende Blikke, og Urtekræmmersvenden
rystede dybsindig paa Hovedet og puffede Spekhøkeren paa Maven.

Madame Pallesen sænkede sit Rødkaalshoved, der spillede i det Violette,
og græd i sit tærnede Bomuldsforklæde.

«Det bliver en slem Historie for Dem,» fortsatte Frøkenen. «Jeg bliver
nødt til at anmelde Sagen for Politiet.»

«Caroline Mathilde,» sagde Pallesen fortvivlet, «naar du nu endelig
vilde have et Barn, hvorfor skaffede du dig saa ikke et paa en ærlig
Maade? Du kunde jo adopteret et.»

«Hun skulde saamænd gjerne faaet et af mine,» mumlede en Kone.

«Og nu har du bragt Skam og Skjændsel over vort agtede Hus,» vedblev
Pallesen. «Men det skal du vide, Caroline Mathilde, at i det Øieblik,
du bliver ført paa Politistationen, lukker jeg Butikken og hænger mig
selv i Krogen under Loftet.»

Fritz traadte rask frem.

«Nei, nu gaar Spøgen for vidt. Frøken Emilie og jeg er de eneste
Skyldige. Vi spadserede tilfældigvis i Fredriksberg Have, og da vi
fandt Barnet forladt, besluttede vi at jage Gine en lille Skræk i Livet
og skjulte det her hos Madame Pallesen. Jeg tilstaar, at det var en
slet Spøg.»

«Ja, en meget slet Spøg,» sagde Frøken Freybel. «Og det forundrer mig i
høi Grad, Madame Pallesen, at De, som er en saa forstandig og agtværdig
Kone, har hjulpet de Unge med deres Galskaber.»

Madame Pallesen havde nu fuldstændig gjenvundet sin Fatning. Hun var
lykkelig og stolt over, at hendes egen Dreng ikke havde ladet hende i
Stikken.

«Det er mit gode Hjærte, som altid løber af med mig,» sagde hun. «Jeg
hjælper sogar gamle Folk, som vil begaa Galskaber. Det er ikke længere
siden end igaar, at der var en ældre Dame, som skulde have et
Stævnemøde —»

«Undskyld, at jeg afbryder Dem, Madame Pallesen; men jeg tror, det er
paa Tide at faa bragt Susse til Ro.»

«Og til Straf for, at han har bortført den unge Dame, skal Løitnanten
nu bringe hende pent tilbage til Familien,» sagde Madamen og tog Barnet
fra Pallesen og lagde det i den unge Mands Arme.

«Ja, Tante, Løitnanten har saadan Lyst til at se vor Leilighed,» sagde
Emilie.

«Ja,» sagde Frøkenen, «jeg ved, at Hr. Rask længe har søgt en
Leilighed. Saa er det vel bedst at lade ham følge med.»

Nogle Øieblikke efter var Pallesen og Madamen alene i Butikken.

«Caveline,» sagde Pallesen, «kan du tilgive mig?»Kjærlighed og
Grøntsager.

«Ja, paa én Betingelse. Du sagde før, at jeg kunde adoptere et Barn.
Det har jeg ingen Lyst til; thi jeg har aldrig holdt saa meget af noget
Barn som af Fritz Rask, fra han var en lille Dreng. Dersom du vil som
jeg, saa testamenterer vi ham de Skillinger, vi har samlet, og det er
ikke saa ganske lidet. Men han skal ikke vide noget derom, før vi er
døde.»

«Gjør, som du vil, Caveline; thi du gjør aldrig andet, end hvad der er
rigtigt,» sagde Pallesen og slog kjærlig Armen om sin Kones sorte Trøie
paa det Sted, hvor hun rimeligvis havde sin Midie.

V.

Den næste Dag havde Madame Pallesen en længere Samtale med Frøken
Freybel.

Hvad de sagde, var der ingen, som hørte; men en Tid efter blev der
deklareret to Forlovelser, Frøken Freybel og Assistenten og Emilie og
Løitnant Rask.

Frøkenen og Assistenten havde i al Stilhed Bryllup kort efter; men det
blev bestemt, at de Unge skulde vente, til Fritz var bleven
Premierløitnant.

Et Aars Tid efter skinnede Aprilsolen atter mild og varm paa Madame
Pallesens Port, der havde et mærkværdigt festligt Anstrøg.

Oventil slyngede der sig hele Guirlander af Ligkranse, og i Stedet for
Rhabarberstilkene og Hvidkaalshovederne stod der Grupper af Viftepalmer
og blomstrende Levkøier paa begge Sider af Døren./ Kupéen.

Paa Fortouget stod en Klynge Tjenestepiger og Godtfolk fra Nabolaget og
ventede paa, at Brudeparret skulde komme fra Kirken; thi der var
Bryllup paa iste Sal. Premierløitnant Fritz Rask ægtede idag Frøken
Emilie Freybel.

Madame Pallesen stod i Porten med en kolossal Blomsterbuket i Haanden
og hele sit skikkelige Rødkaalshoved badet i et Solskin af Glæde.
Endelig kjørte Brudevognen frem, og de Nygifte steg ud, han høi, rank
og kjæk i sin straalende Uniform, hun bleg og yndig i sin hvide
Silkekjole.

De gik ikke strax op ad Hovedtrappen, der var pyntetKjærlighed og
Grøntsager.

med Laurbærtræer og Tæpper, men begav sig først hen til Grøntboden,
hvor Pallesen og Konen stod i Porten, struttende af Stolthed og
beundrede af de gabende Tilskuere.

Madame Pallesen tabte nogle Taarer i Blomsterne, da hun leverede den
unge Brud Buketten.

«Gud velsigne eder, Børn,» sagde hun, «og gjøre Eders Liv rigtig
lykkeligt. Der er to Ting, som Pallesen og jeg aldrig har manglet i
vort Ægteskab, og de er begge meget gode i en Husholdning. Det er
Kjærlighed og Grøntsager. Kjærligheden faar I selv sørge for,
Grøntsagerne skal jeg skaffe.»

Oppe paa iste Sal i den elegante Leilighed drak man Brudeparrets Skaal
i Champagne, nede i Porten sad Madame Pallesen og solgte beskedent
Gulerødder og Kaal; men hendes Hjærte svulmede alligevel af Stolthed;
thi hun havde bidraget til to Menneskers Lykke, og da har man Grund til
at være stolt, selv om man sidder i en Grøntbod og sælger Gulerødder og
Kaal.Nede ved Koncertsalen.

Tivoli-Interiør.

_Elverkongens Hal, der hæver sig paa sine slanke

Piller, naar Høien løfter sig, saaledes ligger Koncertsalen i
Kjøbenhavns Tivoli i en Sænkning af Terrænet, indgjærdet rundt omkring
af en Jordvold bekranset med Træer.

Et lidet Trylleslot ligner den med sine lette sirlige Buer omslyngede
af Efeu og vild Vin, der klatrer hen under Loftet og hænger Guirlander
ned omkring Blomsteramplerne, med sine rige Grupper af Bladplanter og
blomstrende Pelargonier og Hortensier og med sine straalende Gasblus,
der funkler mellem Løvet og gyder et dobbelt friskt Skjær over alt det
saftige Grønne.

Her under Verandaens Glastag staar Bord ved Bord og Stol ved Stol,
allesammen optagne; thi her er saadan en prægtig Plads. Man har frisk
Luft, man kan røge Tobak, og man kan betragte de Spadserende, som i en
uafbrudt Strøm driver frem og tilbage foran Bygningen.

i tNede ved Koncertsalen.

Det er rigtignok blandet Selskab, men derfor ikke slet Selskab.

Der kommer Grever og Baroner, Ministre og Konsuler med sine Damer, og
der kommer ogsaa skikkelige Borgerfolk med smaa Børn, Amagerbønder,
Militære og Matroser.

Alle disse Mennesker spadserer ganske fredelig om mellem hverandre, og
hverken Baronesserne eller Ministerfruerne tager nogen Skade deraf, og
endnu mindre Soldaterne og Amagerpigerne. Tværtimod. Det gode Selskabs
Nærværelse udøver en gavnlig Indflydelse paa de lavere Klasser, der
altid optræder stille og beskedent, og naar hertil kommer, at Danskerne
i det hele taget er en velopdragen og fredelig Nation — endog lidt for
tam maaske —, kan man forklare det for Udlændinge uforstaaelige
Fænomen, at Tusinder af de mest forskjelligartede Mennesker kan gaa og
næsten støde hverandre paa Albuerne, uden at der nogensinde vexles et
ubehageligt Ord eller sker nogen Antydning til et støiende Optrin.

Det bedste Bevis herpaa er, at i Tivoli staar Politibetjentene kun
udenfor Porten. Inde i selve Etablissementet har de aldrig noget at
gjøre.

Skal vi se at finde en Plads under Verandaen? Inde Koncertsalen er der
allerede fuldt, og det er vanskeligt nok herude at faa en Stol. En
berømt Sangerinde skal synge, og Abonnenterne har allerede siddet her i
flere Timer. Om hvert af de bedste Borde sidder en syv-otte Damer, der
er komne tidlig paa Eftermiddagen og har sit Haandarbejde med. De
hækler og broderer, det er det eneste, de bestiller ved Bordene, og
naar en anden ulykkelig Dødelig bestiller en Tuborg og et
Reiesmørrebrød, maa han nyde det staaende. Bordene er overfyldte med
Parasoller, uldne48

Tørklæder og Arbeidsposer. Et enkelt Sted opdager man dog en enslig
Iskage mellem to høie Glas Vand. Det er to velstaaende Damer, som
finder det genert at okkupere Pladsene uden at fortære noget, der har
bestilt den i Forening og nyder den i homøopathiske Dosiser.

Der har vi min faste Opvarter, Nummer i, han skaffer nok hid et lidet
Bord og et Par Stole.

«Saa gjerne.»

«Tak.»

Her sidder vi ganske gemytlig, ikke sandt?

Man kjender Alverden.

Det er de samme Mennesker, der kommer her Aar efter Aar, Aften efter
Aften.

Selv om man ikke hilser paa hverandre, ved man dog saa godt, hvem
enhver er, hvad han bestiller, og hvor meget han har at leve af, og
dersom han tilfældigvis skulde have havt en eller anden Historie,
Skandale eller noget lignende, kjender enhver den saa godt indtil de
mindste Detailler, maaske endog bedre end Vedkommende selv.

Kjøbenhavn er ingen Smaastad og heller intet Sladderhul, paa ingen
Maade; men man interesserer sig stærkt for sine Medmennesker, og det er
jo saa smukt og naturligt.

Derhenne i Hjørnet sidder den rige gamle Grosserer Sørensen, Firma
Sørensen & Bollerup, med sin smukke unge Kone og Søn.

Fruen er klædt i vinrødt Jerseyliv med Guldbroderier og lysegraa
Nederdel med vinrøde Fløiels Sløifer. Drengen er i Sømandskostume og
Idiot. Han har arvet det efter Faderen, siger Grossererens
Forretningsvenner.

Skræddermester Møllers Kone, der altid sidder i Nærheden under
Boildieus Buste, forsikrer imidlertid sin Ven-

inde, Frøken Walle, som har Leiebibliothek i Skindergade, at Fruen
altid har holdt mindre af sin Mand end af Kammerjunker von Schwalen.
Han skal ogsaa være Idiot — paastaar hans Kollegaer i Ministeriet.

Nu gaar netop Kammerjunkeren forbi Arm i Arm med den unge Vind, Søn af
den gamle Vind, De ved nok.

Kammerjunkeren hilser hofmæssig paa Familien Sørensen, medens
Grossereren benytter Leiligheden til at vexle et fordægtigt Øiekast med
et Par unge Damer i lyseblaa Kjoler, stærkt besatte med Perlemoders
Knapper.

Frøken Walle fra Skindergade puffer Skræddermester Møllers Kone paa
Armen, saa hun taber Programmet.

Paa den lange Bænk lige op til Koncertsalens Væg sidder Kammerraadinde
Bummel med Datter og to ældre Frøkener Hansen.

Tivoli er deres Villa, deres Surrogat for Landlivets Glæder. De sidder
der hver Formiddag, naar Veiret er godt, gaar hjem paa Vesterbro og
spiser til Middag og kommer der atter tidlig paa Eftermiddagen og har
sit Arbeide med.

Paa en bestemt Tid forlanger de fire Kopper The, tager skaarne
Smørrebrød op af deres Syposer, og naar de har spist, putter
Kammerraadinden de resterende Sukkerstykker i Lommen, medens Publikum
forlanger Champagnegaloppen da capo og Frøknerne Hansen diskret fæster
Øinene paa sit Hækletøi.

De fører altid en meget venskabelig Konversation med Bordet ved Siden
af, hvor Fuldmægtig Petersen sidder med sin Hustru og de fem ældste
Børn. De tre mindste kommer der kun ved Feriefesterne.

Fuldmægtigen nyder en lille «Caminde» — Cognacs-toddy — til 35 Øre,
Fruen to Kager og et grønt Glas Vand,

og Børnene faar en Seidel 01 at dele. Med disse Konsu-mationer optager
de hver Aften syv Pladse, hvorfor de altid behandles med overlegen
Foragt af Opvarterne, der aldrig faar mere end 5 Øre i Drikkepenge.

Frøken Bummel sætter Lorgnetten paa Næsen, og Søstrene Hansen lader
Hækletøjet hvile for at betragte Publikum, der passerer.

Grosserer Schrøder mtd Frue gaar netop forbi.

Der er intetsteds saa mange Grosserere som i Kjøbenhavn; thi naar man
ikke kan blive noget andet i Verden, saa bliver man Grosserer. Det
koster her blot et Par hundrede Kroner, og det er jo billigt for en saa
smuk Titel.

Grosserer Schrøder er en smuk liden Mand paa otteogtyve Aar med et
koket sort Overskjæg, Silkehat, Diplomatfrakke og lyse Benklæder og
Handsker. Fruen er henved de Halvtres, stor, fed og styg og skrækkelig
ungdommelig klædt.' '

Kammerraadinden forsikrer som faktisk, at hun har kjøbt Manden i en
Butik paa Østergade, og at han faar 10 Kroner hver Gang, han gaar og
spadserer med hende.

Fru Petersen ler, saa hun faar et Stykke Kage i den gale Hals, og
smækker samtidig lille Peter over Fingrene med Strikkepinden, fordi han
slaaes med sin Søster om Øllet.

Lige i Hælene paa Grossererens kommer Familien Israel, Fatter liden og
tynd som alle gamle Jøder, Mutter firkantet og svær som alle gamle
Jødinder og bagefter Israels Døtre med sorte Øine, blege Ansigter og
store Næser. De er komne sent og er paa Jagt efter en god Plads.
Saasnart En eller Anden er ubesindig nok til at reise sig et Sekund,
slaar Fru Israel ned paa Stolen som en Glente, Israels Døtre klemmer
sig ned ved Siden af, og Fatter tager tilNede ved Koncertsalen. 51

Nød Plads paa et Hjørne af Bordet. Fem Minutter senere har Jøderne
indtaget det forjættede Land, medens Kristendommen maa drikke sin
Karlsberg i Landflygtighed ved de nærliggende Borde.

Fru Israel gjør et mislykket Forsøg paa at indlede en Konversation med
en Familie til Høire.

Det er Oberst Linckes, Obersten liden og buttet med en tjavset graa
Moustache og Danebrogsbaand i Knaphullet, Oberstinden høi og mager i
omsyet sort Silkepaletot med hjemmelavede Perlefrynser og Datteren,
Adelaide, i stor-tærnet moderne Bomuldstoilette og enBuket Roser paa
Brystet.

Adelaide er en Skjønhed, men holder paa at gaa i Frø. Forældrene har
uden gunstigt Resultat slæbt omkring med hende paa Klampenborg og
Ramlösa de sidste Sommere. Iaar skal hun udstilles i Tivoli.

Her kommer saa mange Reisende, især Svensker.

Fru Israel fremkommer med en aandrig Bemærkning om, at her er
skrækkelig varmt. Oberstinde Lincke svarer koldt og betragter
aandsfraværende Sværmen, der stadig driver frem og tilbage.

Smaa danske Løitnanter i Uniform med Monoclen i Øiet og store fede
Godseiere over fra Skaane, pyntede unge Kjøbenhavnerinder og
Svenskepiger i moderne Kjoler med sorte Silketørklæder paa Hovedet,
støiende tydske Proben-reutere og forlegne Amagerpiger i sit maleriske
Kostume, kniplingsbesatte Grevinder, støttet til en Kammerherre,
udenlandske Ministre med hendes Naade under Armen og
Legationssekretæren ved Siden, Studenter, Journalister og unge Løver,
alt om hinanden i en broget Vrimmel.

Sværmen stanser et Øieblik og rækker Hals. Trebelli skal synge.52

Lige ved Indgangen staar Particulier Bassesen og Frue, han liden, tynd
og ubetydelig, hun temmelig korpulent med gulgrønt Ansigt og Haar,
gulgrøn Parasol og gulgrøn Hat med gulgrønne Fjedre, gulgrønne
Silkehandsker og gulgrøn Kjole besat med gulgrønne Kniplinger og
gulgrønne Atlaskes Sløifer.

Fru Petersen paastaar, at hun ligner en gammel Kanarifugl.

Kammerraadinde Bummel finder Lignelsen slaaende. Synge kan hun ialfald.
Kammerraadinden ved fra paalidelige Kilder, at hun i sin Tid har været
Sangerinde paa Alléenberg.

Frøknerne Hansen griber oprørte Hækletøiet og beslutter sig til ikke at
se paa hende.

Oberstinde Lincke viser en net ung Mand ved Siden af megen Venlighed.
Han kan godt staa bag hendes Stol, der er udmærket Plads, og der kan
han se Trebelli. Hun holder sig godt, ikke sandt? Og sikken en Masse
Diamanter hun har. Han maa saa gjerne sætte sin Pilsener paa Bordet.
Det generer aldeles ikke. I Tivoli maa man være gemytlig, det er nu
hendes Princip, ikke sandt, lille Adelaide?

Adelaide leger med Roserne paa sit Bryst og forsøger at rødme.

Den nette unge Mand trækker Handsken af for at betale Opvarteren. Han
bærer en tyk, ny Forlovelsesring paa Haanden.

Sangerinden synger da capo. Oberstinde Lincke lader pludselig til at
have glemt, at den nette unge Mand existerer.

Nu kommer der et Musiknummer.Nede ved Koncertsalen.

Frøken Bummel flytter en Urtepotte tilside for at kigge paa Balduin.

Han tager sig unægtelig ypperlig ud, som han staar der og anfører, den
statelige, smukke Mand med Taktstokken i Haanden, Ordensbaandet i
Knaphullet og sin store vixede Moustache, hvis Sylspidser har
gjennemboret saa mange Kvinde-hjærter.

Længst foran inde i Koncertsalen sidder altid en Række ulykkelige ældre
og yngre Damer, der sværmer for Balduin Dahl og lider af platonisk
Kjærlighed.

En af dem har en skjæv Mund. Man paastaar, det kommer af, at hun fra
den Side, hvor hun sidder, stadig har smilet op til Balduin. En anden
af dem, en høi, tynd Ungmø paa Fyrre

med Lorgnet og kreppet sort Haar i Panden, har netop lagt sig til en ny
opkrammet Hat og har i den Anledning skrevet til ham for at spørge, om
den klæder hende, ellers vil hun bytte den.

Frøken Walle fra Skindergade ved det altsammen fra de paalideligste
Kilder, og Skræddermester Møllers Kone nærer ikke den ringeste Tvivl
om, at det er sandt.

Nummeret er forbi.

Pause og Promeneren foran Koncertsalen.

Nyt Nummer, ny Pause, ny Promenade og saa fremdeles.

Nu er Afdelingen tilende.54

Dersom De har Deres Liv kjært, saa se at komme bort jo før jo heller,
inden Sværmen styrter over os.

Kjøbenhavnerne er et fredeligt Folk og et humant Folk; men naar de skal
ud af Koncertsalen, faar man altid Indtryk af, at der er Ildløs, eller
at der er brudt ud nogle Løver og Tigere fra det nærliggende Menageri.

Alle styrter i vild Flugt ud gjennem den nærmeste Udgang og viser den
mest knusende Ligegyldighed for Omverdenen, idet de paa sin Vei vælter
Borde og Stole, ældre pene Damer, halvtømte Seideler, Pletmenager og
haabefulde Børn. Og al denne Grusomhed udøver de ikke af Ondskab eller
medfødt Hjærteløshed, men bare for at komme tidsnok til Pantomimen.

Skal vi ogsaa gaa hen og se paa den ?En Tivoliroman,

e kjender mig ikke?

Nei, det er rimeligt nok. Jeg er jo hellerikke her fra Kjøbenhavn.

Mit Navn er Camilla Gistrup, jeg er Datter af Proprietær Gistrup til
Vindbygaard.

De synes maaske det er underligt, at jeg saaledes præsenterer mig uden
videre for Publikum, men jeg skal sige Dem, jeg har nu Lyst til engang
i mit Liv at optræde offentlig; det bliver rimeligvis baade første og
sidste Gang; thi jeg er bleven forlovet desværre — eller Gudskelov. Det
er nu, som man tager det. Jeg tror nok forresten, at de fleste unge
Piger vil sige Gudskelov.

Vor Gaard ligger paa Landet i Nærheden af Fredriks-havn. Min Moder døde
tidlig; men jeg har faaet en god Opdragelse. Angaaende mit Ydre
forbyder min Beskedenhed mig at tegne mit Portræt. Jeg kan kun meddele,
at56

jeg har et blomstrende Udseende. Kapellanen, der laver nydelige Vers,
skrev engang foran i «Vandenes Datter», som han gav mig til Julen, at
jeg var rød som en rødmende Rose i Morgenrøden, og saa meget tør jeg
nok sige, at grim er jeg ikke.

Jeg er en Pige med megen Læsning. Jeg har slugt næsten et helt
Leiebibliothek og Masser af Juleliteratur.

Jeg har stadig drømt om, at jeg skulde komme til at spille en Rolle her
i Verden, at komme til at optræde som en af Kvindesagens Forkjæmpere
eller noget lignende, og De kan derfor begribe, at jeg blev som
himmelfalden, da Fader kom en smuk Dag og sagde, at han ønskede, jeg
skulde gifte mig med en Søn af en af hans gamle Venner.

Gifte mig! Og det med en Søn af en af Faders gamle Venner. Havde det
endda været med en Søn af en af Faders gamle Fiender, kunde der dog
have været lidt Mening deri.

Saa havde det dog idetmindste blevet noget romantisk i Forlovelsen,
saadan å la Romeo og Julie; men et Fornuftparti, arrangeret af Fædrene,
det er dog noget, som man lærer af sine første Damenoveller, at det maa
enhver velopdragen Pige modsætte sig.

Min Faders Ven var Grosserer i Kjøbenhavn, og Sønnen havde forsøgt paa
at studere, men kunde ikke blive til noget, og naar Grosserersønner
ikke kan blive til noget, saa bliver de Godseiere.

Fader er gammel, og jeg skal arve Gaarden som eneste Barn, og saa kunde
det jo være meget bekvemt for den unge Hr. Wimmelmann, det er hans
Navn, at faa baade en smuk Kone og et smukt Gods, og da han selv harEn
Tivoliroman.

Penge nok, kunde vi komme til at leve aldeles udmærket, mente Fædrene.

Det var nu sletikke min Mening. Jeg havde dog ved Gud ikke Lyst til at
blive overdraget sammen med Gaardens øvrige Inventarium som et andet
Stykke Kvæg.

Jeg begyndte derfor at græde, bebreide Papa for Grusomhed etcetera; men
ved De, hvad Fader gjorde?

Han sagde blot ganske rolig, at jeg skulde lade være at skabe mig
saaledes. Dersom jeg ikke vilde gifte mig med den unge Wimmelmann,
kunde jeg jo lade det være,, og dermed var den Potte ude.

Kan der tænkes noget skrækkeligere end at have en Fader, der ikke har
Spor af Skjønliteratur i Livet, naar man selv er en Pige med Æsthetik?

Jeg kunde ikke engang faa den Fornøielse at være err Smule ulykkelig.

Saa gik jeg og'var gnaven og kjed af alt muligt, indtil Fader en Dag
foreslog, at jeg skulde tage ind til Kjøbenhavn.

Jeg havde endnu aldrig været i Kjøbenhavn og blev derfor uhyre glad, og
vi kunde heller ikke vælge noget heldigere Tidsrum til Reisen end den
deilige Foraarstid, da Luften var mild og varm og Træerne stod og
prangede med deres friskeste Grønne.

Vi tog med Dampskibet fra Fredrikshavn, og Veiret var yndigt.

Jeg havde drømt om et Eventyr ombord. Jeg skulde blive søsyg, svag og
lidende. En reisende engelsk Lord eller en italiensk Tenor eller til
Nød en fransk Akrobat skulde hjælpe mig, blive forelsket i mig og siden
flygte med mig; men jeg oplevede desværre ikke det mindste af miri
Drøm, ikke engang det at blive søsyg.

Der var ikke andre Passagerer end to tydske Proben-reutere, der hele
Tiden drak Sodavand og Cognac, samt en Godseier fra Jylland, der laa og
sov paa Sofaen i Salonen, medens Fruen sad ved Pianoet i Pelskaabe og
spillede Sonater.

Gud, hvor Kjøbenhavn dog er storartet!

Vi kjørte direkte fra Kvæsthusbroen til Hotel d'Angleterre, hvor vi
skulde bo.

Jeg sad hensunken i Beundring over Kongens Nytorv med dets prægtige
Huse og den deilige Statue paa Midten.

Jeg havde aldrig seet noget lignende.

Da vi havde spist Frokost, blev jeg siddende paa mit Værelse i
Hotellet, medens Fader gik hen for at hilse paa gamle Grosserer
Wimmelmann.

Han var paa Kontoret inde i Byen hver Formiddag. Forresten boede
Familien ude paa Strandveien i Sommertiden.

Da Fader kom hjem, sagde han, at det var bedst, vi gik i Tivoli om
Aftenen. Den følgende Dag, Søndag, var vi inviteret til Middag ude hos
Grossereren paa hans Landsted.

Fader nævnte ikke et Ord om den unge Wimmelmann. Han tænkte rimeligvis,
at jeg kunde komme paa andre Tanker, naar jeg først havde gjort den
unge Herres Bekjendtskab. Jeg var imidlertid fast bestemt paa allerede
ved det første Møde at distancere ham i den Grad, at han aldrig skulde
vove at nærme sig mig med nogen Kjærligheds-erklæring.

Sikken en Masse Gasblus, Flag og Vimpler og sikken en underlig
Indretning, det Tælleapparat.70

Inden jeg vidste Ordet deraf, stod jeg midt i Tivolihaven, halvt
bedøvet og forvirret ved Musikken, Lygterne og Menneskesværmen.

Vi styrede Kursen ned til Koncertsalen. Der var det gentileste Sted at
sidde, sagde Fader. Han er jo hvert Aar inde i Hovedstaden og kjendt
med Forholdene.

Trebelli sang. Der var en Masse Mennesker. Foran Indgangen stod der en
hel Klump Folk og rakte Hals for at se Primadonnaen. Paa begge Sider
drev man frem og tilbage og stødte hverandre paa Albuerne.

Fader var træt. Han vilde absolut sætte sig ned og faa et Stykke
Smørrebrød og en Bayer; men vi speidede forgjæves efter et ledigt Bord.
Opvarterne rystede deltagende paa Hovedet.

Ikke engang en Stol var til at opdrive.

Vi saa haabløse ud baade jeg og Fader, da en ung Herre reiste sig fra
et lille Bord og bød Fader ærbødig sin Stol.

Gud, hvilket nydeligt Menneske!

Han var klædt som en Modejournal og havde et lille sødt Overskjæg,
vixet med ungarsk Pomade, og Haaret redt ned i Panden som de franske
Vinreisende, jeg havde seet i Vinduerne i Hotel Dania i Fredrikshavn,
det saa jeg, da han tog Hatten af for at hilse.

Derpaa gik han hen og hentede to Stole, Guderne maa vide, hvor han fik
dem fra, en til mig og en til sig selv, og saa satte han sig saa pent
og beskedent ved det ene Hjørne af Bordet og nippede til en Toddy,
«Caminade», som han kaldte det, og var sletikke paatrængende med at
begynde nogen Konversation; men jeg syntes nu, at simpel Høflighed
fordrede, at man sagde ham et Par venlige Ord.En Tivoliroman.

Fader siger rigtignok, at det hører med til god Tone lier i Kjøbenhavn,
at de unge Damer tager Pladsen fra Herrerne uden saa meget som at sige
Tak; men jeg er nu fra Landet og har ikke bedre Opdragelse.

Derfor sagde jeg ogsaa med et venligt Smil:

«Det var ved Gud nydeligt af Dem at skaffe os saadan en yndig Plads,
hvor vi kan høre saa deiligt.»

«Det er ikke mere end enhver Kavallers Pligt at hjælpe Fremmede til
Rette, og jeg troede oprigtig talt, at Herskabet var Udlændinge.
Frøkenen ser saa fransk ud.»

«Nei, gjør jeg virkelig! De er den første, som har sagt det; men jeg
skal sige Dem, de dumme Herrer deroppe i Fredrikshavn har naturligvis
ikke Begreb om, hvorledes en fransk Dame ser ud. De har altsaa været i
Frankrig?»

«Ja, en hel Maaned i Paris.»

«Gud!»

Og saa begyndte han at tale om Boulevarden og Boulogneskoven og Thédtre
francais og Bal Mabille og La Morgue og saadant noget.

Det kan nok være, han var interessant! Jeg hørte ikke det ringeste paa
Trebelli, som stod og brølede «Habanera».

Men ved De, hvad Fader sagde?

Ikke et Ord!

Jeg puffede ham paa Albuen:

«Kan du ikke være lidt imødekommende.»

«Jeg kan ikke døie den Springfyr,» hviskede han.

«Springfyr!» udbrød jeg. «Jeg vil bare sige dig noget, Papa, at dersom
den unge Wimmelmann var Halvdelen saa elskværdig, giftede jeg mig
gjerne med ham imorgen.»62

«Man skulde næsten tro, at du allerede havde gaaet hen og lagt dit
Hjærte ned i den Pomadekrukke.»

«Nei, Fader, du er virkelig uudholdelig!»

Alle Mennesker gik frem og tilbage og promenerede. Jeg fik ogsaa Lyst
til at røre mig lidt og bese Etablissementet og Anlægget; men Fader,
som bare har Anlæg til Embonpoint, var ikke til at faa af Pletten.

«Jeg ved ikke, om det er for dristigt at tilbyde Frøkenen min ringe
Ledsagelse,» sagde den unge Mand beskedent.

«Gud, det vilde jeg saa gyselig gjerne; men det er vist ikke passende
for en ung Pige som mig at spadsere ganske alene med en ung fremmed
Herre.»

«Nei, det synes jeg heller ikke,» sagde Fader.

«Men Frøkenen er jo aldeles ukjendt her.»

«Ja, Fader, jeg e r jo aldeles ukjendt.»

«Og jeg haaber, De anser mig for en Mand af Ære.»

«Gudbevares,» sagde Fader koldt.

«Naturligvis,» sagde jeg, «og derfor modtager jeg ogsaa Deres Tilbud.»

«Naa, saa det gjør du?» sagde Fader.

«Ja, jeg gjør, Papa. Jeg er ikke kommen her for at more mig med, at du
hele Aftenen drikker Karbonade, eller hvad du kalder det.»

Dermed tog jeg den unge Herres Arm og gik.

Jeg saa, at Fader blev knusende vred; men han maatte jo finde sig deri,
det gamle Vrøvl.

Endelig havde jeg da oplevet et Eventyr! Arm i Arm gik jeg der med en
fremmed Herre, hvis Navn jeg ikke engang kjendte og heller ikke vilde
spørge om. Vi gik med et Tag af grønne Træer over vore Hoveder,
ledsagetEn Tivoliroman.

af en dæmpet Musik. Det forekom mig, som om vi vandrede i Paradisets
Have, hvor kulørte Gaskupler hang som den forbudne Frugt mellem
Grenene.

Jeg selv hang usigelig lykkelig ved min Kavallers Arm og ønskede bare,
at han vilde bortføre mig med det samme, men dertil var han desværre
altfor skikkelig.

Vi styrede Veien hen til Dampkarusellen og fik os den mest mageløseste
Gyngetur. Til en Lirekasses blide Toner — det var naturligvis en
Damplirekasse — sad vi og gyngede i en Baad lige saa naturlig, som om
vi havde været paa Søen, og hver Gang vi vippede rigtig høit i Veiret,
hvinede jeg af Henrykkelse, medens han holdt mig omslynget med sin Arm
og trykkede mig fast op til sig, forat jeg ikke skulde falde ud af
Baaden.

Halv fortumlet kom jeg ned, og vi gik sagte tilbage til Koncertsalen.

«Skal vi aldrig mødes mere?» spurgte han pludselig og saa mig mildt i
Øiet.

«Vi tager imorgen til Skodsborg for at spise til Middag hos en Familie
der i Nærheden,» sagde jeg rødmende.

«Tag tidlig afsted,» sagde han. «Lad, som De ved en Feiltagelse stiger
af ved Bellevue, og jeg skal vente Dem der, saa kan De senere opsøge
Deres Fader.»

«Jeg kunde have saadan rasende Lyst dertil, hvis det bare gaar an.»

«Stol paa mig,» var hans Svar, og De kan stole paa, jeg ogsaa gjorde
det.

Koncerten var forbi. Fader var meget gnaven og tog koldt Afsked med min
Kavaller, der trykkede min Haand med et Forstaaelsens Blik.64

Alt gik godt den næste Dag. Fader var meget villig til at tage tidlig
afsted og spadsere lidt i Skoven i Stedet for at blive i den kvalme By.

Fader sad hele Tiden paa Dampskibet og saa over til' Sverige i en
Theaterkikkert, og medens hans Blik svævede over til Skaane, svævede
hans dyrebare Datter iland ved. Bellevue, hvor hendes trofaste Ridder
ventede hende.

Paa Veien blev vi enige om at sige hinanden vore Fornavne. Han hedder
Leopold. Er det ikke yndigt?

Vi gik op til Klampenborg Badehotel og spiste Frokost. Duesteg med
Champagne. Selv sad vi som to kurrende Turtelduer og inddrak Champagne
og Kjærlighed i fulde Drag.

Siden spadserede vi ind i Skoven og tog Plads paa en Bænk.

Der var saa deilig romantisk med Bøgeløv, Sommersol,. Fuglesang og
lignende.

«Camilla,» sagde Leopold og greb min Haand, «jeg tilbeder Dem, og jeg
har læst i Deres Blik, at De ogsaa elsker mig; men hvad skal vor
ulykkelige Kjærlighed føre til? Deres Fader kan ikke udstaa mig, det
viste han jo' tydeligt, og mine Forældre vil tvinge mig til at ægte en
Godseierdatter over fra Jylland, rimeligvis en stumpnæset Skjønhed med
Fregner.»

«Vi kunde maaske flygte sammen,» foreslog jeg.

«Hele min Formue er for Øieblikket lidt over 10 Kroner,» sagde han
mørk.

«Og jeg har 3 Kroner og 75 Øre,» sagde jeg. «Derfor kan vi ikke komme
langt, vel? Vi kunde jo rigtignok tage over til Sverige og lade os vie.
Det gjør jo flere: Danske.»En Tivoliroman. 65

«Ja, og til Gjengjæld tager Svenskerne over til Danmark, naar de skal
skilles. Nei det gaar ikke.»

«Hør, Leopold, jeg faar en Idé. Vi tager begge til Skodsborg sammen.
Jeg kjender Navnet paa Grossererens Villa. Vi træder begge ind og
kaster os for Faders Fødder. Det bliver Tableau, og dersom den unge
Wimmelmann har nogen Ære i Livet, vil han ikke gjøre Fordring paa min
Haand efter en saadan Scene.»

«Nei, det vil han sikkert ikke,» sagde Leopold med et Smil.

«Men nu maa du sige mig dit Navn og din Stilling. Jeg kan dog ikke
præsentere min Kjæreste, naar jeg ikke ved, hvem jeg er forlovet med.»

«Det skal jeg hviske dig i Øret, naar vi ligger for din grusomme Faders
Fødder.»

«Hør, Leopold, du skulde dog vel aldrig være en Greve?»

«Nei, Camilla, det er jeg ikke; men jeg er en agtet, hæderlig Mand af
brave Forældre, og jeg skal gjøre alt for at skaffe dig en lykkelig
Fremtid,» sagde han og afskar mig fra alle Indvendinger ved at lukke
mine Læber med et langt Kys.

Jeg tænkte i mit stille Sind, at det havde været noksaa morsomt og
romantisk, om han ikke havde været saa forskrækkelig hæderlig; men man
kan jo ikke være altfor ubillig i sine Fordringer.

Vi fandt med Lethed Grosserer Wimmelmanns Villa i Skodsborg.

Leopold ventede udenfor. Jeg gik alene ind.

Fader sad i Havestuen sammen med Grossereren og Fruen. Det var to
saadanne venlige, nydelige gamle

Mennesker, at jeg syntes ordentlig, det gjorde mig ondt, at jeg skulde
gaa hen og sige dem, at jeg ikke vilde gifte mig med deres Søn.

«Men hvor i Alverden har du været henne, Camilla?» spurgte Fader.

«Jeg tog feil og gik i Land ved Klampenborg.»

«Og hvad har du bestilt der?»

«Jeg —• jeg har forlovet mig,» sagde" jeg med en rask Beslutning.

«Med hvem?» udbrød Fader.

«Med den unge Mand, vi traf i Tivoli igaar Aftes. Hr. Grosserer, bedste
Frue, det gjør mig frygtelig ondt, men jeg kan desværre ikke have den
Fornøielse at forlove mig med Deres Søn.»

«Bort fra mine Øine,» raabte Fader. «Jeg vil aldrig se dig mere. Reis
til — til Klampenborg og slaa op med ham øjeblikkelig.»

«Han er ikke paa Klampenborg, han er her,» sagde jeg dristig. «Og jeg
vil aldrig skilles fra ham, selv om jeg skal følge ham til Verdens
Ende.»

Leopold var traadt ind og stod nede ved Havedøren med bøiet Hoved.

«Lad nu denne Komedie være til Ende,» sagde Fru Wimmelmann og kyssede
mig. «Det har holdt haardt nok for mig ikke strax at falde det søde
Barn om Halsen. Se her, Børn, tag hinanden og bliv ligesaa lykkelige,
som Fatter og jeg er. Og du, min Pige, vær du glad over, at du er
falden i Armene paa min egen brave Dreng og ikke nogen Eventyrer.»

Jeg stod som himmelfalden.

«Leopold er altsaa —?»En Tivoliroman.

«Ja, kjære Camilla, jeg er Leopold Wimmelmann. Jeg saa dig, da du kom
med Dampskibet, blev rasende forelsket i dig og besluttede som ukjendt
at vinde dit Hjærte.»

«Og Fader —»

«Ja,» sagde Papa, «din gamle Fader er ikke saa tosset, som du tror. Jeg
har vist, at jeg kan låve en lille Roman

ligesaa godt som de andre store Skribenter, og spille Komedie kan jeg
ogsaa, ikke sandt, hi, hi. Jeg tror, jeg vil debutere paa Fredriksbergs
Morskabstheater som den grusomme Fader.»

Jeg fandt det passende at blive vred, og jeg forsøgte det ogsaa; men
det gik ikke. Leopold slæbte mig ned i Haven i et Jasminlysthus, og
hver Gang, jeg spidsede Læberne og forsøgte at surmule, misforstod han
mig og troede, jeg vilde kysse ham, og saa kunde jeg tilsidst ikke lade
være at le.68

I Kupéen.

Nu er jeg forlovet Pige, og i næste Maaned skal jeg i Kogeskole og lære
Huslighed paa sex Uger.

Det er rigtignok prosaisk; men jeg har dog oplevet en lille
Forlovelsesroman.

Ja, for det er dog en Roman, ikke sandt?

Derfor skal den trykkes, og saa faar jeg alligevel én Gang se mit Navn
paa Prent, ja, maaske to Gange.

Thi, ser De, dersom mit Ægteskab skulde blive ulykkeligt, dersom der
skulde blive Tale om smaa Knuder paa Traaden, Jalousi og lignende, saa
søger jeg ikke Skilsmisse med Leopold, men jeg søger at trøste mig med
at skrive en Ægteskabsroman.

Den udkommer maaske næste Aar.

9Fikke og- Gasse,

ikke og Gasse var Søstre. Fikke var ældst. Hun var ti Minutter ældre
end Gasse; thi de var Tvillinger.

1 Daaben havde de faaet de mere kristelige Navne Frederikke og
Gabrielle; men de var saa lange, derfor havde Moderen forkortet dem.

De havde begge lysegult Haar, lyseblaa Øine og nydelige smaa Næser; de
lignede hinanden paa en Prik, saa Moderen selv havde Vanskelighed med
at kjende dem fra hinanden. Derfor bandt hun, da de var smaa, altid et
rødt Silkebaand om Halsen paa Fikke og et blaat paa Gasse.

Da de var konfirmerede, fik de røde og blaa Bryst-sløifer i Stedet.

Moderen var imidlertid bleven Enke.

Faderen havde været noget paa et Kontor og skrev sig ihjel for 150
Kroner om Maaneden.

Da han døde, begyndte Moderen og Døtrene at brodere Livet af sig for en
endnu billigere Betaling.70

Fru Linding, det var hendes Navn, tænkte først paa at oprette et
Pensionat, men besluttede sig dog til hellere at sulte ihjel med hvide
Broderier; thi for Tiden er der saadan en Masse Pensionater, at Folk
tilsidst kommer til at bo gratis, bare forat Værelserne ikke skal staa
ledige.

Desuden faldt der nu og da et lille Stykke Lærred af til Undertøi, og
det kan jo ogsaa være meget nyttigt.

Deres Liv gik stille, fredelig og kjedelig.

Om Sommeren gik de to Gange om Maaneden i Tivoli Lørdag Aften. Det var
deres Skovtur.

Pigebørnene trængte jo til lidt frisk Luft en Gang imellem, og det var
det eneste Sted, hvor Moderen kunde udstille dem; thi hun skulde jo se
at faa dem gifte, i al Fald Gasse.

Hun var som den yngste Moderens Kjæledægge, og hun var ikke alene ved
den blaa Sløife kjendelig fra Søsteren. Hun havde paa den venstre
Skulder et brunt Modermærke, der saa ud som en Chokoladepastille, og
det skulde betyde Lykke, sagde Fruen.

Det var hendes Fremtidsdrøm, at en eller anden rig Grosserer, eller en
Baron eller en svensk Godseier eller noget lignende i Retning af det
Velstaaende skulde se Gasse nede ved Koncertsalen og forelske sig i
hende og gifte sig med hende.

Det faldt hende slet ikke ind, at han lige saa godt kunde forelske sig
i Fikke, siden de var saa lige. Fru Linding havde nemlig faaet den Idé,
at Fikke begyndte at blive en gammel Pige, skjønt hun kun var 10
Minutter ældre end Søsteren, og hun gik endog saa vidt i sin
Indbildning, at hun fandt, at Fikke saa betydelig ældre ud, saa hun nu
godt kunde have skjelnet hende fra Gasse,72

selv om ikke den blaa Brystsløife og Modermærket havde existeret.

Og den velstaaende Brudgom kom nok, derom kunde der ikke være Tvivl.
Derfor sad de to Lørdage om Maaneden nede ved Koncertsalen og ventede
paa ham.

De kom tidlig paa Eftermiddagen for at faa god Plads ved et af de
yderste Borde, hvor de kunde se og sees af alle de Spadserende. Og de
havde Broderierne med.

Naar Koncerten begyndte, pakkede de Arbeidet sammen og bestilte tre
Kopper Chokolade og tre Tiøres Kager; naar Opvarteren var gaaet,
listede Fru Linding i al Hemmelighed for tyve Øre Wienerbrød op paa
Assietten.

Det hele repræsenterede baade Souper og Aftenens Konsommationer.

Men Sommeren gik, og der kom ingen Liebhaber til Pigebørnene.

En Aften var der rigtignok en Seiler i Horizonten.

En rigtig nydelig, ikke ganske ung Herre bad om at maatte faa Lov at
sætte sig ved Bordet og nyde en Caminade.

«Gud, saa gjerne!»

Fru Linding og han blev rigtig intime og passiarede om alt muligt,
medens Pigebørnene sad og saa uskyldige ud.

Endelig reiste han sig og tog Afsked.

Han skulde ind i Koncertsalen og hente sin Kone. Han holdt mere af at
sidde udenfor, hvor han kunde røge Tobak.

Fru Linding smilede, som om hun havde faaet en Krukke Sennep i
Vrangstruben. Døtrene var blege, men fattede.Fikke og Gasse.

Tivoli lukkedes, — og Familien lukkedes ogsaa inde paa sin lille
Leilighed og broderede løs paa Fremtiden.

Men saa indtraf der en Begivenhed, en storartet Begivenhed.

En Onkel fra Landet var kommet ind til Hovedstaden for at more sig, og
han havde en Kusine, som havde en Veninde, som kjendte en Herre, som
var Medlem af en velgjørende Forening, hvor der skulde være
Aftenunderholdning med Bal, — og saa havde Kusinens Venindes Herre
skaffet Onkel tre Billetter.

Fikke og Gasse skulde paa Bal, det første Bal i deres Liv.

De var rigtig søde i sine nye hvide Kjoler, Fikke med en Buket røde
Roser, Gasse med blaa Kornblomster i Brystet.

Der var Skuespillere, som læste op, Virtuoser, som spillede Sonater, og
unge Damer, som sang Soloer og Duetter og alt muligt; og saa spiste man
en varm Ret med Koldt og Dessert, og bagefter dansede man — altsammen
til Indtægt for fattige Konfirmanders Beklædning.

Det kan nok være, at Fikke og Gasse morede sig!

Kusinens Venindes Herre viste sig nemlig at være den nydeligste
Handelsreisende, man kunde tænke sig.

Han havde kruset sort Skjæg, var saadan lidt elegant skaldet og dertil
saa mageløs gentil. Han bød dem Is og Champagne; og det var første Gang
i deres Liv, at Fikke og Gasse drak Champagne.

Den Reisende dansede med dem begge hele Natten; og berust af Vin,
Kjærlighed og Balmusik tog han stadig feil af dem og kunde ikke gjøre
nogen Forskjel paa den røde Rosenbuket og Kornblomsterne.

Han friede først til Fikke, sagde derefter du til Gasse og bibragte dem
begge den lykkelige Fortrøstning, at de var hemmelig forlovede med ham.

Søndagen efter kom han paa Visit.

Fru Linding var alene hjemme.

Da han havde talt lidt om Vind og Veir, rykkede han ud med sit Ærinde:
han vilde tillade sig at anholde om hendes Frøken Datters Haand.

«Hvilken af dem?» spurgte Fruen.

Han huskede ikke saa ganske hendes Navn — han vidste ikke rigtig ....

«Det er naturligvis den yngste?»

Jo, det var rigtig, — det var den yngste.

«Gasse?»

«Ja, Gasse.»

«Hende med den blaa Sløife?»

Han huskede Skam ikke rigtig, om hun havde havt blaa Sløife.

«Nei, det er jo sandt,» sagde Fruen, «hun havde jo ingen Sløife. Hun
havde Kornblomster. Jo Gud, De maa saa gjerne faa hende. De er jo et
pent, dannet Menneske med gode Indtægter. Jeg kan ikke ønske mig en
bedre Svigersøn.»

Da Pigebørnene kom hjem, mødte Moderen dem i Entréen, faldt Gasse rørt
om Halsen og førte hende ind i Stuen, hvor hun leverede hende i Armene
paa den Handelsreisende. Fikke stod ved Siden af.

Hun var meget bleg, og hendes røde Brystsløife skjælvede.

Saa gik hun og Moderen ind i Soveværelset for at lade de Nyforlovede
være alene.Fikke og Gasse.

«Men, Mor!» sagde Fikke, «han friede til mig paa Ballet.»

«Det har været en Feiltagelse. Det var Gasse, han mente. Det kunde du
nok se, saa forelsket, som han var.»

«Det vilde være kjedeligt, om han skulde tage feil af os, naar de
bliver gifte.»

«Passiar. Et skarpt Øie kan strax se, at du er den ældste. Det er godt,
at Gasse bliver forlovet. En ung Pige forandrer sig, saa snart hun
bliver forlovet. Du skal se, om et halvt Aars Tid kan selv Fremmede
kjende Forskjel paa Jer.»

«Men, Moder, dersom nu jeg ogsaa kunde blive forlovet, saa kom jo jeg
ogsaa til at forandre mig, og saa blev vi jo éns igjen.»

«Passiar, mit Barn, Kjærester voxer Skam ikke paa Træerne nu for Tiden.
Det var ved et rent Tilfælde, at Gasse fik sin. Der gik vi jo i Tivoli
hele Sommeren, hvor der var Herrer i Tusindevis; men ikke en eneste bed
paa Krogen.»

«Nei, det er ganske sandt,» sagde Fikke med et Suk.

Den Handelsreisende, Hr. Styvler hed han forresten, havde ingen
Forældre, men boede hos et Par gamle Tanter, der havde opdraget ham,
fra han var Dreng.

De ansaa det som en personlig Fornærmelse af deres Nevø, at han gik hen
og forlovede sig, og de afskyede hans Kjæreste, inden de havde seet
hende.

Den første Søndag efter Forlovelsen skulde han naturligvis præsentere
Gasse for sine Tanter og saavidt muligt forsøge at forsone de vrede
Husguder.76

Frøknerne Styvler beboede en Leilighed i fjerde Etage, hvortil Adgangen
førte op ad en mørk, steil Kjøkkentrappe.

De sad og ventede paa hende med en Kande Chokolade, der saa ud som
smudsig Mælk, samt med nogle forstenede Tvebakker.

Frøknerne Styvler lignede hinanden næsten, som om de ogsaa havde været
Tvillinger.

De havde snavsede hvide Blondekapper, sort Pande-haar med en stor
Kanonkrølle ved Ørene, og enhver af dem havde midt i Munden en eneste
stor Hugtand, heldigvis kun en eneste; thi hvis de havde havt et helt
Sæt af dem, vilde de have været farlige at komme nær.

Da Gasse traadte ind, sænkede de Hovederne, som om de vilde stange
hende med Kanonkrøllerne, hvorpaa de efter Ancienneteten huggede hver
sin Fortand fast i hendes friske Læber. Da denne Optagelsesceremoni i
Familien var endt, placerede de hende ved Bordet, forat hun kunde
delikatere sig med Chokoladen.

«De maa tage til Takke med Traktementet, mit Barn,» sagde den ældste.
«Det er meget tarveligt; men vi er ogsaa tarvelige Folk.»

Gasse forsikrede, at hun selv var meget tarveligt vant.

«Ja, det véd vi,» sagde den yngste. «Deres Moder sidder jo meget smaat
i det, Stakkel.»

Gasse sænkede Hovedet.

«Vi har nu altid ønsket,» sagde den ældste, «at naar vor Nevø endelig
skulde gjøre den Dumhed at forlove sig, burde han i al Fald se at faa
fat i en Pige med lidt Penge; men nu for Tiden følger jo aldrig de unge
Mennesker gamle forstandige Folks Raad.»

Gasse sukkede. Taktfulde var Tanterne ikke.Fikke og Gasse.

Hr. Styvler sad genert og spiste Tvebakker paa samme Maade, som man
knækker Nødder.

Endelig var Visiten forbi.

Gasse trak Veiret lettere og styrtede feberagtig ned ad den steile
Kjøkkentrappe.

«Det er rigtig elskværdige Damer, ikke sandt?» sagde han forlegen.

«Jo, rigtig elskværdige,» stammede Gasse og slog Øinene ned. Derpaa lod
hun til at blive saa rørt ved Tanken om deres Elskværdighed, at hun
skjulte Ansigtet i Lommetørklædet og gav sig til at hulke.

«Herregud, min Pige, tag det dog med Ro! De er nok lidt sære; men det
gjør ingenting, naar man bare bliver vant til det.»

Derpaa klappede han hende paa Skuldren og tog Afsked med hende.

Han skulde ud i Forretninger og vilde komme og besøge hende om Aftenen.

*

Da han kom, lukkede Fikke op.

Det var lidt dunkelt inde i Entréen. Hr. Styvler trykkede den befippede
Fikke til sit Bryst og gav hende en Del varme Kys.

Inden Fikke kom til Besindelse, stod Gasse i Døren til Stuen med en
Lampe i Haanden.

«Naa, det maa jeg sige, det var en øm Modtagelse! I burde skamme Jer
begge to!»

«Men jeg forsikrer dig, min Dyrebare, det var en Feiltagelse.»78

«Ja, han troede naturligvis, at det var dig, Gasse.»

«Og det havde naturligvis du ikke noget imod, Fikke.»

Gasse ståk i at græde. Fruen vred fortvivlet sit hvide Broderi.

«Herregud, Styvler,» sagde hun, «husk nu paa, hvad jeg har sagt Dem.
Læg bare Mærke til Brystsløiferne, hvis De skulde komme i Forlegenhed.
Husk paa, at Fikkes er rød, og Gasses er blaa.»

«Aa, dersom han holdt ordentlig af mig, behøvede han saamænd ikke at
gaa efter Brystsløiferne,» sagde Gasse indigneret.

Aftenen gik meget trist. Gasse sad hele Tiden og surmulede; Fikke turde
ikke løfte sine Øine fra Broderiet; og den Handelsreisende saa sød, men
flau ud.

Endelig reiste han sig for at gaa, og Fruen fulgte ham ud.

«Husk nu endelig paa, hvad jeg har sagt Dem, Styvler: Fikke er rød,
Gasse er blaa.»

Paa Hjemveien gik han hele Tiden og mumlede: «Fikke er rød, Gasseer
blaa!» og fortsatte dermed, da han var kommet i Seng.

Den næste Morgen, da han vaagnede, begyndte han øjeblikkelig: «Fikke er
rød, Gasse er blaa,» indtil han blev afbrudt af en Kone nede paa Gaden,
som raabte: «Reier er godt, Reier er godt!» hvorpaa han repeterede
Sangen til Texten: «Fikke er blaa, Gasse er rød,» og da han var staaet
op og dyppede sit brændende Hoved i Vandfadet, kom han til det
Resultat, at han ikke havde den fjerneste Anelse om, hvem der var rød
og hvem der var blaa.

Den næste Dag gik Fikke ud for at kjøbe Broderigarn.Fikke og Gasse.

Paa Gaden mødte hun to ældre Damer med sorte Kanonkrøller.

Først viste de hver smilende en stor Hugtand, derpaa blev de med ét
skrækkelig alvorlige og maalte hende med et knusende Blik fra Top til
Taa.

Fikke slog forlegen Øinene ned og troede, at hendes Hat sad skjævt,
eller at hun havde Hul paa Støvlerne.

Da Styvler kom hjem, fandt han begge sine Tanter rasende.

De havde mødt hans Kjæreste paa Gaden; men hun havde vendt Øinene bort
og ikke villet hilse paa dem. Rigtignok var de tarvelige, men Gud ske
Lov hæderlige Damer, og det var dog temmelig haardt at skulle bydes
saadant af en, som de desværre med Tiden skulde komme til at regne
blandt deres Familie.

«Det maa have været hendes Søster,» sagde han. «Hun kjender Eder jo
ikke, og de ligner hinanden i den Grad, at jeg selv er bange for at
tage feil af dem.»

«Nei, det var hende, det er vi vis paa. Vi har dog Øine i Hovedet. Det
skal vi aldrig glemme hende.»

Det nyttede ikke, at han protesterede. Tanterne blev ved sit.

Saa tog han sin Hat for at gaa hen og besøge sin Elskede.

Det var ikke uden Hjærtebanken, han ringede paa.

Bare han nu ikke tog feil af Brystsløiferne.

Saa begyndte han at mumle paa sin Lektie, men kom til det uheldige
Resultat, at «Gasse var rød, og Fikke var blaa».

Gasse lukkede op.

«Goddag,» sagde han koldt, med Blikket fæstet paa hendes blaa
Brystsløife.90

«Goddag. Værsaagod at komme indenfor.»

«Er ikke din Søster hjemme?»

«Nei, hun er ikke.»

Han blev forlegen staaende midt paa Gulvet. Gasse sank hulkende om paa
en Stol.

«Jo, du er en net Kjæreste. Vi har knapt været forlovet i 8 Dage, og
naar du kommer for at besøge mig, giver du mig ikke engang et Kys.»

«Men, bedste Gasse, jeg troede . . .»

«Du troede maaske, jeg var Fikke?»

«Nei, hvor kan du dog tro saadant! Jeg var bange, du var vred fra
sidst.»

Han fattede sig heldigvis og fik ved nogle Kjærtegn atter Gasse i godt
Humør.

Da Fruen og Fikke kom ind, fortalte han Historien med Tanterne.

Jo, det var ganske rigtig Fikke. Nu kunde hun forstaa, hvorfor de to
Damer havde gloet saadan paa hende.

Det er dog kjedeligt med den Lighed!» sagde Fruen. «Den bringer stadig
Forvexlinger og Ubehageligheder.»

Fikke sukkede. Det havde hun maattet bekjende.

Siden den ulykkelige Feiltagelse i Entréen var der indtraadt et kjøligt
Forhold mellem Søstrene. De talte ikke mer end høist nødvendigt til
hinanden, og Gasse var stadig gnaven og nervøs, medens den stakkels
Fikke gik i en stadig Angst, naar Styvler var tilstede, for, at der
skulde indtræffe et eller andet Tilfælde.

Det værste af alt var, at hun elskede ham endnu. Hun havde været saa
lykkelig den første Gang, da han tog feil paa Balaftenen, hun havde
skjænket ham sit ungeFikke og Gasse.

varme Hjærte, og nu skulde hun kvæle denne Følelse i

sit Bryst. Det faldt hende tungt, altfor tungt.

*

* *

Fikke sad alene og græd.

Hendes Onkel fra Landet, der var inde for at more sig, kom netop i det
samme.

Hun forsøgte hurtig at tørre Øinene; men det var for sent.

«Hvad feiler dog min lille Fikke?»

Han var en af de faa, der stadig kunde kjende Pigebørnene fra hinanden.

Fikke vilde først ikke ud med Sproget; men tilsidst fortalte hun dog
Onkel, at hun var saa rædsomt ulykkelig over alle de Feiltagelser, som
Ligheden voldte, og som blev værre Dag for Dag.

Onkel sad lidt og spekulerede.

«Her maa gjøres noget. Vi maa se at finde en Kjæreste til dig ogsaa,
min Pige.»

«Saa bliver det endda værre. Saa kunde maaske ogsaa min Kjæreste tage
feil, og saa kunde han maaske kysse Gasse i Entréen, og saa blev begge
Kjæresterne Uvenner, og saa Gasse og jeg Uvenner. Nei, det blev

ikke til at holde ud. Nei, jeg maa vist se at komme over til Amerika
eller et andet, langt bortliggende Sted.»

«Hør, Fikke, kunde du have Lyst til at være din egen Tante?» spurgte
han efter en lille Pause.

«Jeg forstaar dig ikke, Onkel.»

«Jo, ser du, naar du . . . naar du . . . saadan . . . saadan blev min
Kone, saa kom du jo bort fra Byen og ud paa Landet til mig, og det var
jo ligesaa godt som at tage over til Amerika.»

»Ja, Onkel . . . jeg . . . jeg ved virkelig ikke ...»

«Forresten er jeg jo ikke din virkelige Onkel, men kun din Halvonkel,
da jeg og din Fader var Fættere, saa for Slægtskabets Skyld gjør det jo
heller ikke noget; thi saa gammel er jeg heller ikke, saa maaske du nok
kunde komme til at holde af mig.»

«Jeg holder allerede meget af dig, Onkel, for du er saa god og brav, og
jeg . . . jeg vil gjerne være din Kone og komme bort fra Byen, saa . .
. saa gaar det nok over.»

«Hvad gaar over?»

«Intet. Det vil sige ... jeg mener alt dette dumme Forvexlingsvrøvl.»

«Naa saaledes! Ja, det retter sig nok. Nu skal jeg tale med din Moder
om Sagen.»

Saa tog han hende om Halsen og kyssede hende. Det havde han gjort saa
tidt — som Onkel. Nu var han jo Kjæreste, og derfor smagte Kysset
ganske anderledes.

Fikke skjulte rødmende Hovedet i sine Hænder og maatte græde en lille
Sjat endnu. Hun følte sig saa underlig tilmode; men hun følte sig slet
ikke ulykkelig.

Fru Linding blev meget forbauset, men meget henrykt over
Forlovelsen.Fikke og Gasse.

Det var dog morsomt, at Fikke ogsaa blev gift, og saa med Onkel: saa
blev det jo i Familien!

Gasse var ogsaa meget tilfreds med dette Arrangement, at Fikke kom bort
fra Byen; og den lykkeligste af alle var Handelsreisende Styvler.

Nu skulde han dog snart slippe for at plage sig mere med de ulykkelige
Brystsløifer!

Fru Linding besluttede at holde et lille Forlovelsesgilde.

Tanterne var naturligvis indbudne.

De kom og viste forbindtligst sine Hugtænder, lod til at være
nogenlunde forsonede, men var i sit Hjærte overbeviste om, at Gasse
havde mødt dem paa Gaden og ikke villet hilse.

En Maaneds Tid efter holdt begge Pigebørnene Bryllup paa én Dag.

Hr. Styvler skulde paa en længere Forretningsreise, og Onkel skulde
hjem igjen paa Landet; og saa syntes de, at de ikke havde noget at
vente efter.

Hr. Styvler var ikke fri for at være en Smule ængstelig for, at han
skulde tage feil af sin Brud, da begge Søstre var aldeles éns klædte, i
bare Hvidt, uden nogen Bryst-sløife; men Onkel tog saa trygt og
tillidsfuldt Fikkes Arm, at Styvler følte, at den Mand vilde aldrig
tage feil af sin

Kone, hvorfor han fortrøstningsfuldt rakte Gasse sin Haand.

*

* *

Brylluppet var meget nydeligt, og den følgende Dag drog Fikke paa
Landet med sin Mand.

Gasse tog hjærtelig Afsked med hende og kaldte hende spøgende Tante
Fikke; og det syntes Fru Linding passede udmærket, for Fikke var jo den
ældste.84

Og det Navn har hun siden faaet Lov til at beholde.

Den friske Landluft og den stærke Kost har gjort hende temmelig
korpulent og givet hende et fedt, rødt Ansigt; og det, at hun er gift
med en lidt ældre Mand, har bibragt hende noget vist Adstadigt i sit
Væsen.

Man skulde næsten tro, at hun var 10 Aar og ikke io Minutter ældre end
Søsteren.

Naar hun er i Besøg inde i Hovedstaden, sidder Styvler og betragter
hende forbauset og kan ikke forstaa, at han nogensinde har kunnet tage
feil af Brystsløiferne; thi Gasse er slet ikke saa forandret. Hun er
fremdeles lille og spinkel.

Fru Linding broderer fremdeles, men ikke mere for Fremmede.

Hun har nok at bestille med at brodere til en hel Del smaa Fikker og
Gasser, der hvert Aar debuterer i begge Familier.

Frøknerne Styvler kan fremdeles ikke lide Gasse, fordi Fikke ikke vilde
hilse dem paa Gaden. Derimod forguder de hendes Børn og forkjæler dem
paa alle mulige Maader og har i den Anledning opnaaet det gunstige
Resultat, at de er høist uartige for sin Alder.

Ja, nu er Historien om Fikke og Gasse forbi.

Det er en simpel Hverdagshistorie, som rigtignok ikke er umoralsk; men
der er heller ingen Moral i den.Greven af Svedala.

lm.pl et var just i den smukkeste Foraarstid.

Guldregnen og de hvide og violette Syrener i Gjæstgivergaardens Have
bøiede sig under Vægten af de tunge Blomsterklaser, Kirsebærtræerne saa
ud, som om de havde staaet i Sneveir, saa bedækkede var de af hvide
Blomster, og nede paa de grønne Græsplæner ståk nogle gamle, røde
Tulipaner deres tykke Hoveder op i store Bede af Tusindfryd.

Solen holdt paa at gaa ned. Den hang som en rød Guttaperkaballon og
gloede ud over det flade Landskab.

Pigerne sad paa Stentrappen med sit Haandarbejde og hvilede ud efter
Dagens Strid, en af Karlene spillede paa Harmonika, og de andre
støttede sig mod Væggen og røgte sin Aftenpibe, medens Gjæstgiveren og
Fruen sad ved det aabne Vindu og talte Kassen efter.

Nede paa Landeveien lød der høie Raab:86

«Her kommer Greven af Svedala. Karl Kristian Jensen, Greve af Svedala,
Eier af Hekkenfeldt, Rumleklint og mange andre store Herregaarde og
Godser!»

Saa kom Greven spadserende ind paa Gaardspladsen.

Han saa forresten ikke overvættes aristokratisk ud.

Et kuglerundt Ansigt og paa Midten en kluntet Næse og en brun Moustache
stærkt overdrysset med Snus. Toilettet var mere simpelt end smagfuldt *
og bestod i en gammel Jakke, hvorunder man skimtede en rød Uldskjorte,
samt et Par graa Benklæder med Huller paa Knæerne, og paa Hovedet bar
han en smudsig Straahat med en vissen Tulipan paa den ene Side. Han var
temmelig duknakket og havde ondt ved at løfte Benene.

«Godaften, gode Venner. Sid kun ganske rolig,» sagde han paa Svensk med
en stærk dansk Akcent. «Gener jer ikke, jeg holder meget af uskyldig
Munterhed. Rigtignok er jeg Greve, Greve af Svedala, men jeg er
sletikke hovmodig. Iaften er jeg forklædt, forklædt som Rebslagersvend
Karl Kristian Jensen. Jeg er gaaet ud for at tage et Glas sammen med
den simple Mand i al Gemytlighed. Jeg har selv været en simpel Mand, en
ganske simpel Mand; men nu er jeg Greve, Greven af Svedala. Der bor vi
baade jeg og min Broder, Baronen, for jeg er Greve, ser De; men han er
bare Baron, eftersom og saasom, at vor Moder kun var født Baronesse, og
da maa den ene Søn blive Baron, vor gamle hæderlige Moder over paa
Fyen, vor gamle hæderlige Moder, som ikke har havt andet end Glæde af
sine Børn.»

Her blev han dybt rørt, tørrede Næsen i sine Jakke-skjøder og trak
derpaa med Besvær en Flaske op af Lommen.Greven af Svedala.

«Lad mig faa lidt Brændevin, lille Mamsel,» sagde han henvendt til en
af Pigerne. «Fem Tommer er nok; men en lille Hus skal jeg have mig. Jeg
er jo gaaet ud som Gesel, som simpel Rebslagergesel. Det var jeg jo
ogsaa i min Ungdom, da vi førte den store Proces og jeg holdt paa at
tabe Godset, fordi min Moder kun var født Baronesse; men nu er jeg
indsat i alle mine Rettigheder, nu er jeg Karl Kristian Jensen, Greve
af Svedala. Hid med Brændevinet!»

«Skal jeg lade ham faa noget?» spurgte Opvartningspigen Gjæstgiveren
gjennem Vinduet.

«Aa ja, han er ikke saa overvættes fuld, som han skaber sig. Giv ham et
Stykke Smørrebrød til, saa taaler han det nok.»

«Tak, snille, gode Gjæstgiver. Du er en hæderlig Karl, som aldrig lader
nogen fattig Gesel gaa hungrig fra dit Hus, og derfor skal jeg belønne
dig. Vil du sælge Gjæstgivergaarden? Jeg kjøber den. Hvormeget vil du
have for den? Géner dig ikke, forlang bare.»

«Jeg vil have 50,000 Kroner,» sagde Gjæstgiveren leende.

«Det er for lidet. 100,000 Kroner, 200,000 Kroner skal du have. Men saa
vil jeg have alt Inventarium og alt Brændevinet.»

«Ja, for 200,000 Kroner skal du havde det altsammen.»

«Det er godt, Gjæstgiver, saa er Handelen sluttet,» sagde han og rakte
ham Haanden ind gjennem Vinduet. «Imorgen Kl. 12 skal du have Penge. Nu
gaar jeg hjem til Svedala og henter dem. Der har jeg to store Kister
fulde. Og du, lille vakre Mamsel, med de sorte Øine og de røde Kinder,
du skal være Gjæstgiverske. Jeg skjænker dig altsammen, hele
Herligheden; men saa skal du være88

god og venlig mod alle fattige Geseller, ellers kommer Greven over
dig.»

«Saadanne Pjaltegrever bryder jeg mig ikke om.»

«Ak, min Pige, du dømmer efter min fattige Dragt, det var den Dragt,
j.eg bar som simpel Rebslagergesel; men jeg har min Grevedragt under,
min Ridedragt.»

Han begyndte at knappe Jakken op.

«Skal du klæde dig af her midt paa Gaardspladsen?»

«Jeg skal ikke klæde mig af, Hr. Gjæstgiver, jeg skal bare kaste min
Forklædning. Men det vil jeg ikke gjøre her af Agtelse for Damerne.
Greven af Svedala er altid galant mod Damerne. Jeg gaar ned i Haven;
men vent, saa skal I faa se Greven i al sin Glans!»

Han gjorde en stor Gestus og stavrede duknakket ned i Haven, som laa
paa Forsiden af Huset.

«Er han fuld eller gal?» sagde Opvartningsjomfruen, idet hun gik ind
efter Maden og Brændevinet.

«Begge Dele,» sagde Gjæstgiveren. «Han har et Slags Delirium, man kan
gjerne kalde det for Stormandsdelirium. Igaar var han oppe hos Præsten
og fortalte ham, at de var Studenterkammerater fra Lund, og at han nu
var Biskop i Upsala.»

Nu havde Greven gjort Toilette og vendte tilbage i et høist aparte
Antræk og saa næsten ud som en Jockey i sin røde Uldskjorte og et Par
rene, hvide Underbenklæder af Trikotage. 1 Straahatten havde han sat en
lang, hvid Syrengren og en frisk Tulipan, og i Haanden holdt han en
Vidiepisk.

Gal var han, men Skjønhedssans manglede han ikke; thi Kostumet var
arrangeret med Smag, til Trods for, at det var temmelig
dekolleteret.Greven af Svedala. 89

«Her ser I Greven af Svedala i sin Ridedragt, hyp, hyp, hyp!» sagde
han, idet han gallopperede rundt Gaards-pladsen og slog sig paa Benene
med Pisken.

Gjæstgiverens unge Kone kunde ikke lade være at smile, idet hun halv
forlegen trak sig tilbage fra Vinduet, medens Pigerne fnisende løb ind
i Kjøkkenet.

«Lad det nu være nok med de Narrestreger,» sagde Gjæstgiveren og kom ud
paa Gaardspladsen. «Se her er dit Smørrebrød og Brændevin, faa nu
Klæderne paa dig og se at komme videre, hvis du ikke vil gaa ned i
Halmen og sove Rusen ud.»

«Greven af Svedala ligge i Halmen! Nei, Hr. Gjæstgiver, det kan der
ikke være Tale om. Nu gaar jeg hjem, hjem til mit Slot Svedala og
lægger mig til at sove paa Silkedynerne.»

Han ravede ned i Haven, kastede Klæderne paa sig og skred majestætisk
ud gjennem Haveporten med Brændevinsflasken i Lommen og Smørrebrødet
indviklet i en gammel Avis.

Gjæstgiveren gik ind og laasede Dørene, Karlene gik til Sengs, og snart
hvilede hele Gaarden i Søvnens Arme.

Greven stavrede videre.

Maanen var staaet op stor og blank og kastede et klart Lys over de
flade Marker og Piletræerne langs Landeveien.

Greven følte sig tung baade i Hovedet og i Benene.

Han sank om i en Grøft under et Par Buske. Saa tog han en Slurk af
Brændevinsflasken, lagde sig i Græsset og slumrede ind.

Han vidste ikke, hvor længe han havde sovet, og vaagnede ved, at han
følte noget blødt varmt ved sit Bryst.

Han gned forbauset Øinene og reiste sig halvt op, støttende sig paa
Albuen. Et gullokket Barnehoved hvilede i hans Skjød. Han vidste ikke
rigtig, om han drømte eller var vaagen.

«Hvem, hvem er du?»

Barnet løftede Ansigtet mod ham og saa paa ham med et Par store blaa
Øine.

«Jeg er Calle.»

«Hvor bor du?»

«Hos Mor.»

«Hvor bor din Mor?»

«Hjemme.»

Greven af Svedala kløede sig bag Øret. Det var nogle mindre oplysende
Oplysninger.

«Men hvorledes kommer du her?»

Drengen satte sig opreist og paatog sig en alvorlig Mine. Han kunde vel
være omkring fire Aar og havde et gammelklogt Ansigt.

«Jo, ser du, Mor ligger syg, og Far er rømt, og saa gik jeg ud, medens
Mor laa og sov, for at finde Far. Men

jS

saa blev det saa mørkt og koldt, og saa frøs jeg, og saa fik jeg se dig
ligge der, og saa tænkte jeg, du mulig kunde være Far, og saa lagde jeg
mig ned for at varme mig lidt hos dig.»

Han var tyndt klædt og barhovedet og rystede af Kulde.

Greven rakte ham Brændevinsflasken.

«Se her, tag en Draabe, det varmer. Men drik ikke formeget. Det har jeg
gjort, og det — — det er ikke sundt.»Greven af Svedala. 91

Barnet tog en lille Slurk. Han hostede stærkt og blev temmelig rød i
Hovedet, men holdt op med at ryste.

«Og se her har du Mad, hvis du er sulten.»

Han viklede Smørrebrødet ud af Avisen. Lille Calle spiste med
Begjærlighed. Da han var færdig, sagde han:

«Skal vi saa sove?»

«Nei, min Gut, det gaar ikke an at lægge sig til at sove her midt i
Blæsten paa Landeveien. Jeg kan nok taale det; men det kan du ikke. Du
bare fryser ihjæl, og saa kommer din Moder til at græde.»

»Hvad skal vi saa gjøre?»

«Jeg tager dig paa Armen, og saa gaar vi hjem til mig, hjem til mit
Slot, for ser du, jeg er Greve, Greven af Svedala.»

De straalende Drømmeslotte, som Brændevinsdunsterne havde fremtryllet
for hans Fantasi, dukkede atter svagt frem, og skjønt hans Forstand var
klarnet en lille Smule, kunde han ikke nægte sig den Fornøjelse at
imponere den Lille med sine Eventyr.

«Hvad er Greve for noget?»

«Det er det fineste, man kan være, naar man ikke er Konge.»

«Saa vil jeg være Greve.»

«Det er man altid fra Fødselen af. Er din Fader Greve?»

«Nei, han er bare rømt.»

«Naa ja, det gjør ingenting, du kan blive Greve alligevel. Jeg gjør dig
til min Søn, saa bliver du Greve af Svedala og arver mit Slot, hvor der
er store Kister fulde af Guld og Sølv, og hvor vi skal ligge i
forgyldte Senge paa røde Silkedyner.»92

«Saa lad os gaa did, for jeg fryser og er søvnig.»

«Ja, nu tager jeg dig paa Armen, og saa rider vi i Gallop til Slottet.»

Han styrede Kursen tilbage til Gjæstgivergaarden.

Han var tung i Hovedet og Benene i Begyndelsen; men efterhaanden
lettede det lidt.

Nu stod de udenfor Gjæstgivergaarden, der laa stille og indslumret i
Maaneskinnet.

«Ind paa Gaardspladsen tør jeg ikke gaa,» mumlede Greven for sig selv,
«ellers river Hundene os i Stykker begge to, og forsøger jeg at vække
Folkene, jager Gjæst-giveren mig paa Porten.»

«Er dette dit Slot?» spurgte Calle.

«Ja, men vi kan ikke komme ind i Huset iaften. Min Moder, Grevinden,
sover, og hun er en født Baronesse, saa vi tør ikke vække hende. Vi
lægger os i Haven til imorgen. Der er saa lunt og godt under Træerne.»

«Har du dine røde Silkedyner dernede?»

«Nei, men vi skal nok klare os alligevel.»

Han aabnede Trælaagen og gik ind.

Der var stille i Læ af de høie Popler og Tjørnehækkene, som omsluttede
Haven, Græsplænerne laa bløde og grønne, og de store Syrenbusketter
udsendte en stærk Vellugt.

Henne i et Hjørne var en prægtig, grøn Plet, om-gjærdet af blomstrende
Buske og overskygget af et stort Kirsebærtræ.

Her lagde Greven sin lille Byrde ned.

«Her skal du se, her reder vi os en prægtig Seng.»

«Du har jo ingen Silkedyner, og du er vist ingen Greve,» sagde Calle
søvniggnaven./

Greven af Svedala.

«Er jeg ingen Greve, jo, nu. skal du se, at jeg er Greve, for nu kaster
jeg Geselforklædningen.»

Han kastede paany den gamle Jakke og de hullede Benklæder af sig og
stod der straalende i Maaneskinnet i sin hvide Trikot og den røde
Uldskjorte.

«Kan du nu se, aj jeg er Greve? Er jeg ikke fin, hvad? Det er min
Ridedragt, ser du. Saadan er jeg klædt, naar jeg rider paa Jagt med
Kongen og hele Hoffet.»

Han tog sin Knortestok som Kjæphest.

«Hyp, hyp, hyp, nu rider Greven af Svedala i Skoven paa sin stolte
Ganger.»

Barnet klappede i Hænderne af Glæde.

«Men nu er det sent, nu maa vi sove, og derfor skal vi rede vor Seng.»

Han bredte sine gamle Benklæder ud i Græsset.

«Dem skaf Calle ligge paa, saa bliver han ikke kold af Duggen, og saa
faar han min Arm som Hovedpude, og saa bruger vi Frakken som Overdyne
til os begge.»

Han gjorde, som han sagde.

«Og saa skal du kysse mig til Godnat,» sagde Calle og løftede sin
rosenrøde Mund mod hans tykke Moustache; «det gjør Mor altid.»

«Din Moder har vist tjent paa Herregaarde og lært sig fine Manerer,»
sagde Greven og reiste sig og begyndte at famle i sine Frakkelommer.

«Vil du ikke kysse mig?»

«Jo, vent lidt, jeg skal først gjøre Toilette.»

Han halede frem Brændevinsflasken og slog Halvdelen af dens Indhold ud
over en ren Snip af et gammelt rødt Lommetørklæde.94

«Det er næsten Synd at spilde Guds Gaver paa denne Maade,» mumlede han,
idet han gned sig om Munden og furede Snusen af sin Moustache med
Lommetørklædet, «men hvad skal man gjøre, naar man ikke har Vand i
Nærheden.»

«Hvad bestiller du der?»

«Jeg vasker mig i Eaudecologne, det gjør vi fornemme Folk bestandig.»

Nu havde han fuldendt sit Renselsesværk og trykkede blidt sin Mund mod
de friske røde Barnelæber.

Calle lagde trygt sit blonde Hoved op til hans Bryst og sov ind.

Greven sænkede Øinene og betragtede Drengen med kjærlige Blikke.

«Dersom man nu ikke havde været den fordrukne Greve af Svedala, som
løber omkring paa Landeveien og tigger og lyver, kunde man have været
den hæderlige Rebslagersvend Karl Kristian Jensen, som kunde have
ligget i sin egen ordentlige Seng med sit eget søde lille Barn i Armen,
og ikke have behøvet at stjæle sig ind i andre Folks Haver om Natten
som en Tyv og agere Fader for andre Folks Børn. Han er forresten
vakker, den Lille. Gid jeg bare var hans bortløbne Fader.»

Der trillede et Par Taarer ned i Calles blonde Lokker.

Greven af Svedala laa en Stund stille. Saa lukkede han Øinene og
slumrede ind med det fremmede Barn trykket ind til sit Bryst.

Gjæstgiverens unge Kone stod den næste Morgen i det aabne Vindu og
indaandede den friske Luft, da hendes Blik tilfældigvis faldt paa
Græsplænen under Kirsebærtræet.

Hun ilede ned i Haven og blev staaende med foldede Hænder og betragtede
den lille Gruppe.96

Calles friske Barneansigt hvilede ved Grevens røde Uldskjorte, medens
dennes mørke Moustache laa halvt begravet i Drengens gule Lokker. Begge
to saa smilende og lykkelige ud i Søvne. Rimeligvis vandrede de nu i
Drømmenes Land Haand i Haand i de forgyldte Sale paa Greven af Svedalas
Slot.

Kirsebærtræet havde drysset en hel Blomsterregn over dem, saa de laa
der, som om de var tilsneede af hvide Blade.

«Herre, du min Skaber,» udbrød hun, «det er jo Stinas lille Calle fra
Hörlinge! Hvorledes i al Verden er han kommen hid med den gale
Gesellen!»

Barnet aabnede sine Øine og saa sig først lidt forundret omkring, men
fattede sig snart og begyndte at trække sin Ven i Moustacherne.

«Vaagn op nu, Farbror Greve, nu gaar vi ind i Slottet. Der staar
Grevinden.»

Greven reiste sig søvndrukken.

«De undskylder nok, Frue, at vi har taget Nattelogis her i Haven; men
jeg fandt Barnet ude paa Landeveien og kunde ikke lade ham ligge der og
fryse ihjel, derfor tog jeg ham herind, hvor det er lidt lunt, og
dækkede ham til med mine gamle Klæder.»

«De har gjort Ret. Jeg kjender Drengens Moder, hun har tjent her paa
Gaarden. Kom, min Gut,» sagde hun og tog ham paa Armen, «saa skal vi
faa gaa ind og faa vasket os og faa os lidt Mad, og naar De er
paaklædt, kan De ogsaa komme ind og drikke en Kop Kaffe.»

Da Greven en Stund efter kom ind, havde han gjort stort Toilette.

Nede i Dammen havde han vasket sig saa ren, som han sikkert ikke havde
været paa lang Tid, Haaret var

kjæmmet, om Halsen havde han knyttet et gammelt Silketørklæde i en
koket Sløife og stukket en frisk Tulipan i Knaphullet og en Syrengren i
Hatten, medens Hullerne paa Knæerne af hans Benklæder var sat sammen
med Knappenaale.

Calle sad yderlig tilfreds og spiste paa et stort Stykke Hvedebrød.
Fruen havde givet ham nogle af sine egne Børns aflagte Klæder, saa han
saa høist gentil ud.

Da de havde spist, sagde Greven:

«Nu er det vel bedst, at jeg bringer Barnet hjem til hans Moder. Hun er
vel ængstelig for ham.»

Gjæstgiverens Kone gav ham den fornødne Underretning om Veien og ståk
ham en stor Pakke Fødemidler under Armen.

«Se her, tag det med til Stina. Hun kan trænge til det, Stakkel, og saa
skal De vel selv have Dem en Morgensnaps, inden De gaar.»

«Nei Tak, idag er jeg Gesellen Karl Kristian Jensen, og idag vil jeg
være ædru, til jeg har bragt Calle hjem til hans Moder. Imorgen
begynder Greven af Svedala atter at vandre paa Landeveien og tigge og
lyve, til han en Dag drikker sig ihjel og ligger død i en Grøft.»

Saa tog han Drengen ved Haanden og vandrede afsted; men han løftede
Benene lettere og var mindre duknakket end sædvanligt.

Dilling. VIII.Maja.

Skitse fra Skaane.

aja var ikke ung længere, og smuk havde han aldrig været, den Stakkel.

Han?

Ja, det er virkelig ingen Forsnakkelse. Maja var virkelig en Han, en
stakkels fjollet Fyr paa fyrgetyve Aar.

Hans Navn var Marius Vandelin; han var Søn af gamle Fru Vandelin, Enke
efter den forrige Præst der i Sognet.

Han havde altid været et underligt Barn; liden, bleg og forskræmt,
holdt han sig helst blandt Smaapigerne, legede med Dukker og broderede,
hvorfor de stadig kaldte ham Maja, et Navn, som han beholdt for hele
Livet.

Der var gaaet mange Aar, tyve og tyve til, uden at det sidste Snes Aar
havde gjort nogen stor Forandring paa dette underlige, forskræmte Barn;
thi det var han endnu, skjønt nu et gammelt Barn.Maja.

Han var liden og spinkel med et skjægløst, graablegt, fedt Ansigt,
vandblaa Øine og tyndt sort Haar. Han bar Hovedet bly sænket til den
ene Side og talte med spæd læspende Stemme.

Udenfor Huset gik han altid net og ordentlig klædt, om Vinteren i graa
Klæder, om Sommeren i hjemmevævede blaastribede Bomuldsdragter; men
hjemme vilde han gjerne pynte sig lidt mere fantastisk.

Af det udhugne Buketpapir lavede han sig Mansietter, de store Papirer
paa Kagefadene blev for ham de prægtigste Damekraver, og af rosenrødt
Silkepapir syede han sig Forklæder og Brystsløifer.

Naar han var iført al denne Stas, kunde han sidde saa pent og stille i
timevis og brodere Uhrpuder med Perler, hvilket var hans Specialitet.

Enhver, der havde vist ham lidt Venlighed, modtog paa sin Fødselsdag
eller til Julen en saadan Pude, som Tegn paa hans Gunst, der ikke var
saa vanskelig at erhverve; thi han var taknemmelig for alt det Gode,
man viste ham.

Et Par venlige Ord, et Nik og en gemytlig Spøg var nok til at vinde
Majas Hjærte. Han var af disse bløde Naturer, som maatte have nogen,
han kunde elske med en Hunds trofaste, uinteresserede Kjærlighed,
nogen, han kunde drømme om; thi hele hans Liv var jo kun et Drømmeliv.

Skolelæreren i Sognet var hans første Kjærlighed. Han drev ikke som saa
mange andre Spot med den stakkels Fjolling, men tog Maja ind i
Skolestuen, lærte det gamle Trediveaarsbarn at læse lidt, viste ham
smukke Billedbøger og forærede ham kolorerede Bogmærker.100

Intet Under, at han blev Gjenstand for Majas inderlige Tilbedelse.

Naar han gik fra Skolen, passede Maja ham op og havde altid nogle
smukke Blomster, en friskbagt Kage eller nogle udsøgte Frugter at give
ham. Derpaa gik Maja stille og smilende ved hans Side, til de kom til
Skolelærerens Bolig, hvor de skiltes med venskabelige Nik.

Det faldt aldrig Skolelæreren ind at bede Maja ind i sin Stue.

En Dag sagde han i Spøg til Maja, da de tog Afsked:

«Adiø, min lille Fæstmø.»

«Adiø, min lille Fæstmand,» raabte Maja lykkelig og løb hjemad med et
straalende Aasyn.

Veien gik forbi Præstegaarden. Pastorens tre Døtre Gerda, Amelie og
Ulrique sad i Haven. De var yngre end Maja, men havde stadig været hans
Legesøstre og trofaste Veninder.

Gerda, den ældste, var omkring tyve Aar og forlovet med en Ingeniør i
Malmø, Ulrique, den yngste, var endnu ikke konfirmeret.

Gerda talte saa ofte om sin Fæstmand, sendte ham Breve og var saa
lykkelig, naar hun ventede ham i Besøg ved de større Høitider.

Nu behøvede Maja ikke at staa tilbage. Han havde ogsaa faaet en
Fæstmand, saa nu kunde han være lige saa stolt som hun.

«Maja,» raabte Pigebørnene fra Lysthuset.

«Nu kommer jeg,» sagde Maja og aabnede Laagen til Haven.

Præstegaarden' laa i Baggrunden af Haven. Det var et af de gammeldagse
skaanske Huse, en lang hvidtetMaja.

Bygning med Halmtag og Vildvin og Slyngroser opover Væggene.

Foran Verandaen laa der store prangende Blomsterbed, og paa begge Sider
var der lange Alléer med Kirsebærtræer. Lysthuset laa nede i det ene
Hjørne af Haven og bagved dette en stor Dam, omgiven af Popler og
Guldregn.

Der havde før været Fiske i Dammen; men Guldregnen ved Bredden havde
drysset sine gyldne Blomsterklaser ned i Vandet og forgiftet det, saa
Fiskene var døde.

Naar man saaledes som de arme Karudser uformodet faar en Guldregnbyge
over Hovedet, saa er det ikke sundt hverken for Fiske eller Mennesker.

Nu laa en liden hvidmalet Baad og gyngede paa Voverne. Præstefrøknerne
tog sig gjerne en Rotur om Aftenen, og Maja var som oftest med.

«Hvor Maja ser straalende ud idag,» sagde Gerda, idet han traadte ind i
Haven og kom hen til dem.

«Ja, jeg er ogsaa meget lykkelig,» læspede Maja.

«Hvad er der hændt dig?»

«Det er en Hemmelighed.»102

I Kupéen.

«Os kan du dog fortælle det. Vi er jo dine bedste Veninder.»

«Jeg er bleven forlovet,» sagde Maja bly med sænkede Øine og pillede
ved sine blaastribede Bomuldsbenklæder, som om de havde været et
Skjørt.

«Med hvem?» spurgte Ulrique.

«Med Skolelæreren.»

«Han er jo en Kar.»

«Saa kan du jo ikke forlove dig med ham.»

«Usch, hvor du er dum, Ulrique. Er ikke Gerdas Fæstmand ogsaa en Kar?»

«Men det er en Forskjel,» sagde Amelie.

«Saa? Vilde du kanske ikke forlove dig med en Kar, Amelie, om du kunde
faa nogen?» sagde Maja fornærmet.

«Jo, naturligvis.»

«Der kan du se. Hvad er det saa, 1 vrøvler om?»

Pigebørnene lo.

«Saa skal der vel snart lyses for jer?»

«Ja, i næste Maaned,» læspede Maja. «Men nu maa jeg hjem og bede Mama
om hendes Samtykke.»

«Det faar du nok. Farvel, Maja, og Lykke til.»

«Tak. Farvel Smaaflickor.»

Paa den anden Side af Veien laa Kirken, hvidkalket og smilende i
Solskinnet omgiven af grønne Popler. Lidt længere tilbage laa Fru
Vandelins lille Hus med blomstrende Pelargonier bag de blankpolerede
Ruder.

Maja brød nogle friske Roser i Haven og ilede ind paa sit Værelse.

Her tog han frem al sin Papirstas, Kraven, Mansiet-terne og det
rosenrøde Forklæde og lavede sig desuden af Roser og Silkepapir en
straalende Haarpynt, og daMaja.

han paa denne Maade havde gjort stort Toilette, gik han ind i Stuen til
Moderen.

Fru Vandelin var en smuk gammel Kone, klædt i en sort Kjole og med det
skaanske sorte Silketørklæde knyttet over det graa Haar. Det var kun
til Selskaber, at hun bar Kappe for at vise, at hun ikke hørte til
Bondestanden.

«Kors, hvor Maja er fin idag,» sagde hun smilende, da Sønnen traadte
ind.

«Ja, jeg maa pynte mig for at behage min Fæstmand.»

«Har Maja faaet en Fæstmand?»

«Ja, Mama, jeg er bleven forlovet med Skolemesteren.»

«Det var jo morsomt. Ja, saa bliver vel Maja ogsaa forstandig og
springer ikke nede i Landsbyen og fjaser med Drengene. Det kan man
ikke, naar man har en ordentlig Fæstmand.»

«Nei, jeg skal være saa stille og alvorlig. Men paa Søndag faar jeg
bede Kyrkoherden lyse for os.»

«Dermed haster det ikke,» sagde Fru Vandelin med et Smil. «Man maa
altid være forlovet en Stund først.»

«Maa man det?» sagde Maja og satte sig hen med sit Perlebroderi.

Sommeren gik stille, og Maja var ogsaa bleven langt mere stille. Han
sprang aldrig nede i Landsbyen, men sad og broderede eller læste i de
Billedbøger, som Skolelæreren laante ham.

Hver Dag passede han paa at følge Læreren fra Skolen til hans Dør, og
han var saa lykkelig, naar han ved Afskeden kunde sige: «Adiø, min
Fæstmand.»

Deri bestod Forlovelsen, men den egentlige Glæde deraf havde dog Maja
hjemme i sin Bolig, hvor Skolelæreren spillede Hovedrollen i den
stakkels Vanvittiges Drømme.104

I timevis kunde Maja sidde inde i Stuen og passiare med den imaginære
Skolelærer lige saa alvorlig, som om han selv havde været tilstede.
Snart kom han træt og anstrængt hjem fra Skolen. Maja hjalp ham Frakken
af og tørrede Sveden af hans Pande. Saa satte de sig til Bordet, der
var dækket med indbildte Retter, Maja øste Suppen for og gik ud at
skjænde paa den indbildte Pige, der havde saltet den for stærkt. Siden
skulde Fatter tænde sin Pibe efter Maden. Og saa videre.

Fru Vandelin sad taus med sit Strikketøi uden at bekymre sig om denne
barnlige Drømmeleg. Hun var saa vant til den.

Vi kjender den jo ogsaa saa godt fra vor egen Barndom, da
Indbildningskraften kan skabe noget af intet eller af en ubekvem
Materie, da Grankonglerne er vore Kjør, Potteskaarer.e de kostbareste
Bordservicer og Sand, Smaa-sten og Murbrokker de mest udsøgte
Kolonialvarer.

Hver Søndag holdt Maja Gudstjeneste paa sit Værelse. Komoden med det
hvide Tæppe og de to Messinglysestager var Alteret og en tom Kasse
beklædt med et gammelt Bordtæppe Prækestolen. Naar han havde ringet
sammen med en sprukken Bordklokke, sang han et Salmevers og betraadte
derpaa Prækestolen, hvor han holdt en kort Tale. Alle disse Ceremonier
var imidlertid kun anbragte som nødvendige foreløbige Arrangements ved
den egentlige Hovedforretning. Det endte nemlig altid med, at Maja til
Slutning med høi Røst fra Prækestolen lyste til Ægteskab mellem Ungkarl
og Skolelærer Carl Gustaf Jonsson og velagtede Pige Maja Clara
Charlotta Vandelin.

Sommeren var forbi. Vinden, der altid feier hen over Skaanes træløse
Sletter, blev koldere og koldere, og Skole-Maja.

læreren, der altid havde været bleg, blev blegere og blegere og hostede
stærkt, naar han gik fra Skolen.

En Dag ventede Maja ham forgjæves. Han var der ikke. Der gik to, tre,
fire Dage. Skolelæreren kom ikke mere paa Skolen. Maja gik hen til hans
Bolig. Han turde ikke gaa ind, men listede sig omkring udenfor.

En gnaven gammel Tjenestepige viste sig i Døren, sagde, at Skolelæreren
var syg, og jagede Maja bort.

Saa gik der atter nogle Dage. Da hørte Maja, at han var død.

Død!

Det Ord kjendte han saa godt.

Han havde jo seet sin Fader, Præsten, ligge der bleg og kold i Kisten,
han var jo voxet op lige ved Siden af Kirkegaarden og havde seet alle
Begravelser, og nu skulde hans Fæstmand begraves, lægges dernede paa
Kirkegaarden under en af de hvide Porcelænsringe med Cypresserne i
Midten. Og saa skulde han aldrig mere faa Lov at følge ham fra Skolen,
aldrig mere faa sige: Adiø, min lille Fæstmand.

Maja gik ind paa sit Kammer, pakkede sit rosenrøde Silkepapirsforklæde,
Brystsløifen og Papirskraven ned i en Skuffe, tog sine sorte
Helligdagsklæder paa og bandt et sort Slør om sin Hat.

Dagen efter var Maja for første Gang inde i Skolelærerens Hjem. Det var
et lidet Bondehus lidt ovenfor Landsbyen. Han havde arvet det efter
sine Forældre, derfor boede han ikke paa Skolen som Lærerne i
Almindelighed.

Det var paa Begravelsesdagen, at Maja første og sidste Gang var
derinde.

Væggene i Stuen var behængte med hvide Lagener, hvorpaa der var klæbet
Sølvpapirstjerner, og oventil hang der et Slags Festons af kardet sort
Faareuld. I alle fire Hjørner stod der smaa Grantræer, en Luxus, som
var hentet fra Parken paa en af Herregaardene; thi dernede paa den
skaanske Fladbygd voxer der foruden Frugttræerne ikke stort andet end
Poppel og Pil. Kisten stod midt paa Gulvet, og i den laa Skolelæreren
bleg, blegere end sædvanligt.

Maja stod en Stund stille og betragtede Liget. Derpaa gik han ind i
Haven og satte sig til at græde i en Krog.

Siden fulgte han ordentlig og stille med i Ligfølget, og da den Døde
var sænket i Graven, løb han hjem og lukkede sig inde paa sit Værelse.

Moderen hørte, at han sang Salmer derinde, og saa igjennem Vinduet, at
han havde flyttet Sengen midt paa Gulvet, bredt et Lagen over den og
pyntet den med Blomster og grønne Grene.

Hun lod ham være i Fred ved sin stille, harmløse Sørgeleg.

Men den næste Dag var han ikke saa rolig.

Han havde kastet et sort Shawl over Hovedet, sprang nede i Landsbyen og
spurgte alle de Karle, han mødte, om de vilde være hans Fæstmand.

Karlene lo og spottede ham, saa begyndte Gadedrengene — de findes altid
selv i Landsbyerne — at løbe efter ham og raabe: Maja, vil du være min
Fæstmø? indtil hele Flokken stansede udenfor Præstegaarden.
Kyrko-herden kom ud og fik jaget Drengene fra hverandre og bragte selv
Maja hjem til Moderen.

Fra den Tid var Maja ikke saa stille og fredelig, som da Skolelæreren
levede.Maja.

Han sprang ofte nede i Landsbyen, fjasede og vrøvlede og blev haanet og
drillet, indtil Moderen kom og hentede ham hjem.

Fru Vandelin græd tidt; men der var intet at gjøre derved.

«Bare Maja kunde faa sig en ny Fæstmand, som han havde Respekt for, saa
blev han paany manerlig,» sagde hun; men det var ikke saa let, og Maja
var desuden bleven ustadig. Hver Dag fortalte han, at han var forlovet
snart med den ene og snart med den anden.

Saaledes gik nogle Aar.

Fru Vandelins Haar var bleven hvidt, Kyrkoherdens Datter Gerda var
bleven gift med sin Ingeniør inde i Malmø, og Ulrique var bleven
konfirmeret.

Maja var den, der var mindst forandret.

Han havde det samme graablege, fede Barneansigt, det samme tynde, sorte
Haar, og holdt stadig Hovedet bly sænket paa den ene Side.

Der var kommen mere Liv i Egnen i den sidste Tid. Henover de flade
Sletter var lagt Jernbaneskinner, og oppe ved Udkanten af Landsbyen
byggedes en firkantet Stationsbygning af røde Mursten.

Stationsinspektøren, som Stationsmesteren kaldes paa det velklingende
svenske Sprog, var Ungkarl og fik indakkorderet sig som Middagsgjæst
hos Fru Vandelin.

Han havde før været Militær og var en høi, prægtig, velvoxen Skikkelse
med rødlig Moustache og mørkt Haar.

Maja saa ham første Gang, da han stod paa Platformen stor og kjæk med
det brede røde Baand og Guldsnoren om Huen og det røde Flag i Haanden
og give Tegn til, at Toget skulde stanse. Lokomotivet udstødte108

et Hyl, som fik Maja til at fare sammen, og saa prustede det siden
afsted, væltende Røgskyerne efter sig paa et Tegn fra Inspektørens
Pibe.

Det hele havde et overnaturligt Præg, og han, den store, kraftige Mand,
der kommanderede over denne underlige Maskine, maatte være en
forfærdelig mægtig Mand.

Maja var bange for ham. Han sprang ned i Landsbyen eller løb hen og
skjulte sig, hver Gang Inspektøren kom for at spise til Middag.

En Dag stod Fru Vandelin fortvivlet og grædende, da Stationsinspektøren
kom.

Maja var nede i Landsbyen sammen med et Par drukne Geseller og en
Positivspiller, der havde givet Maja Brændevin og indbildt ham, at han
skulde følge med til Stockholm og slaa paa Tamburin.

Inspektøren fulgte Fru Vandelin ned ad Veien.

De gik forbi Præstegaardens Have, hvor Kyrkoherdens tre Døtre sad i
Lysthuset.

Gerda, den ældste gifte Søster, som nu var hjemme i Besøg, spurgte,
idet de gik forbi:

«Hvem var den Mand?»

«Stationsinspektøren, Hr. Tage Blomstrand,» sagde Ulrique, «er han ikke
vakker?»

«Jeg tror, du er kjær i ham, Ulrique,» sagde Amelie.

«Kan blive det,» sagde Ulrique muntert. «-Jeg haaber, han gjør Visit
paa Søndag »

Imidlertid gik Inspektøren og Fru Vandelin videre ned i Landsbyen.

Udenfor Smedens Bolig var der en aaben Plads med Grønsvær og et Par
Popler i Midten.Maja.

I Græsset laa Gesellerne og brølede, Positivspilleren vindede af alle
Kræfter løs paa sit Instrument, og Maja, der havde flettet en Krans med
Markblomster omkring sin Straahat, stod og hoppede og hylede efter
Musikken og var omringet af en Skare af Landsbyens Indvaanere, mest
Kvinder og Børn.

«Maja, kom og følg med hjem,» bad Moderen.

Maja svarede kun med Hyl og Latter.

«Hører du ikke, din Moder kalder paa dig?» sagde Inspektøren strængt.

Maja taug pludselig og betragtede ham med aaben Mund.

Inspektøren traadte nærmere.

«Gaa hjem øieblikkelig,» sagde han og tog Maja haardt i Armen.

Maja løftede Hovedet og saa ham forskrækket ind i Øinene, derpaa pilede
han afsted som et Lyn opad Veien, medens Moderen gik sagte efter.

Inspektøren vendte sig mod Landstrygerne:I IO

I Kupéen.

«Og I, vil 1 ogsaa se at komme afsted snarest muligt, ellers skal jeg
faa med jer at bestille.»

«Ja, gode, naadige Hr. Lensmand, vi skal gaa øjeblikkelig,» sagde
Gesellerne, der troede, han var en Øvrighedsperson.

Da Stationsinspektøren kom op til Fru Vandelin, sad hun og græd. Maja
var krøben ind paa sit Værelse.

«Stakkels lille Frue, det er Synd, at den Søn skal gjøre Dem saa megen
Sorg. Har han altid været saa gal?»

«Nei, han har været saa snil og stille og rolig. Det er kun i den
senere Tid, siden hans Fæstmand døde, at han er bleven saa ustyrlig.»

«Fæstmand? Fæstmø mener De.»

«Nei, Fæstmand. Jeg skal sige Dem, det er hans fixe Idé, at han er en
Pige, og naar han blot kan have et Menneske, som han kan faa Lov at
kalde sin Kjæreste, som han kan tænke paa og gjøre til Helten i sine
Drømme, saa forlanger han intet mere. Skolelæreren var hans Fæstmand,
og siden han døde, har ingen havt nogen Magt over ham før De idag.
Derfor var det noget, jeg vilde bede Dem om; men De maa ikke blive
vred.»

«Nei, paa ingen Maade.»

«Kunde ikke Inspektøren være saa snil at blive Majas Fæstmand? Naar han
blot fik Lov at kalde Dem sin Kjæreste, er jeg vis paa, at han vilde
holde sig stille og ordentlig hjemme som før.»

«Dersom der ikke er noget andet i Veien, skal jeg gjerne; men jeg er
bange, Maja ikke vil have mig. Dertil har jeg været for stræng mod
ham.»

«Tvertimod. Det skal netop være en, som han har Respekt for. Nu skal
jeg gaa ind og tale med ham.»Maja.

Inspektøren lo.

«Ja, det er bedst, at Fruen frier for mig.»

Fru Vandelin gik ind til Maja, som sad sammenkrøben i en Krog.

«Dersom nu Maja vil være snil Flicka, saa skal jeg skaffe Maja en
rigtig vakker Fæstmand.»

«Jeg vil ikke have nogen anden end Stationsinspektøren.»

«Det er netop ham, som frier til dig.»

«Vil han have Maja til Fæstmø?» udbrød den stakkels Vanvittige.

«Javist vil han saa. Kom nu.»

«Jeg er saa bange for ham.»

«Det skal du ikke være. Han er saa snil.»

Moderen tog Maja ved Haanden og ledede ham ind i Stuen. Maja gik med
sænkede Øine og Hovedet paa den ene Side og pillede bly ved sine
blaastribede Benklæder, som om de havde været et Skjørt.

«Naa, Maja,» spurgte Inspektøren smilende, «vil du være min Fæstmø?»

«Ja, det vil jeg saa gjerne,» læspede Maja.

«Men saa maa du opføre dig ordentlig og ikke springe nede i Landsbyen,
ellers slaar jeg op.»

«Nei, det skal jeg aldrig,» læspede Maja.

«Ja, saa faar du give Inspektøren din Haand, og saa er I forlovede,»
sagde Moderen.

Maja trykkede bly Inspektørens Haand.

«Ja, lad mig nu se, at jeg faar Glæde af dig, Maja,» sagde han leende,
idet han gik.

Søndagen var Inspektøren paa Visit i Præstegaarden, og med vanlig
Gjæstfrihed bad Præstens ham til Middag med det samme.122 I Kupéen.

Om Aftenen var der nogle Fremmede, deriblandt Fru Vandelin og Maja.

Der blev budt The om. Pigen gik først til Damerne og derefter til
Herrerne; men Maja vilde sletikke forsyne sig. Han hængte fornærmet
Hovedet paa den ene Side og læspede: «Nei Tak.»

«Hvorfor vil du ikke have The, Maja?» spurgte Ulrique og gik hen til
ham.

«Den dumme Pige har jo ikke den mindste Opdragelse,» udbrød Maja vred.
«Hvorfor byder hun ikke den fornemste Dame først?»

«Den fornemste Dame?»

«Ja, Fru Blomstrand, Inspektorskan.»

«Hr. Blomstrand er jo ikke gift.»

«Det er det samme. Han er forlovet, og hans Fæstmø er jeg.»

Ulrique brast i Latter.

«Jasaa, lille Maja, saa du er hans Fæstmø? Ja, næste Gang skal du blive
budt først.»

Som Fru Vandelin havde forudseet, havde Forlovelsen en gavnlig
Indflydelse paa Maja. Han løb ikke mere nede i Landsbyen, men holdt sig
i Ro hjemme og broderede flittig sine Perlepuder. Hans største Lykke
var hver Middag, naar han kunde sidde ligeoverfor Inspektøren og
siden-efter kunde gaa hen til ham, neie, tage ham i Haanden og sige:
«Tak for Mad, lille Fæstmand.»

En Dag kom han ind til Middagsbordet, pyntet i al sin Papirstas.

Inspektøren maalte ham med strænge Blikke.

«Hvad er dette for Uvæsen, Maja?» sagde han. «Tror du, at en tarvelig
Inspektør har Raad til at lade sin FrueMaja.

gaa klædt som en Stockholmsgrevinde? Min Fæstmø skal gaa tarvelig og
ordentlig klædt, saaledes som Maja har været før, ellers slaar jeg op
øieblikkelig.»

Maja styrtede grædende ud i Kjøkkenet, hvor Moderen stod ved Skorstenen
og kogte Suppe. Stykke for Stykke rev Maja sine Papirspragtstykker af
og kastede dem under Gryden, saa Ilden blaffede op paa alle Kanter.

«Nu skal Maja aldrig, aldrig pynte sig mere, for Inspektøren synes ikke
om det,» sagde han og hang bedrøvet med Hovedet.

Sommeren gik sin jævne Gang. Der var stadig mange Fremmede paa
Præstegaarden, og Inspektøren var stadig deroppe.

Maja syntes ikke godt om det. Han var ikke jaloux paa Præstens to
ugifte Døtre, som han betragtede som sine Søstre; men han kunde ikke
lide, at Hr. Blomstrand var opmærksom mod de fremmede Damer, især nogle
pyntede Damer fra Malmö, som Maja ikke kunde udstaa.

Hver Søndag trøstede han sig imidlertid ved sine
Formiddagsgudstjenester, ved hvilke han ringede sammen med den sprukne
Bordklokke og lyste til Ægteskab mellem Ungkarl og Stationsinspektør
Tage Blomstrand og velagtede Pige Maja Clara Charlotta Vandelin.

En Dag var der Høstgilde hos den rige Bonde Jeppa Månsson i Sköfdinge.

Maja løb did om Aftenen og kom først hjem henad Morgenen. Moderen havde
været i Dødsangst for ham hele Natten og fortalte det til Inspektøren.

Da Hr. Blomstrand kom til Middag, havde Maja ond Samvittighed og var
krøben sammen i en Krog inde paa sit Værelse. .

Dilling. VIII. 15114

I Kupéen.

Moderen tog ham ved Haanden og ledede ham ind i Stuen.

Maja hængte bly med Hovedet og saa ulykkelig ud.

«Hvor har du været henne i Nat, Maja?» spurgte Inspektøren strengt.

«Til Høstgilde hos Jeppa Månsson,» læspede Maja.

«Og det synes du er passende for Inspektørens Fæstmø at springe og
danse med Bondekarlene? Nei, Maja, det er bedst, at alt er forbi mellem
os. Jeg tager mig en anden Fæstmø.»

«Snille, gode Hr. Inspektør, jeg skal aldrig, aldrig gjøre saadant
mere,» tudede Maja.

«Nu, vi faar se. Saa faar du Tilgivelse for denne Gang; men lad ikke
saadant hænde oftere.»

Vinteren kom og gik, den mørke, kolde Vinter med Storm og Snefog paa
den skaanske Fladbygd.

Maja holdt sig for det meste inde, og naar han engang imellem var nede
i Landsbyen, løb han, som om han var pisket, naar en af Karlene talte
til ham.

Saa blev det atter Foraar.

I de lange Bede i Præstegaardens Have prangede Tulipanerne i Rødt og
Hvidt, og Guldregnen stod og dryssede sine tunge Blomsterklaser ud over
Dammen, hvor Fiskene var døde.

Det var Søndag og stor «Bjudning» paa Præstegaarden. Gjæsterne var bedt
til Middag, og en af de lange Alléer med Kirsebærtræer tjente som
Spisesal.

Øverst stod Smørgaasbordet med alle mulige kolde Retter og forskjellige
Sorter Brændevin, baade «Renat» og «Kummin», og lidt længere nede stod
et langt Bord, hvorpaa den ene Ret blev baaren ind efter den
anden.Maja.

Som vanligt ved de svenske Middage sad man ikke tilbords, men gik hen
og forsynte sig og spiste enten gaaende og staaende, eller man slog sig
ned i Grupper ved Smaaborde.

Det var en ægte gammeldags svensk Middag med en Menu, som rimeligvis
vilde bringe en fransk Kok til Vanviddets Grænser, men som smagte
fortræffelig her i den gjæstfrie skaanske Præstegaardshave, hvor
Kyrkoherdens gifte Datter, Gerda, gjorde les honneurs, eftersom Faderen
var Enkemand, medens de to andre Døtre, Amelie og Ulrique, hjalp til
ved Opvartningen.

Efterat man havde spist Smørgaasen og nydt «Supen», baade «Helan» og
«Halfvan», fik man følgende Retter:

Lammekjød med Dilsauce.

Sød Suppe eller Tykmelk efter Behag.

Kalvesteg og Kyllingsteg.

Kage og Syltetøi.

Der blev baaren omkring Rødvin i smaa Glas og Sherry til Desserten.

Midt paa Bordet stod et Overflødighedshorn af Kransekage fyldt med
Bonbon.

Maja, der tilligemed sin Moder var blandt Gjæsterne, betragtede med
henrykte Blikke et Par store forgyldte Tutter Knaldbonbon, som laa i
Hornet. Han vidste, at indeni en saadan Tut laa der gjerne en prægtig
Dragt af Silkepapir. Det huskede han fra Julegilderne hos Præsten.

Endelig var man kommen til Desserten.

Maja sad saa lykkelig med den store forgyldte Tut i Haanden og beredte
sig til at lade den knalde af, da Præsten slog til Lyd.116

I Kupéen.

Maja lyttede andægtig efter. Det gjorde han bestandig, naar der blev
holdt Tale.

Det var en længere Tale, som endte med en Skaal for de Nyforlovede,
Stationsinspektør Tage Blomstrand og Præstens yngste Datter, Ulrique.

Maja sad stirrende med aaben Mund. At Inspektøren maaske kunde dø som
Skolelæreren, det kunde han forstaa; men at han kunde forlove sig med
Ulrique, nei, det gik over Majas Forstand.

Han blev siddende som forstenet; men alligevel saa han igjennem et
Taareslør Inspektøren staa med Armen om Ulriques Liv og drikke med
Gjæsterne.

Han listede sig sagte ud af Kirsebæralléen og ilede op til Lysthuset i
Udkanten af Haven. Der sad han og dinglede med Benene.

Fru Vandelin bankede sagte Ulrique paa Armen.

«Gud ved, hvorledes Maja tager Forlovelsen? Gaa du op i Lysthuset og
tal lidt med ham, Ulrique.»

«Det skal jeg saa gjerne, Tante.»

Maja sad fremdeles i Lysthuset og dinglede med Benene og legede med
Knaldbonbonen, som han holdt i Haanden.

«Du er vel ikke vred paa mig, Maja, fordi jeg har forlovet mig med
Inspektøren?» spurgte Ulrique. «Du kan forstaa, at nu har du havt ham
til Fæstmand saa længe, at nu kan det være morsomt for mig ogsaa at
have ham til Fæstmand en Stund.»

«Ja, du er ogsaa meget vakrere end jeg,» sagde Maja. «Men hvor skal jeg
faa mig en Fæstmand fra?»

«Det har du ikke vanskeligt for, du, som er saa vakker, Maja, især naar
du er pyntet!»Maja.

«Men Inspektøren synes ikke om, at jeg pynter mig.»

«Det behøver du jo ikke at bryde dig mere om nu, da han ikke længere er
din Fæstmand. Nu maa du pynte dig for at faa en ny. Kom, skal vi se,
hvad der ligger i denne Pakke. Jeg er vis paa, der er en deilig
Klædning til dig af det fineste Silkepapir.»

De trak i hver sin Ende af Tutten, der gik midt over med et Smæld.

Maja lo i vilden Sky. Som alle Børn var han let at trøste.

«Vil du se den deilige Kaabe af blaat Silkepapir og dertil den nydelige
hvide Kappe med blaa Sløife. Jo, det kan nok være, du bliver fin. Og
se, her har du den Rosenbuket, som jeg har baaret i Brystet, og ude i
Haven finder du røde Tulipaner. Lad mig nu se, du pynter dig rigtig
smukt," Maja. Jeg kommer tilbage om en Stund. Nu maa jeg op til
Gjæsterne.»

Ulrique løb op i Haven. Maja blev alene i Lysthuset. Han lagde den blaa
Kaabe ud over Knæet og glattede den med Fingrene. Saa kastede han den
over Skuldrene, satte Kappen paa Hovedet og fæstede Rosenbuketten paa
Brystet.

«Nu er jeg vist vakker. Bare jeg havde et Speil. Uf, hvor jeg er dum.
Jeg kan jo speile mig i Dammen.»

Maja gik i Baaden, løste den og roede lidt ud paa Dammen. Der var
Vandet klarere. Ved Bredden laa der saa megen Guldregn og flød.

Midt paa Dammen holdt han stille, lagde Aarerne op og bøiede sig ud
over det speilblanke Vand.

«Nei, Maja, hvor du er vakker, hvor du er vakker! Du har ikke
vanskeligt for at finde en Fæstmand. Naar128 I Kupéen.

Jeppa Månsson holder Høstgilde, kan du gaa til Dansen i din blaa
Silkekaabe. Saa kommer alle Karlene til at slaas om dig, og Cæsar, den
vakre Dragonen med de blaa Klæderne og det gule Bandolieret over
Brystet, rækker dig Haanden. Tak, min stolte Dragon, nu gaar vi i
Dansen.»

Han bøiede sig ud over Kanten af Baaden.

Inspektøren og Ulrique kom netop spadserende Arm i Arm op imod Dammen.

«Vogt dig, Maja,» raabte Inspektøren og sprang nærmere, «du kan falde i
Vandet.»

Maja vendte Hovedet.

«Nu vil du nok have mig tilbage, du troløse Inspektør; men nu er det
for sent. Nu gaar jeg i Dansen med min nye Fæstmand. Hei, Cæsar, min
stolte Dragon, her har du min Haand.»

Maja bøiede sig fremover og strakte Hænderne ud over Vandet.

Baaden kantrede, et Plask, og Maja laa i Vandet.

Inden Inspektøren naaede Bredden, var det for sent. Majas Legeme flød
op paa Vandet mellem Guldregnens giftige Blomster. Alle Forsøg paa at
bringe ham tillive var forgjæves.Maja.

Gjæsterne stod tause og bedrøvede rundt omkring Maja, hvis kolde Legeme
laa udstrakt i Græsset. Den vaade blaa Silkekaabe havde klæbet sig fast
til hans Skuldre, og paa sit Bryst bar han Ulriques Rosenbuket, medens
der svævede et Smil om hans blege Læber.

Hans Liv havde været et Drømmeliv, og i en Drøm var han nu gaaet hen
til sit Hjemland, til det smukke Drømmeland, hvor man ikke behøver at
frygte for at vaagne op til Hverdagslivets Sorg og
Bitterhed.Velbekomme!

Juleskitse.

^P^Taretrækket var taget af de røde Fløielsmøbler i Dagligstuen,
Hængelampen var tændt, og der var Kongerøgelse paa Kakkelovnen.

Dørene stod aabne ind til Spisestuen, hvor Bordet prangede med en
blændende hvid Dug, Syltetøisskaale, Rødvins- og Sherryglas og
Thekopper med Saft til Risengrøden.

Det var nemlig Juleaften. Juleaften i et af de gode, gammeldagse Huse,
hvor man som gode gammeldagse Kristne nyder med Andagt sin Steg og
Risengrød og ikke driver Helligbrøde med trufferede Kalkuner og
Fiskefilet med Champignons.

Snedkermester Balle bredte sig tyk, trivelig og fornøiet i en Lænestol,
medens hans Datter, Frøken Bertha, sad ved Pianoet og spillede. Bag
hendes Stol stod Stud. theol. Caspersen hensunken i bleg
Beundring.Velbekomme !

Stud. theol. Caspersen havde langt, sort Haar, hvidt Slips og første
Karakter til Artium og var som Husets eneste Logerende indbudt
Juleaften i Familien.

Tjenestepigen var gaaet til Bageren for at hente Julekager, og Fru
Balle holdt paa med at rumstere ude i Kjøkkenet, hvorfra der trængte en
svag, men liflig Duft af brændt Fedt.

Døren til Dagligstuen aabnedes paa Klem, Fru Balle ståk Hovedet ind og
viste et Ansigt saa blomstrende rødt, som om hun havde vasket sig i
Rødbedesaft.

«Balle, jeg vil gjerne tale et Par Ord med dig.»

Balle strøg sig polisk om Munden og blinkede til Stud. theol.
Caspersen.

«Jeg skal smage paa Saucen,» sagde han; «det maa jeg gjøre hver
Juleaften.»

Caspersen smilede blegt og sænkede Blikket kjærlig mod Berthas
opstrøgne Nakkehaar.

Ude i Kjøkkenet stod Fru Balle, buttet, fed og trivelig som Manden. Et
hvidt Kjøkkenforklæde omhyllede beskyttende hendes sorte Uldkjole, og
paa Toppen af hendes Isse laa en Klat sorte Silkeblonder med en høirød
Rose i Midten.

Snedkermester Balle bøiede sig over Gryden og indaandede i fulde Drag
Stegelugten, som om det havde været en Buket Violer.

«Ah!»

Fru Balle ståk en Ske ned i Gryden og halede noget Sauce op.

«Puh,» blæste Fru Balle.

«Puh,» blæste Hr. Balle.

«Vogt dig, Peter, at du ikke brænder dig.»

Dilling. VIII. 16122

I Kupéen.

«Den er delikat, Hanne, aldeles delikat.»

«Tror du ikke, der skulde være lidt mere syltet Løg i den ?»

«Den er brillant, som den er. Der findes ikke saa god Stegesauce i hele
Kristiania; men der findes hellerikke en bedre Kone i hele Byen end du,
Hanne,» sagde Balle og slyngede kjærlig Armen om sin Kones Liv.

«Lad nu være, Peter! husk paa, vi er gamle Mennesker begge to.»

«Husker du, Hanne, den første Juleaften, jeg stod ude i Kjøkkenet hos
dig?»

«Ja, naturligvis gjør jeg saa. Jeg var dengang Husjomfru hos den gamle
Statsraadinde Clausen, og du var Snedkersvend og kom der for at polere
Møblerne op.»

«Og Juleaften bragte jeg dig mit Mesterstykke, det store Mahogny
Syskrin med Messingbeslag og Speilglas i Laaget.»

«Ja, det var nu mest for det Syskrins Skyld, at jeg forlovede mig med
dig, Peter; for smuk har du nu aldrig været.»

«Men saa var du saa meget desto deiligere, Hanne, som du stod der med
Ild i Øiet og Sod paa Næsen.»

«Du er en Vrøvlekop, Peter.»

«Det er den rene Sandhed, Hanne; men den Sodplet klædte dig udmærket.
Og da jeg rakte dig Skrinet, blev du saa rørt, saa du maatte sætte dig
paa Kjøkkenstolen.»

«Ja, det er sandt, det maatte jeg ogsaa,» sagde Fru Balle og sank
uvilkaarlig ned paa en Stol. «Herregud, jeg erindrer det, som om det
havde været igaar.»

«Og saa slog jeg Armen om din Hals og tog et Kys.»134 I Kupéen.

«Et? Du tog mindst ti, Balle, og det var en Skam. Risengrøden blev
sveden, saa Statsraadinden kunde lugte det helt ind i Dagligstuen; og
da hun kom ud i Kjøkkenet, sad jeg ulykkelige Pige der med et Syskrin i
Haanden og en Snedkersvend om Halsen.»

«Aa, den Snedkersvend har du ikke havt nogen Skade af.»

«Jeg kunde godt have været ham foruden,» sagde Fru Balle koket.

«Det skal du ikke have sagt for intet,» udbrød Balle og slog Armen om
sin Kones Liv.

«Lad mig være, Peter, ellers slaar jeg dig over Haanden med Skeen!»

«Gjør dig nu ikke kostbar, Hanne. Det var naturligvis paa den Maade, du
vilde, jeg skulde smage paa Saucen.»

Og Snedkermester Balle gav sin Hustru et Par eftertrykkelige Smækkys.

Fru Balle satte den sorte Blondeklat til Rette paa sit Hoved.

«Skam dig noget, Peter! tænk, om Lise var kommen i dette Øieblik. Jeg
vilde aldrig vove at se den knibske Pige i Øinene. Og husk paa de
uskyldige Børn derinde! Hvad vilde de tænke, dersom de saa os to Gamle
staa her og næbbes som et Par Turtelduer?»

«De uskyldige Børn! Hør, ved du hvad, Hanne, skal vi liste os ind
gjennem Spisestuen og se, hvad de uskyldige Børn tager sig for?»

«Det kan vi saamænd godt, Balle! for hun spiller Piano, og han vender
Nodebladene, Stakkel.»

Ægteparret gik paa Tæerne ind i Spisestuen og blev staaende i den aabne
Dør.Velbekomme !

Der var saa mærkelig stille derinde. Bertha sad ved Pianoet; men hun
spillede ikke, og Stud. theol. Caspersen stod bag hendes Stol; men han
vendte ikke Nodebladene. Han havde slynget Armen om den unge Pige og
plukkede i bleg Henrykkelse utallige Kys af hendes Læber.

«Men, Bertha, hvad er det, du gjør?»

Stud. theol. Caspersen for op, blegere end sædvanligt.

Bertha fattede sig og sagde rolig:

«Jeg bare kysser min Kjæreste. Vi blev forlovet i dette Øieblik.»

«Midt paa en hellig Juleaften!»

«Det samme gjorde jo vi ogsaa, Hanne.»

«Ti stille, Balle, jeg taler ikke til dig! Og hvad skal 1 leve af, om
jeg maa spørge? De maa undskylde, at jeg siger Dem det lige op i
Øinene, Hr. Caspersen, men De har jo ikke en Gang Raad til at spise
Middag hver Dag i Ugen, og saa synes jeg ved Gud ikke, at De kan have
Raad til at forlove Dem.»

Stud. theol. Caspersen hang bleg med Hovedet. Bertha græd.

«Hør, ved du hvad, Hanne,» sagde Balle, «nu vil jeg ogsaa sige et Ord,
for nu har vel du ikke mere, du skal have sagt. Tag Pigebarnet, Hr.
Caspersen, De skal faa hende, og De skal ogsaa faa frit Logis og fri
Middagsmad, saalænge De studerer. Snedkermester Balle har Gudskelov
baade Tag over Hovedet og Mad i Gryden hver Dag, og det behøver De ikke
at skamme Dem over, for der er saamænd mange Svigersønner, som lever af
sine Svigerforældre, og naar De saa er bleven Præst og lille Bertha
Præstefrue, skal De faa se, hvor stolt Mutter stikker Næsen i Veiret
over sin Svigersøn.»126

I Kupéen.

«Balle!»

«Ti stille, Hanne! ellers fortæller jeg, hvorledes jeg sætter Smag paa
Saucen.»

«Ja, jeg staar jo her og glemmer rent Maden! Naa ja, Børn, siden Fatter
vil det, saa Gud velsigne jer. Men nu maa jeg ud til mine Gryder. Her
lugter af sveden Risengrød over hele Huset.»

Fru Balle ilede ud, og Balle fulgte med, for at lade de Unge være alene
et Øieblik.

Bleg af Lykke trykkede Stud. theol. Caspersen Bertha til sit Bryst.

Idet Fruen aabnede Døren til Kjøkkenet, veg hun forfærdet tilbage.

Tjenestepigen, Lise, stod omslynget af et Par mørke-blaa Arme, der ved
nærmere Eftersyn befandtes at tilhøre en Underofficer.

«Men Lise!»

«Maa jeg faa Lov at præsentere min Kjæreste, Ser-geant Sørensen,» sagde
Stine fattet. «Jeg haaber, at Herskabet ikke har noget imod, at han
tilbringer Juleaften hos mig?»

Fru Balle var modløs sunken om paa en Stol og sendte sin Mand et langt
Blik.

«Nei, naturligvis,» sagde han; «men lad os nu snart komme til at
spise.»

Ved Aftensbordet gik det stille til. De Nyforlovede var forlegne, Fru
Balle var rørt, og kun Snedkermesteren var i godt Humør.

Da man var kommen til Desserten, blev Lise og Ser-geanten kaldt ind.
Balle fyldte Sherry i Glassene og slog til Lyd:Velbekomme !

«Mine Damer og Herrer! Der var i gammel Tid nede blandt Hedningerne
langt sydpaa en uartig Dreng, som hed Amor. Han havde ingenting andet
paa end en Flitsbue, og den varmer jo ikke meget. Og da han saa fandt
paa at drage herop til Norden, kunde det jo ikke gaa med den Dragt,
desformedelst at hverken Politiforordningen eller Klimatet tillader
det. Derfor iførte han sig pene graa Klæder og en rød Toplue og kaldte
sig Julenissen; men det var kun i det Ydre, han var forandret; ellers
blev han den gamle Gavtyv, som han altid har været. Selv her i Huset
har han i Aften drevet sit Spil og gjort os alle saa fortumlede i
Hovedet, at vi ikke har mærket, at Risengrøden var sveden og Stegen
brændt. Men den lille Knægt har et Krydderi, som han blander i Saucen,
og det hedder Kjærlighed, og da smager selv den simpleste Mad godt.
Mutter og jeg har mangen en god Gang levet tarveligt; men vi har aldrig
manglet Kjærlighed, og derfor har jeg altid fundet vor egen Mad bedst,
især naar jeg selv har været ude i Kjøkkenet og smagt paa Saucen. Lad
mig derfor se, at I holder rigtig af hinanden, Børn; thi naar I bare
har Kjærlighed til Brødet, saa siger jeg af Hjærtet Velbekomme!»

Han klinkede rundt, tømte Glasset, tørrede sig om Munden med Servietten
og gav sin Kone et eftertrykkeligt Kys.

De Nyforlovede gik ind i Dagligstuen for at sige Velbekomme; og
Sergeanten og Lise gjentog rimeligvis samme Ceremoni ude i Kjøkkenet.

Fru Balle rettede paa sin Blondeklat og tørrede Øinene i sit hvide
Forklæde. «Tak for den smukke Tale, Peter,» sagde hun, «Tak for hver
Dag, vi har levet sammen, og --Tak for Mad!»128

I Kupéen.

«Velbekomme!» sagde Snedkermester Balle og slog Armen om sin Hustru.

Julenissen sad og red paa den store Kakkelovns-figur, med et Stegeben i
Haanden og smilede over hele Ansigtet.

«Velbekomme!» sagde han og nikkede til de to Gamle, medens en blank
Taare trillede ned paa hans Trøieærme.Paa Verandaen,

Situation.

oraar og Sommerlys. Guldregnens Grene bøiede sig under Vægten af de
tunge Blomsterklaser. Pæonerne stod glødende ved Solens Kys, og
Syrenerne fyldte Luften med mild Vellugt, medens Vildvinen kjælent
slyngede sine friske grønne Ranker om de lysmalede, slanke Jernpiller.

Der var to Damer paa Verandaen. Søstre var de, skjønt de egentlig ikke
lignede hinanden.

Den ældste, Amalie, Husets Frue, var en moden Skjønhed, med straalende
mørke Øine, sort Haar og yppige Former. Hun stod og støttede sig til en
Søile og stirrede tankefuldt frem for sig.

Søsteren, Betty, sad paa Trappen med Hænderne foldede om det ene Knæ.
Hun var en ganske ung Pige, næsten et Barn endnu, med blonde Lokker og
smilende blaa Øine.

Dilling, VIII. 17140

I Kupéen.

Betty løftede Hovedet.

«Sig mig, Amalie, hvorledes gjorde du, dengang du blev forlovet?»

«Dengang jeg blev forlovet?»

«Ja. Hvad sagde han, og hvad sagde du?»

«Det — det husker jeg ikke.»

«Vist gjør du saa.»

«Betty, du er et stort Barn. Du tænker dog vel ikke paa at forlove
dig?»

«Nei, for jeg tror nok, at jeg allerede er forlovet.»

«Men Betty —»

«Ulykken skeede igaaraftes, hvis jeg er bleven forlovet, or vi sagde
ikke et Ord nogen af os. Vi bare —»

«I bare?»

«Aa, du forstaar nok — ser du, det hele gik saaledes til. Da vi igaar
havde spist til Aften, og du sad og fantaserede paa Pianoet, medens din
Mand laa og døsede i en Gyngestol, kom Løitnanten herud til mig paa
Altanen. Jeg sad akkurat her, hvor jeg sidder nu, og Saa satte han sig
ved Siden af mig, og saa ved jeg ikke, hvorledes det gik til, men han
fik slynget sin Arm om mit Liv.»

«Og det gav du ham Lov til, Betty?»

«Ja, naar man skal sidde paa en Trappe uden noget Rygstød, sidder man
langt bedre saaledes.»

«Naa, saa det gjør man? Men videre?»

«Pludselig følte jeg hans store, blonde Moustache paa min Kind. Jeg har
nu altid troet, at det maatte være ubehageligt at komme i Berørelse med
en saadan Moustache; men det var det sletikke. Den var saa fin og blød.
Og tænk, med en Gang, saa tog han et Kys.»

«Tog han kun et?»132

I Kupéen.

«Ja, han tog kun et, for de andre fik han. Det var ikke'saa faa. I det
samme kom Pigen med Lampen, og saa reiste vi os begge og gik ind. Lagde
du ikke Mærke til, hvor røde vi var? Og saa maa vi vel være forlovede —
ikke sandt ?»

«Men sagde han da ikke et Ord?»

«Jo, da han gik, trykkede han min Haand og hviskede: «Imorgen taler jeg
med din Svoger.» Han sagde du. Den var dog tydelig.»

«Saa faar vi høre, hvad min Mand siger, naar han kommer hjem til
Middag.»

«Vi kan vente ham hvert Øieblik, Amalie. Jeg hørte Lokomotivet pibe.»

Fruen bøiede sig over Gelænderet og saa nedad Veien.

«Der kommer han; men han er ikke alene. Løitnanten er med.»

«Kan du se, saa maa det alligevel være en Forlovelse. Gud, hvor jeg er
flau. Jeg løber ind.»

«Det er for sent. De er her allerede.»

Der stod Løitnanten i den aabne Haveport, kjæk og kraftig i sin
tætsluttende Uniform, medens Solen spillede hen paa hans blanke Knapper
og næsten forgyldte hans tykke, blonde Moustache.

Han førte Haanden militærisk til Huen og var temmelig rød i Toppen.

Betty havde reist sig og stod med sænkede Øine og pillede rødmende ved
nogle umotiverede Atlaskes Sløifer paa Overkjolen.

Bag de Unge vexlede Ægteparret skjælmske Blikke.

Det maatte vist alligevel være en Forlovelse.Et Stykke Appelsinskal.

Mru Rambæk var en fattig Enkefrue, der ernærede sig ved Logerende.

Om Vinteren levede hun hovedsagelig af Storthingsmænd og Resten af
Aaret af Departementsfolk og Studerende, der for en stor maanedlig Leie
fik et lidet Værelse med slet Opvartning og efter Omstændighederne
«noget», «alt» eller «intet» i Huset.

For Tiden var der kun tvende Dødelige, Kand. phil. Stein og Jomfru
Marie Hansen, der nød den Lykke at have «alt i Huset» hos Fruen. Det
vil sige, de fik Morgen og Aften en Kop tynd Kaffe eller The og et Par
tynde Skiver Brød med et svagt Anstrøg af Smør og om Middagen
ho-møopathiske Portioner Labskous, Sødsuppe, Ludefisk, Melke-velling og
andre lignende Retter, der betegnes med den hjemlige Benævnelse
«Huskost».

Hr. Kandidat Stein nød desuden en anden Begunstigelse i Fru Rambæks
Hus. Frøken Klare Rambæk, Fruens134

eneste Datter, havde nemlig stillet sit ømme Hjærte til hans
Disposition, og Kandidaten kunde derfor profitere af alle de
Behageligheder og — Ubehageligheder, der fulgte af at være Frøkenens
Forlovede.

Til forskjellige Tider havde en theologisk Kandidat, en Løitnant og en
kongelig Fuldmægtig indehavt de samme Privilegier — Frøkenens Hjærte
iberegnet — som Hr. Stein, men de havde alle tre seet sig nødsaget til
at flytte, som en Følge af, at Fru Rambæk, der var en høist forstandig
Kone, havde draget den meget logiske Slutning, at naar Klara skulde
være deres «alt» her i Livet, maatte hun ogsaa udgjøre deres «alt i
Huset», hvorfor de næsten ikke fik andet for sine Penge.

Ingen af dem klagede imidlertid, at de havde faaet forlidet, hvorimod
enhver af dem erklærede, at de havde faaet nok af baade Fruen og
Frøkenen.

En Tid efterat den kongelige Fuldmægtig havde opsagt sit Logis i
Frøkenens Hjærte og Fruens Bekvemmelighed, havde Stein og Klara truffet
hinanden paa Universitetet under Forelæsningerne i Engelsk.

De havde siddet ved Siden af hinanden, seet i Bog sammen og laant
hinandens Blyanter, og ved Semestrets Slutning havde Fru Rambæk faaet
en ny Leier og Klara en ny Kjæreste.

Fruens anden Logerende med «alt i Huset» var en ung, forældreløs Pige,
Marie Hansen, der, som Klara saa vittig udtrykte sig, var «noget i en
Manufakturbutik». Om Aftenen maatte hun sy Skræddersøm for at kunne
bestride sine smaa Udgifter.

Det var Aften. Thebordet var dækket og Lampen tændt.Et Stykke
Appelsinskal.

Fru Rambæk og Datteren, begge pyntede, sad og flyttede sig utaalmodig
paa sine Pladse i Sofaen, medens Kandidaten laa bagover i en Gyngestol
og studerede Gibs-ornamenterne under Taget.

Fruen var en Dame med et aristokratisk Væsen og et skarpt, kantet Ydre.
Datteren var en ret smuk ung Pige, men saa temmelig knibsk ud, og
Kandidat Stein var en Mand paa femogtyve til sexogtyve Aar med et
smukt, alvorligt Ansigt.

«Nu er Klokken snart syv,» sagde Fruen, «endnu er Jomfruen ikke kommen,
og jeg bad hende dog at gaa tidlig fra Butikken, da vi skulde i
Theatret, og Pigen vasker Storvask, saa der ingen var tilstede, som
kunde passe Huset og lukke Entréen.»

«Det ligner hende aldeles,» sagde Frøkenen. «Vi behandler hende, som om
hun skulde være en af vore nærmeste Slægtninge; men beder vi hende om
en liden Tjeneste — Gudbevares! Nei, det vilde være formeget
forlangt.»36

«Hun har naturligvis ikke kunnet slippe før fra Forretningen,»
indvendte Kandidaten. «Jeg synes, det er en særdeles tjenstfærdig,
tækkelig Pige.»

«Ja, tag hende endelig i Forsvar! Det gjør du jo altid. Mama og jeg
mishandler hende jo frygtelig, og hvis hun ikke havde dig til Ridder,
saa vilde —»

«Hør, Klara,» sagde Kandidaten utaalmodig, «lad os nu være forskaanet
for nogen Disput i Aften. Jeg har ikke tænkt at disputere til
Doktorgraden og vil derfor helst være fri for dine Lektioner i
Rethorik.»

Et bittert Svar svævede Klara paa Læberne; men Fruen afbrød Uenigheden
ved at bede Klara gaa ud at se, om Jomfruen ikke kom.

Klara gik ud og kom øjeblikkelig ind igjen, fulgt af Jomfru Hansen, der
saa lidt rød og forlegen ud.

«Fy, Jomfru Hansen,» raabte Frøkenen. «Jeg vilde skamme mig for Gud og
Mennesker, naar jeg var en saadan slet Skabning, som De er. Mama,
Jomfruen var kommen! Hun stod paa Trappen og véd du, hvad hun gjorde?»

«Jeg bryder mig ikke om at vide det,» sagde Fruen med Værdighed.

«Klara,» tilføiede hun mildt bebreidende, «vel er Stein din Kjæreste,
men han er dog et Mandfolk, og der kan gives Ting, som det ikke er
passende, at en ung Pige fortæller i en Herres Nærværelse.»

«Frøkenen maa gjerne fortælle det,» sagde Jomfruen halv trodsig, halv
forlegen.

«Hun stod ude paa Gangen og spiste Appelsiner.»

«Herregud, det var da ikke saa farligt,» mente Kandidaten. «Vi er da
ikke i Koleratiden.»Et Stykke Appelsinskal.

«Aa fy, jeg havde ved Gud aldrig troet, at De var saadan en
ondskabsfuld, egenkjærlig Tingest, Jomfru Hansen,» fortsatte Frøkenen.
«De vilde ikke tage den med herind, fordi De ikke vilde dele med Mama
og mig. Aa fy!»

«Klara er en altfor forstandig Pige til at bryde sig om Slikkerier, og
hun er hellerikke bleven vænnet dertil af sine Kjæres— af sin
Kjæreste.»

Fruen havde i Ophidselsen nær brugt Flertalsformen istedetfor
Enkelttal, men rettede det itide.

«Skal vi saa ikke drikke Theen?» spurgte Kandidaten ærgerlig.

Theen blev drukken under almindelig Taushed, og da man havde reist sig
fra Bordet, og Damerne havde faaet Tøiet paa, spurgte Fruen i en spydig
Tone, om hun ikke turde uleilige Jomfruen med at have et Øie med Huset,
hvilket denne naturligvis var villig til.

«Nu maa du være saa snil og følge os ned til Theatret og ikke glemme at
hente os Klokken ti,» sagde Fru Rambæk til Kandidaten, idet de gik.

Jomfru Hansen var alene.

Alene.

Det havde hun været i tre lange Aar, lige siden Moderen, der var Enke
efter en falleret Kjøbmand, døde.

I to Aar havde hun nu boet hos Fru Rambæk og i denne Tid taalt utallige
Knappenaalsstik af Fruen og Frøkenen, medens hun stadig blev mindet om,
hvor lykkelig hun maatte prise sig, der var optagen som Medlem af en
respektabel Familie.

Jomfruen ryddede af Bordet og tog sit Sytøi frem.

Strax efter kom Kandidaten tilbage.

«Flittig som sædvanligt,» sagde han.

Et tungsindigt Smil oplyste hendes smukke, blege Ansigt.

«Fra jeg var fjorten Aar gammel, har jeg maattet arbeide for at ernære
mig. Nu er jeg tyve, og de sidste fire Aar har jeg tilbragt i Butikken
om Dagen og ved Sybordet om Aftenen. Det gik endda an, saalænge min
Moder levede; siden blev det værre.»

«Livet er en Strid, Jomfru,» sagde han og forsøgte at være munter. «Nu
skal jeg ind paa mit Værelse og rette et Snes latinske Oversættelser og
ligesaa mange norske Stile. Det kan De tro er et morsomt Arbeide!»

«Det er meget her i Verden, som ikke er morsomt,» sukkede hun.

«Stakkels Pige,» mumlede han, idet han gik ind paa sit Værelse. «Hun
fortjener en bedre Skjæbne.»

Klokken slog otte, halvni og halvti, og Jomfruen sad og syede og syede.

Nu hørte hun Kandidaten gaa ud af Entréen, formodentlig for at hente
sin Kjæreste og hendes Moder.

Pludselig hørtes ude paa Gangen en voldsom Rammel og et tungt Fald.

Jomfruen sprang op og ilede ud. Nede paa Trappen laa Stein med blodigt,
forslaaet Hoved.

«Hvorledes er det med Dem?» spurgte hun forskrækket, idet hun hjalp ham
op.

«Der er ingen Fare paafærde,» sagde han. «Jeg snub-. lede blot i
Trappen over noget, som laa der.»

«Det var det ulyksalige Appelsinskal, som jeg kastede fra mig,» sagde
hun, idet hun ledede ham ind i Stuen, hvor han tog Plads i en Lænestol.

«De bløder,» sagde hun bedrøvet.Et Stykke Appelsinskal.

«Det er blot Næseblod. Vær De ganske rolig, Jomfru. En Bule i Panden og
et Albuestød, det er det hele. Imorgen er det altsammen over.»

«De har slaaet Dem mere, end De vil sige, og jeg er alene Skyld deri.
Frøken Rambæk havde Ret. Jeg er en slet Skabning. Appelsinen blev mig
foræret med det samme, jeg gik fra Butikken, og jeg spiste den op
derude, fordi jeg ikke undte Frøkenen noget med mig. Nu er det Dem, som
faar lide for min Egenkjærlighed, De, som er den eneste her i Huset,
som har vist mig oprigtig Venlighed og Deltagelse.»

Marie skjulte sit Ansigt i Hænderne og græd bitterlig.

«Bedste Jomfru, jeg ved jo meget vel, at De med Deres Villie ikke har
tilføiet mig noget ondt. Vær nu ikke saa barnagtig at staa her og
græde, men skaf mig heller lidt Vand og et Par Klude, saa jeg kan faa
nogle kolde Omslag paa Panden.»

Jomfruen ilede ud og kom strax tilbage med det forlangte.

«Lad mig lægge Kludene paa og bytte dem,» bad hun.

«Saa maa De sætte Dem. De holder ikke ud at staa saa længe.»

Hun tog en Taburet og satte ved Siden af Lænestolen og kom til at sidde
ligeoverfor ham med Ryggen mod Døren, medens hun dyppede Kludene i
Fadet og stadig byttede dem.

«Nu er jeg meget bedre,» sagde han efter en Stunds Forløb. «Hævelsen er
snart borte.»

«Naa,, det maa jeg sige!» lød det fra den aabne Dør.

Jomfruen vendte sig om og slåp Kluden af Forskrækkelse.140

I Entrédøren stod Fru Rambæk askegraa af Raseri, og bag hende saaes
Klaras Ansigt, der glødede som en ophedet Strygeboldt.

«Saa. Det var altsaa derfor, at vi maatte vente paa Herren nede i
Vestibulen og gaa alene hjem?» hvinede Fruen, «derfor, at vi finder
Entréen aaben, saa Tyve og Røvere kan gaa ud og ind! Kandidaten og
Jomfruen var saa optagne af hinandens Selskab, at de glemte alt omkring
sig.»

«Frække Pige!» udbrød hun henvendt til Marie, «er det paa den Maade, du
gjengjælder mine Velgjerninger? Nu kan jeg forstaa, hvorfor Klara
aldrig har kunnet beholde sine Kjærester.»

«Slange,» hvæsede Frøkenen.

«Ja, Slange,» raabte Fruen, «som har fordrevet fra vort lille Paradis
baade den kongelige Fuldmægtig og den theologiske Kandidat.»

«To før; tak,» mumlede Kandidaten.

«Jeg indser ikke, hvad mine tidligere Forlovede har med denne Sag at
bestille,» sagde Klara hidsig. «Og hvad din bibelhistoriske Lignelse
angaar, Mama, saa kan jeg sige dig, at det ikke var Slangen, men en
Engel, som jagede de to første Mennesker ud af Paradiset.»

«Det er mig aldeles ligegyldigt, min Engel,» sagde Fru Rambæk. «Men
Slange er hun, og ikke alene to Mennesker, Fuldmægtigen og Kandidaten,
har hun besnæret, men ogsaa Løitnanten, den nydelige Løitnant.»

«Tre,» talte Kandidaten.

«Mama,» sagde Frøkenen, «jeg maa sige dig, at Løit-nanten havde altfor
god Smag til at foretrække Jomfruen for mig. Du ved meget godt, at han
flyttede, fordi han,Et Stykke Appelsinskal.

som han sagde, vel var fængslet af mine Yndigheder, men at han derfor
ikke vilde leve paa Fangekost.»

«Det nytter ikke at tage Jomfruen i Forsvar, Klara. Hun skal ikke være
her et Minut længere. Ligeoverfor Hr. Kandidat Stein har vi da
idetmindste Syn for Sagen. Ud af mit Hus!» tilføiede hun henvendt til
Jomfruen, «ud øjeblikkelig, eller jeg lader Politiet kaste Dem udover
Trapperne! Og, hvad Dem angaar, Hr. Kandidat, saa, saa —»

Fruen snappede efter Veiret og kunde ikke finde Udtryk for sin Harme.

«Saa bliver det en Sag mellem os to,» sagde Klara og forsøgte at være
saa rolig som muligt. «Efter hvad der er passeret, saa maa alt være
forbi mellem os. Jeg er skjæn-dig forraadt. Her er Deres Ring, giv mig
min tilbage,» raabte hun med stigende Heftighed, idet hun hulkende
kastede den hen til ham.

Kandidaten, der havde reist sig, strøg med Haanden over sin fugtige
Pande. Han var bleg, men rolig.

Jomfruen stod som forstenet.

«Er De nu færdige, saa en anden kan faa et Ord ind?» spurgte han. «Vi
er blevne overvældede med Skjældsord. Hvorfor ved jeg ikke. Jeg faldt i
Trappen og slog en Bule i min Pande, og Jomfruen lagde et Omslag paa.
Det er vor hele Forbrydelse. De har saaledes ingen Grund til at jage
hende paa Dør, Frue; men De kan naturligvis sige hende op. Gaa ind paa
Deres Værelse, Jomfru. Imorgen skal jeg skaffe Dem Logis hos en
Slægtning af mig.»

Marie forføiede sig stiltiende bort.

«Noget fornuftigt har Klara dog sagt iaften,» fortsatte han, «og det
er, at alt bør være forbi mellem os to. Jeg har længe indseet, at dette
vilde være bedst for os begge,142

og dersom jeg havde vidst, Frøkenen bytter Kjærester som Handsker, og
at jeg har Mærket: No. 4, saa skulde jeg for lang Tid siden overladt
det til hende at søge sig et høiere Nummer. Jeg passer ikke til hendes
Haand. Her er min Ring. At jeg med det samme siger op mit Værelse,
Frue, er en Selvfølge. Og nu tror jeg, at vi allesammen kan trænge til
lidt Ro. Godnat.»

Fruen mumlede nogle forsonende Ord om Overilelse, Misforstaaelse etc.

«Godnat, Frue,» gjentog Kandidaten koldt og begav sig ind paa sit
Værelse.

«Der gik den fjerde,» hulkede Klara. «Det er alt din Skyld, Mama. Alt
kunde maaske være bleven godt igjen, dersom du ikke havde kastet mig
mine gamle Kjærester i Næsen.»

«Det vilde aldrig være bleven godt,» sagde Fruen. «I to passede ikke
for hinanden. Vi har intet andet at gjøre, mit Barn, end at avertere
efter en ny —- Logerende.»

Dagen efter flyttede baade Kandidaten og Jomfruen.

Stein tog Logis i Byen, og Marie kom i Huset til en af hans Tanter, en
venlig gammel Dame.

Kandidaten besøgte dem ofte og fandt med hver Dag den unge Pige mere
elskværdig.

Saalænge han havde været forlovet med Klara, var det aldrig faldt ham
ind at nære nogen ømme Følelser for Marie; men siden baade Fru Rambæk
og Frøkenen havde tænkt sig Muligheden deraf, begyndte han ogsaa selv
ikke at finde det umuligt.

En smuk Aftenstund spurgte han derfor ganske rolig Jomfru Hansen, om
hun vilde blive Fru Stein, og det vilde hun saa gjerne.Et Stykke
Appelsinskal.

143

Strax efter fik Kandidaten Ansættelse ved en Skole i en af Smaabyerne,
og omtrent et Fjerdingaar efter den ulykkelige — eller snarere
lykkelige — Hændelse med Appelsinskallet læste Frøken Rambæk blandt
Ægteviede i Trefoldighedskirken:

«Ungkarl Overlærer Albert Stein og Marie Fredrikke Hansen.»

Brylluppet, der feiredes i al Stilhed, stod hos Steins Tante.

Ved Desserten blev der budt Appelsiner om.

«Slip nu ikke Skallet paa Gulvet, Marie,» bad Overlæreren spøgende.

«Nei, du har Ret,» sagde hun, «der kunde igjen ske en Ulykke.»

«Ulykke!» udbrød Ægtemanden. «Os har det kun bragt Lykke.»

«Skjæbnens Veie er forunderlige,» sagde hun.

«Ja», tilføiede Stein smilende, «og Veien til Lykken kan gaa selv over
et Stykke Appelsinskal.»Den smukkeste Gjenstand,

^5Vun var kommen med Smaalensbanen iforgaars.

Hun havde aldrig været i nogen større By end Kristiania, og derfor
syntes hun, at Kristiania var saa forskrækkelig stor, nu da hun var her
for første Gang.

Hun var nede fra Smaalenene og havde ikke seet andre større Stæder end
Moss og Fredrikshald — Sarpsborg og Fredriksstad vilde hun sletikke
tale om — og Moss var virkelig nydelig, især nu efter Branden, og
Fredrikshald ligefrem storartet; men de kunde dog ikke sammenlignes med
Kristiania.

Hun havde vandret op og ned ad Karl-Johansgade og beundret alle de
deilige Maleributikker, som der var i hvert andet Hus. Guderne maatte
vide, hvem der skulde kjøbe alle disse Malerier. Hun vidste nok, at
Norge har en hel Del begavede Malere; thi hun havde hørt, at der reiser
hver Sommer en Masse Genier udenlands til Drøbak, hvorDen smukkeste
Gjenstand.

hun havde en Fætter, som stod i Butik; men hun havde aldrig indbildt
sig, at de kunde faa malet op en saadan Mængde, for det skal være et
svært sent Arbeide, meget senere end Silkebroderi paa Klæde, og det ved
jo enhver, at det ikke er saa hurtigt.

Hun gik videre ned mod Torvet og saa sig beundrende omkring til alle
Kanter.

Der var ogsaa mange, som saa beundrende paa hende; thi hun var virkelig
nydelig den lille Provinsrose, nyudsprun-gen, frisk og rød. Man mærkede
strax, at det ikke var en af de blege Potteblomster, der var opvoxet i
Hovedstadsluften.

Hun kunde vel være en atten Aar gammel, havde store, lyseblaa Øine og
lysegult Haar, der hang i en Del viltre Lokker ned i Panden.

Hendes Toilette var tarveligt, men net og smagfuldt, kun med et lille
Anstrøg af Provin-cialisme.

Paa Hjørnet af Kongens Gade stansede hun og saa paa den store solide
Bygning tilvenstre nede i Gaden.

Det var Vollmanns Etablissement.

Hun nærmede sig og blev staaende udenfor en af de store
Speilglas-vinduer og beundrede alle de Sager, som var udstillede
derinde, de forgyldte Broncegrupper, de deilige Porcellæner og fine
Nipssager og fremfor alt de prægtige Juveler i Midten, som laa der og
glimrede i sine røde Fløielsetuier. Hun havde hørt megen Tale om
Diamanter, men aldrig seet virkelige

Ædelstene før; og disse kunde hun se var ægte; thi de udsendte fine,
skarpe Straaler i alle Regnbuens Farver, saa det ordentlig gjorde ondt
i hendes blaa Øine, medens hun stod og stirrede paa dem.

Hun var saa fordybet i Beskuelsen af alle disse Herligheder, at hun
ikke lagde Mærke til en ældre Herre, der stod ved det andet Vindu og
betragtede hende, medens han lod, som om han saa paa de udskaarne
norske Trævarer og Sølvfiligransarbeiderne.

Han var en smuk, kraftig Mand paa noget over fyrge-tyve Aar med sort
Haar og stort, sort Skjæg, lidt graat ved Siderne. Han var temmelig
solbrændt og saa udenlandsk ud i sin graa, engelske Dragt med en
pralende tyk Guld-kjæde over Vesten.

«Det er dog mærkværdigt med denne Lighed,» mumlede han ved sig selv.
«Men det er maaske et Spil af min Fantasi. I alle disse Aar har jeg jo
seet hendes Billede for mig overalt.»

Den unge Pige tog en liden Portemonnæ op af Lommen og talte sine
Smaapenge.

«Jo, jeg kan godt afse i Krone og 25 Øre. Det skulde være morsomt at
kjøbe en sort Stenkulsbrosche til Mor; den har hun ønsket sig saa
længe.»

Hun nølede lidt ved Døren.

«Bare de har saa billige Ting derinde i den fine Butik. Det er næsten
genert at gaa ind og kjøbe en saadan Ubetydelighed.»

Endelig tog hun Mod til sig og traadte ind.

Hun var saa forvirret, at hun ikke saa stort andet end en Uendelighed
af forgyldte Lysekroner med straalende Prismer, der saa ud som
kolossale Diamantsmykker, der var ophængte under Taget.Den smukkeste
Gjenstand.

En elegant ung Herre kom henimod hende.

«Hvad ønsker Frøkenen?»

«Jeg vilde gjerne se paa sorte Stenkulsbroscher — ikke for dyre —
saadan — saadan omtrent til i Krone og 25,» stammede hun.

«Værsaagod, det er oppe paa Bazaren — denne Vei,» sagde han høflig og
fulgte hende til Døren.

Den ældre, udenlandske Herre var imidlertid traadt ind i Butikken.

Den unge Pige gik opad Trappen og kom ind paa Bazaren, en lang Sal med
afdelte Rum paa begge Sider, hvor der paa smaa hvide Tavler var angivet
de forskjellige Priser paa Gjenstandene.

Heroppe aandede hun lettere; thi her lignede det mere en almindelig
Butik, og her var der ikke saa overlæsset med Kostbarheder.

Hun gik hen til Afdelingen mærket «Kr. 1.25», hvor en net, venlig ung
Dame viste hende nogle Broscher.

Hun valgte en, betalte den og vilde netop til at gaa, da den ældre
udenlandske Herre kom hen til hende og tog ærbødig Hatten af.

«Undskyld, Frøken,» sagde han paa rigtig godt Norsk, «at jeg er saa
dristig at tiltale Dem; men jeg vilde anmode Dem om en Tjeneste, og De
ser saa god og venlig ud, at De vist ikke vil afslaa min Bøn.»

«Dersom det staar i min Magt, vil jeg saa gjerne tjene Dem,» sagde hun
med et Smil.

Han havde noget saa godt og aabent i sit solbrændte Ansigt, at hun
sletikke følte sig forlegen.

«Ser De, Frøken,» fortsatte han, «jeg har ikke været hjemme i Norge paa
mange, mange Aar og har en Niece, som148

omtrent kan være paa Deres Alder. Jeg vilde gjerne kjøbe en Gjenstand
til hende og vilde derfor bede Dem om et godt Raad. De forstaar bedre
end jeg, hvad en ung Pige bryder sig om. Saadan noget Gulstas eller
noget lignende til nogle hundrede Kroner. Det er ikke saa nøie med
Prisen.»

«Nogle hundrede Kroner,» udbrød hun. «Ja, saa faar vi nok gaa
nedenunder.»

Han stansede hende ved Trappen.

«Undskyld et Øieblik, Frøken. De minder mig saa om en Dame, jeg har
kjendt for mange Aar siden. Tør jeg spørge om Deres Navn?»

«Jeg heder Ragna Bjergum.»

«Altsaa tog jeg dog ikke Feil. De er en Datter af Henriette Vingstad,
som blev gift med Proprietær Bjergum, ikke sandt ?»

«Jovist. Nei, saa De kjender Moder?»

«Jeg har kjendt hende for 20 Aar siden. Mit Navn er Konrad Fengdahl.»

Nei, er det Dem! Aa Gud, jo, da kjender jeg Dem ogsaa. Moder har talt
saa ofte om Dem, og saa har vi Deres Portræt; men dengang var De ikke
saa pen som nu. Ja, • jeg mener,» sagde hun og rødmede svagt, «jeg
mener, de er saa pudsige, disse gamle Fotografier. De har sletikke
noget Skjæg der, og saa har De saadan en gammeldags Bonjour og en
løierlig Floshat paa.»

Hun lo saa Hjærtens muntert, medens hun gik ned ad Trappen.

Han fulgte smilende efter.

Nu turde hun jo ogsaa se sig om i den elegante Butik. Hun havde i nogle
Minutter faaet en hel Del Selvbevidsthed;Den smukkeste Gjenstand.

den faar man altid, naar man har Penge i Lommen, og nu var hun jo ikke
længere den lille Provinspige, der skulde kjøbe for 1 Kr. 25 Øre, men
den unge Dame, der skulde vælge Juveler for nogle hundrede Kroner.

Hun gik med løftet Hoved under de store melkehvide Gaskupler og lod sit
Blik glide henover de store Montrer af sort Træ med Guldornamenter, der
var overfyldte med de mest pragtfulde Luxusgjenstande af Bronce, Glas
og Porcellæn.

Det var ogsaa morsomt at staa derhenne og aabne Laaget paa de lange
Glaskasser og pille ved alle disse deilige Guldsager, besatte med
Perler og ædle Stene.

Hun valgte en prægtig Garniture af mat Guld, Brosche, Ørenringe og
Armbaand, altsammen besat med Brillanter. Prisen lagde hun ikke Mærke
til. Hr. Fengdahl var selv henne hos Kassereren og betalte.

«Hvor hun vil blive glad, den unge Pige, som faar disse deilige Ting,»
sagde Ragna.

Det faldt hende ikke et Øieblik ind at misunde den ubekjendte unge
Pige. Dertil havde hun et altfor godt Hjærte.

«Vilde De selv glæde Dem ved dem?» spurgte han.

«Jeg! Hvad skulde jeg med de Herligheder dernede paa Landet. Der skal
store Toiletter til saadanne Smykker.»

«Nu maa jeg takke Dem saa meget for Bryderiet,» sagde han.

«Intet at takke for. Det var mig virkelig en sand Fornøielse.»

«Saa er det vel bedst, at vi gaar.»

Hun vendte sig og saa sig omkring. Hun tænkte paa, at det rimeligvis
var første og sidste Gang, hun var inde i dette flotte Etablissement
for at kjøbe Juveler.150

I Kupéen.

«Her er smukt,» sagde hun, idet de gik.

«Ja, man har det ikke mere storartet i Udlandet,» sagde Hr. Fengdahl.

«Nu maa jeg nok se at komme hjem,» sagde Ragna. «Jeg er bange, Moder
venter paa mig.»

«Er Deres Moder her i Byen?»

«Ja, vi er begge i Besøg her hos min Tante i Universitetsgaden.»

«End Deres Fader?» spurgte han nølende.

«Fader er død for to Aar siden, og nu er Moder inde for at tale med en
Sagfører om at faa solgt Gaarden. Det har gaaet saa tilbage for os de
sidste Aar, og saa tænkte Moder paa at finde en Post til mig i en
Forretning eller noget lignende herinde.»

«Det skulde være morsomt at hilse paa Deres Moder.»

«De kan jo følge med op nu. Hun er hjemme.»

De fulgtes ad opad Gaden. Ragna var i Perlehumør. Hun lo og pludrede
hele Veien, medens Fengdahls mørke Øine med Velbehag hvilede paa dette
friske, blomstrende Ansigt, der laa badet i Solskin.

Da de kom til Tantens Bolig, viste Ragna ham ind i Stuen og gik for at
hente sin Moder.

Han blev et Øieblik alene og sank ned i en Lænestol og faldt i Tanker.

Det var et underligt Træf, at han nu ved sin Hjemkomst skulde møde den
unge Pige. For 20 Aar siden havde han spadseret med hendes Moder, de
lignede hinanden som to Draaber Vand, hun havde leet og pludret akkurat
som Datteren nu, og han havde været forelsket, rasende forelsket; men
han var jo bare en fattig Kontorist, og Henriette Vingstad var en
fornuftig Pige. Hun lo ogDen smukkeste Gjenstand.

spøgte med Konrad Fengdahl, men gik for Alvor hen og giftede sig med
den velstaaende Proprietær Bjergum. Saa blev han fortvivlet, reiste
udenlands, og om han havde havt Ulykke i Kjærlighed, saa havde han
Lykken med sig forresten. Nu var han vendt hjem som en rig Mand; men i
al den Tid, han havde været borte, havde Billedet af hans første
Kjærlighed staaet klart for ham. Og nu skulde han gjense hende.

Døren aabnedes. Der var hun altsaa. Nei, det kunde ikke være muligt.
Var dette hans Ungdoms Elskede, denne magre, blege, rødnæsede Dame med
det glatkjæmmede, tynde Haar, der var opsat i Nakken i en liden
fortvivlet Tut?

Han reiste sig. Hun rakte ham venlig Haanden.

«Velkommen hjem igjen,» sagde hun. «Jeg hører af min Datter, at det er
Hr. Fengdahl; ellers havde jeg ikke gjenkjendt Dem. De har forandret
Dem meget.»

«De ogsaa,» sagde han sagte.

«Vi Kvinder forandrer os ikke til vor Fordel, som I Mænd som oftest
gjør,» sagde hun med et Smil. «Der var en Tid, da De vist var en Smule
forelsket i mig, ikke sandt?»

«Meget forelsket.»

«Nuvel, meget forelsket sogar, og nu ved De vel ikke, om De skal græde
eller le ad Deres Ungdoms Daarskaber.»

«Jeg glæder mig ved Synet af Deres Datter, der er, som jeg saa Dem i
Deres Ungdoms Blomst.»

«Ak ja, det er med Menneskelivet som med Plantelivet. Naar en ny Knop
udfolder sig, falder den gamle Blomst af.»

Ragna kom i dette Øieblik, og Samtalen blev afbrudt.152

I Kupéen.

Da han efter at have siddet en Stund tog Afsked, bad' han om at faa
Tilladelse til at komme tilbage. Tilladelsen blev ham givet, og han
benyttede sig af den.

Allerede fra det første Øieblik, han saa Ragna udenfor Butikvinduet,
havde han følt sin Ungdomskjærlighed blusse op, og da han havde talt
med hende og seet hendes aabne, elskværdige Væsen, var hans Beslutning
fattet.

Hans første Kjærligheds Blomst var visnet og falmet. Nu vilde han bryde
den friske Knop i Stedet.

Og hvorfor skulde det ikke lykkes?

Han var jo ikke saa gammel endnu og dertil rig. Det var hans Mening at
danne sig et smukt Fremtidshjem, og han vilde lægge Knoppen i en gylden
Skaal, hvor den kunde udfolde sig og sprede Duft over hans Bolig.

Mellem ham og Fru Bjergum udviklede der sig et roligt Venskab. Kvinden
bliver før voxen end Manden; men saa ældes hun ogsaa tidligere, og
skjønt Fruen ikke var saa gammel som Fengdahl, optraadte hun, som om
hun skulde været hans Moder.

I den Tid, Fru Bjergum og Ragna var i Byen, kom Fengdahl der daglig, og
Damerne havde intet mod hans Besøg. Han var stadig saa venlig og
opmærksom og bød dem til Konditoren, paa Kjøreture og andre Udflugter.

Aftenen før de skulde reise hjem, havde han inviteret dem med paa
Tivoli Theater, hvor der var svensk Operette.

Han sad alene i Stuen, medens Damerne holdt paa med sit Toilette.

Ragna var først færdig og gik ind til ham.

Hun var rigtig sød i den nye Kjole af sort Blondetøi.

«Hvor den Dragt klæder Dem udmærket,» sagde han og reiste sig.Den
smukkeste Gjenstand.

«Ja, men det er saa trist med bare Sort,» sagde hun og gik hen til en
Blomstervase. «Jeg vil tage et Par Roser og live den lidt op med.»

«Maa jeg faa Lov at pynte Dem lidt?» spurgte han og tog i Lommen.

«Med hvad?»

«Med mine Juveler.»

«Har den unge Dame ikke faaet dem endnu?»

«Nei, hun har ikke faaet dem endnu,» sagde han og aabnede Etuiet. «Vil
De ikke prøve Broschen og Ørenringene?»

«Hvorfor ikke? Nei, hvor de funkler! Og hvor Broschen tager sig ud
mellem de sorte Blonder. Jeg maa ud og vise Moder det.»

«Vent lidt, jeg skal sætte Armbaandet paa Dem.»

Han holdt hendes Haand, medens han lukkede Laasen. Det varede saa
længe, inden han kunde faa den til at slutte til.

«Men De kan jo nok forstaa, at jeg ikke vil gaa i Theatret med saadan
laant Stas.»

«De skal heller ikke laane det. De skal beholde det altsammen.»

«Beholde det? End Deres Niece?»

«Jeg har sletingen Niece. Det var til Dem, at jeg kjøbte det.»

«Men De kjendte mig jo ikke.»

«Jeg havde foresat mig, at vi skulde gjøre Bekjendtskab.»54

I Kupéen.

«Det er en altfor kostbar Gave. Jeg kan ikke modtage den,» sagde hun
alvorlig og aabnede Laasen paa Armbaandet.

Han tog paany hendes Haand og hægtede Armbaandet sammen.

«Ragna, lad mig faa Lov at fæste det rigtig fast om Deres Haandled og
lad mig faa — beholde Haanden med det samme.»

«Jeg forstaar ikke, hvad De mener.»

«Herregud, Ragna, forstaar De ikke, at jeg mener, vi skal forlove os.
Kunde De ikke have Lyst til at forlove Dem?»

«Jeg ved virkelig ikke. Jeg har aldrig forsøgt det.»

«Da skulde De prøve. De skal se, det er behageligt.»

«Virkelig? De kan det altsaa før?»

«Jeg forsøgte det engang i min Ungdom. Men, Ragna, lad os ikke slaa
dette hen i Spøg; thi det er mit inderligste Alvor. Tror De, at De kan
komme til at holde lidt af mig?»

«Jeg holder allerede megçt af Dem,» hviskede hun og sænkede rødmende
Hovedet.

Han slog Armen om hendes Liv og trykkede hende op til sig.

1 det samme traadte Fru Bjergum ind.

«Hvad er her paafærde?» sagde hun studsende.

«Det er blot en gammel Dreng, som drømmer sine Ungdomsdrømme op igjen,
og som har været saa letsindig at gaa hen og forlove sig.»

«Ja, det er letsindigt i Deres Alder, især at forlove Dem med en Pige,
som De bogstavelig talt fandt paa Gaden.»Den smukkeste Gjenstand.

«Nei, jeg fandt hende jo paa Bazaren.»

«Ja, blandt Gjenstandene til 1 Krone og 25 Øre,» til-føiede Ragna
leende.

«Jeg vurderer dig langt høiere,» sagde han og trykkede hendes Haand;
«thi i mine Øine var du den smukkeste Gjenstand paa hele Bazaren.»

«Ungdommen er altid smuk,» sagde Fru Bjergum og løftede Blikket mod sin
Datter, men sænkede atter Øinene.

De var saa duggede. Men maaske kom det af Brillanten paa Ragnas Bryst.
Den funklede saa stærkt, at det skar i Øinene.

